
Plaist  vus  oir  de  granz  batailles  e  de  forz  esturs 
De  Deramed  uns  reis  sarazinurs 
Cum  il  prist  guère  uers  Lowis  nostre  empereur 
Mais  dan  Willarae  la  prist  uers  lui  foreur 
5  Tant  quil  ocist  el  larchamp  par  grant  onur 
Mais  souent  se  combati  a  la  gent  paienur 
Si  perdi  de  ses  homes  les  meillurs 
E  Sun  nevov  dan  Viuien  le  pruz 
Pur  qui  il  out  tut  tens  al  quor  grant  dolur 
10  Lunesdi  al  uespre 

Oimas  comence  la  chancun  de  Willame 

Reis  Deramed  il  est  issu  de  cordres 

En  halte  mer  en  ad  mise  la  flote 

A  mund  girunde  en  est  uenu  par  force 

15  Entred  que  si  mal  des  cunorted 

Les  marchez   gaste   les  alues  comence  a  prendre 
Les  ueirs  corseinz  porte  par  force  del  règne 
Les  bons  cheualers  enmeine  en  chaenes 
E  en  larchamp  est  hui  fait  cest  damages 

20  Un  cheualer  est  estoers  de  ces  paens  homes 
Cil  le  nuncie  a  Tedbalt  de  burges 
Iloecins  ert  Tedbald  ai  celés  hures 
Li  messagers  le  trouad  ueirement  a  burges 
E  Esturmi  sis  nies  e  dan  Viuien  le  cunte 

25  Od  els  .VII.  cent  cheualers  de  iofnes  homes 
Ni  out  cil  qui  nout  halberc  et  broine 
Es  vus  le  mes  qui  les  noueles  cunte 

Tedbald  le  cunte  reperout  de  uespres 
E  Sun  nevou  Esturmi  quil  adestre 
30  E  Viuien  i  fu  li  bon  nies  Willame 


E  od  lui  .VII.  C.  cheualers  de  sa  tere 
Tedbald  i  ert  si  iure  que  plus  ni  poet  estre 
E  Esturmi  sun  nevou  que  par  le  poig  la  destre 
Es  vus  les  mes  qui  cunte  les  noueles 
35  Deu  sait  Tedbalt  al  repeirer  de  uespres 
De  Deramed  vus  di  dures  noueles 
En  larchamp  est  un  mult  dolente  guère 

Reis  Deramed  est  issu  de  cordres 
En  halte  mer  en  ad  mise  sa  flote 

40  A  munt  girunde  en  est  uenu  par  force 
En  vostre  tere  est  que  si  mal  desonorted 
Les  marchez  guaste  e  les  aluez  uait  prendre 
Les  ueirs  corsseinz  trait  par  force  del  règne 
Tes  cheualers  enmeine  en  chaenes 

45  Pense  Tebalt  que  paens  nés  ameinent 

Franche  meisne  dist  Tebald  que  feruns 
Dist  li  messages  las  nus  i  combatuns 
Tedbalt  demande  que  feruns  sire  Viuien 
Dist  li  bers  nus  ne  frum  el  que  ben 

50  Sire  Tedbalt  dist  Viuien  li  ber 

Vus  estes  cunte  e  si  estes  mult  honure 
Del  meillurs  homes  de  riuage  de  mer 
Si  men  créez  ne  serras  ia  blâme 
Pren  tes  messages  fai  tes  amis  mander 

55  Nobliez  mie  Willame  al  curnies 

Sages  hom  est  mult  en  bataille  champel 
Il  la  set  ben  maintenir  e  garder 
Sil  vient  nus  ueintrums  Deramed 

Nel  te  penser  Tedbald  co  dist  Esturmi 
60  En  ceste  terre  al  règne  v  que  ariuent  paen  v  arabit 
Si  mandent  Willame  le  marchis 
Si  de  tes  homes  i  meinent  vint  mil 
Vienge  Willame  e  des  suens  ni  ait  que  cinc 
Treis  v  quatre  que  vienge  a  eschari 
65  Tu  te  combates  e  uenques  arabiz 

Si  dist  hom  co  que  dan  Willame  le  fist 
Qui  ques  prenge  suens  est  tote  voie  le  pris 


Cumbatun  sire  sis  ueintrum  io  te  pleuis 
Al  pris  Willame  te  poez  faire  tenir 

70  Franche  meisne  dist  Viuien  merci 

()d  i)oi  compaignie  ne  ueintrum  pas  arabiz 
Mandum  nus  seignurs  pur  Willame  le  marchis 
Sages  hom  est  pur  bataille  tenir 
Sil  i  uient  nus  ueintrum  arabiz 

75   Fi  dist  Esturmi  malueis  conseil  ad  ici 
Estrange  gent  tant  le  loent  tut  dis 
E  noz  homes  fait  tuz  tenir  a  uils 
Respunt  Tedbald  vnques  pur  el  nel  dist 
Mais  a  la  bataille  nose  il  pas  uenir. 

80  Dist  Viuien  ore  auez  vus  mesdit 

Car  il  nen  est  nez  ne  de  sa  mère  vis 

De  ca  la  mer  ne  de  la  la  rui 

Nen  la  crestiente  uentre  arabiz 

Mielz  de  mei  ose  grant  bataille  tenir 
86  Fors  sul  Willame  al  curtnies  le  marchis 

11  est  mis  vncles  vers  li  ne  men  atis 

Lunsdi  al  vespre 

Io  ne  met  mie  apris  Willame 

Dunt  dist  Tedbald  aportez  mei  le  vin 
90  Si  me  donez  si  beuerai  a  Esturmi 
Ainz  demain  prime  requerrum  arrabiz 
De  set  liwes  en  orrat  leui  les  criz 
Hanstes  freindre  e  forz  escuz  croissir 
E  li  botillers  lur  aporta  le  vin 
05  But  eut  Tedbald  sin  donad  a  Esturmi 
E  Viuien  sen  alad  a  sun  ostel  dormir 

Dune  sasemblerent  les  homes  de  lur  terre 
Quant  vint  al  albe  dis  mil  sunt  od  helmes 
Par  mein  leuad  Tedbald  a  unes  estres 
100  De  deuers  le  uent  ourit  une  fenestre 
Mirât  le  ciel  ne  pot  mirer  la  terre 
Vit  la  couerte  de  broines  e  de  helmes 
E  de  sarazins  la  pute  gent  aduerse 
Deus  dist  Tedbald  ico  (jue  pot  estre 


105  Seingnurs  frans  homes  merci  pur  amur  De 
Dis  e  vit  anz  ad  ia  e  si  sunt  tuz  passez 
Que  primes  oi  abailler  ceste  cunte 
Vnc  puis  ne  vi  tanz  cheualers  armez 
Que  ne  seussent  quele  part  turner 

110  Assaldrez  vus  ne  chastel  ne  cite 

Dolent  poent  estre  que  vus  auez  défie 
E  dolentes  les  marchez  que  vus  deuez  gaster 
Dist  Viuien  cest  plaid  soi  io  assez 
Tedbald  fu  iure  erseir  de  sun  vin  cler 

115  Or  est  tut  sage  quant  ad  dormi  assez 
Ore  atendrum  nus  Willame  al  curbnies 
Dune  eut  cil  hunte  qui  al  seir  en  out  parlez 
E  cil  greignur  qui  se  furent  vante 

Co  dist  Viuien  le  cheualer  oneste 
120  Cest  plaid  soi  io  erseir  par  ma  teste 
Tedbald  ert  iure  al  repeirer  de  vespres 
Ore  ad  assez  dormi  nus  atendrum  Willames 
Este  vus  errant  Esturmi  par  la  presse 
Vint  a  Tebald  sil  prist  par  la  main  destre 
125  Ber  ne  te  membre  del  repeirer  de  vespres 
De  Deramed  e  de  la  dure  nouele 
Respunt  Tedbald  ai  io  mande  Willame 
Nenil  bels  sire  car  il  ne  puet  a  tens  estre 

Par  mi  le  col  ten  oras  herseir  de  he 
130  Si  tu  mandoues  Willame  al  curbnies 
Respunt  Tedbald  ore  leissum  dune  ester 
Armes  demande  lem  li  vait  a  porter 
Dune  li  vestent  une  broine  mult  bêle  e  cler 
E  vn  vert  healme  li  lacent  en  la  teste 
135  Dune  ceint  lespee  le  brant  burni  vers  terre 
E  vne  grant  targe  tint  par  manuele 
Espe  trenchant  out  en  sa  main  destre 
E  blanche  enseigne  li  lancent  tresque  a  tere 
Dune  li  ameinent  vn  cheual  de  chastele 
140  Dune  munte  Tedbald  par  sun  estriv  senestre 
Si  en  est  issu  par  une  des  posternes 
Al  dos  le  sivs^ent  .X.  M.  homes  od  helmes 


En  larchamp  vont  rei  Deramed  requere 
Dune  sen  issid  Tedbalt  de  sa  bone  cite 
145  Al  dos  le  siwent  .X.   M.  homes  armez 
En  larchamp  requistrent  le  paien  Deramed 
Malueis  seignur  les  ont  a  guier 
Lunsdi  al  vespre 
En  larchamp  uindrent  de  sur  mer  a  destre. 

160  Tedbald  garde  es  haltes  eignes 

De  vint  mil  niefs  i  ad  ven  les  uernes 
Co  dist  Tedbalt  ore  uei  io  lur  herberges 
Dist  Viuien  no  sunt  car  ne  poent  estre 
Nauries  est  qui  aprisme  uers  terre 

155  Se  cil  sunt  fors  il  purprendrunt  herberge 
Dune  vint  auant  si  choisid  les  festes 
De  cinc   cent   triefs  les  pignuns  e  les  herberges 
Dist  Viuien  co  poent  il  ben  estre 
Dist  Tedbald  de  berri  li  maistres 

160  Viuien  ber  car  muntez  en  celé  tertre 
Si  surveez  i  ceste  gent  aduerse 
Cum  ben  il  vnt  homes  en  mer  e  en  terre 
Dist  Viuien  nel  me  deuez  ia  requere 
En  cuntre  ual  deibas  porter  mun  healme 

165  De  si  quai  champ  v  fiere  od  le  poig  destre 
Car  si  maprist  li  miens  seignurs  Willame 
la  si  Dev  plaist  ne  suruerrai  herberge 

Sire  Tedbalt  dist  Viuien  le  ber 
Tu  es  cunte  e  co  mult  honure 

170  Des  meillurs  liomes  de  riuage  de  mer 
JVIunte  le  tertre  tu  deis  ben  esgarder 
Cum  il  vnt  homes  en  terre  e  en  mer 
Se  tant  as  homes  que  tu  i  puisses  fier 
Cheualche  encontre  si  va  od  els  iuster 

175  Ben  les  veintrum  solunc  la  merci  Dev 
E  si  poi  as  homes  pur  bataille  champel 
Veez  ci  vn  val  fai  les  tuens  assembler 
E  pren  tes  messages  fai  tes  amis  mander 
Ni  oblit  mie  Willame  al  curbnies 

180  Sages  hom  est  mult  en  bataille  champel 

Si  la  seet  ben  maintenir  e  gaber 
Sil  vient  nus  veintrum  Deramed 
Respunt  Tedbald  gent  conseil  mas  done 
Le  cheual  broche  si  ad  le  tertre  munte 

185  Garde  Tedbald  uers  la  lasse  de  mer 
Vit  la  couerte  de  barges  e  de  nefs 
E  de  salandres  e  granz  eschiez  ferrez 
Mire  le  ciel  ne  pot  terre  esgarder 
De  la  pour  sen  est  tut  oblie 

190  A  ual  deualad  del  tertre  v  il  ert  munte 
Vint  as  franceis  si  lur  ad  tut  cunte 

Franche  meisne  que  purrum  nus  deuenir 
Cuntre  vn  des  noz  ad  ben  des  lur  mil 
Ki  ore  ne  senfuit  tost  i  purrad  mort  gisir 
195  Alum  nus  ent  tost  pur  noz  vies  garir 

Uiuien  ber  tentei  lune  ceste  roche 
Parmi  cest  val  nus  condui  nostre  force 
Que  te  ueit  li  sarazine  flote 
Si  enuerrai  pur  Willame  qui  combatera  sil  ose 
200  Lunsdi  al  vespre 

la  ne  combaterai  sanz  Willame 

Dist  Viuien  malueis  conseil  ad  ci 
Tu  les  as  ueuz  e  il  tei  altresi 
Si  tu  ten  vas  co  ert  tut  del  fuir 

205  Crestiente  en  ert  tut  dis  plus  vils 
E  paenisme  en  ert  le  plus  esbaldi 
Combat  ten  ber  sis  ueinterums  iol  te  pleuis 
Al  pris  Willame  te  deis  faire  tenir 
Des  herseir  vespre  le  cunte  en  a  atis 

210  Lunsdi  al  uespre 

Ben  te  deis  faire  tenir  al  pris  Willame 

Cent  mille  furent  de  la  gent  Deramed 
As  esneckes  e  as  dromunz  de  mer 
E  virent  sus  el  tertre  ester 
215  II  le  conurent  al  grant  escu  bocler 
Dune  sorent  be  quel  val  en  out  remis 
De  ses  homes  mulz  e  de  ses  amis 

Lvnsdi  al  vespre 

Les  sarazins  de  saraguce  terre 

220  Cent  mile  furent  de  la  pute  geste 

Il  ni  out  eelui  de  blanc  halberc  ne  se  ueste 
E  de  saraguce  uerz  healmes  en  lur  testes 
Dor  les  fruntels  e  les  flurs  e  les  esses 
Espees  ceintes  les  branz  burniz  uers  terre 

226  Les  bons  escuz  tindrent  as  manueles 

Espees  trenclianz  e  darz  as  poinz  destres 
Cheuals  coranz  darabe  suz  lur  seles 
Cil  issirent  fors  al  sablun  e  en  la  grauele 
Si  purpristrent  de  fors  la  certaine  terre 

230  Cil  meurent  al  cunte  Tedbald  grant  guère 
Pur  co  oirent  doleruse  nouele 

Clers  fu  li  iurz  e  bels  li  matins 
Li  soleil  raed  si  est  li  iurz  esclariz 
Paen  deualent  par  mi  un  broilled  antif 

235  Parunt  quil  passent  tote  la  terre  fremist 
Des  dur  healmes  quil  vnt  a  or  sartid 
Très  lur  espalles  tut  li  bois  en  reflambist 
Qui  dune  les  ueist  esleisser  e  saillir 
De  durs  vassals  li  peust  souenir 

240  I  dune  les  mustrat  Viuien  a  Esturmi 

Ksturmi  frère  io  uei  i)aens  uenant 
Le  lur  cheuals  par  sunt  si  coranz 
Pur  .XV.  liwes  tuz  iurz  aler  brochanz 
Pur  plus  cure  ia  ne  lur  bâtera  flanc 

245  Aincui  morrunt  li  cuart  en  larchamp 
Ore  apresment  li  fueur  de  deuant 
la  ne  garrat  li  petit  pur  le  grant 
Neui  pot  garir  le  père  sun  enfant 
Eium  nus  en  Dev  le  tut  poant 

250  Car  il  est  mieldre  que  tut  li  mescreant 
Cumbatum  nus  si  ueintrum  ben  le  champ 

Dune  dist  Tedbald  quen  loez  sire  Viuien 
De  la  bataille  car  ore  ia  mem  ben 
A  i)rof  demande  quen  loez  Esturmi 

255  Que  cliascuns  peust  de  sa  uie  garir 

Qui  ore  ne  senfuit  tost  i  puet  mort  gisir 
Aluni  nus  ent  pur  noz  uies  garir 
Dist  Viuien  ore  oi  parler  mastin 
Respunt  Tedbald  ainz  près  de  niun  lin 

260  Ne  uolt  enquere  dunt  mun  cors  seit  honi 
Ne  enginneur  malement  bailli 

Esturmi  nies  derump  cest  gunfanum 
Ke  enfuiant  ne  nus  conuisse  lum 
Car  al  enseigne  trarrunt  paen  felun 
265  E  dist  Esturmi  a  la  Dev  beneicun 

Encontre  munt  li  gluz  présenta  sa  hanste 
Sur  Sun  arcum  deuant  mist  la  lance 
A  ses  dous  poinz  derump  lenseigne  blanche 
Puis  la  folad  enz  el  fane  a  ses  pez 

270  Tedbalt  cunte  teneit  un  grant  espe 

Le  resteot  turnad  contremunt  uers  le  ciel 
E  mist  eu  le  fer  sur  larcum  de  très 
Runt  lenseigne  del  hanste  de  pomer 
Puis  la  fulat  enz  al  fane  a  ses  pez 

275  Mielz  uoil  enseigne  que  flambe  te  arde  del  ciel 
Quen  bataille  me  reconuissent  paen 
Gaimes  noueles  en  dist  li  quons  Viuien 
En  champ  nus  faillent  nostre  gunfanun 

Franche  meisne  que  purrums  deuenir 
280  En  champ  nus  sunt  nostre  gunfanun  failli 
Laisse  nus  vnt  Tedbald  e  Esturmi 
Veez  paens  qui  mult  sunt  près  dici 
Quant  li  nostre  home  i  sunt  v  cinc  v  dis 
E  li  paen  i  sunt  v  cent  v  mil 
285  Dune  naurum  nus  qui  nus  puisse  tenir 
Ne  tel  enseigne  v  puissum  reuertir 
Genz  sanz  seignur  sunt  malement  bailli 
Alez  vus  ent  francs  cheualers  gentilz 
Car  io  ne  puis  endurer  ne  suifrir 
290  Tant  gentil  home  seient  a  tort  bailli 
Io  me  rendrai  al  dolerus  péril 
Nen  turnerai  car  a  Dev  lai  pramis 

Qui  ia  ne  fuierai  pur  pour  de  morir 
Fraunceis  respundent  or  oez  quil  li  vnt  dit 

2i>o  Uiuien  sire  ia  es  tu  de  icel  lin 

En  grant  bataille  nus  deis  ben  maintenir 
la  fustes  fiz  Boeue  cornebut  al  marchis 
Nez  de  la  fille  al  bon  cunte  Aimeris 
Nefs  Willame  al  curbnies  le  marchis 

300  En  grant  bataille  nus  deis  ben  maintenir 
Veire  seignurs  de  Dev  cinc  cenz  merciz 
Mais  dune  chose  i  ad  grant  cuntredit 
Vus  nestes  meus  ne  io  uostre  sire  ne  deuinc 
Sanz  tuz  periures  me  purrez  guerpir 

305  E  cil  respunent  tuz  a  un  cri 

Tais  ber  nel  dire  ia  tauerum  pleui 
En  celé  lei  qui  Deus  en  terre  mist 
A  ses  apostles  quant  entrels  descendit 
Ne  te  faudrum  tant  cum  tu  serras  vifs 

310  Et  io  rafi  vus  de  Dev  le  rei  fort 

E  en  cel  esperit  quil  out  en  sun  cors 
Pur  pecchurs  quant  il  suffri  la  mort 
Ne  vus  faldrai  pur  destresce  de  mun  cors 
Ai  cest  mot  dune  mist  senseigne  fors 

315  Dune  met  sa  main  en  sa  chalce  vermeille 
Si  traist  fors  vn  enseigne  de  paille 
A  treis  clous  dor  la  fermât  en  sa  lance 
Od  le  braz  destre  en  ad  braundie  la  hanste 
De  si  quas  poinz  len  bâtirent  les  lances 

320  Point  le  cheual  il  ne  pot  muer  ne  failli 
E  fiert  un  paen  sur  sa  doble  targe 
Tute  li  fent  del  vn  ur  desquai  altre 
E  trenchat  le  braz  qui  li  sist  en  lenarme 
Colpe  le  piz  e  trenchad  lui  la  coraille 

325  Par  mi  leschine  sun  grant  espee  li  passe 
Tut  estendu  labat  mort  en  la  place 
Crie  Munioie  co  fu  lenseigne  Charle 

Si  cum  li  ors  ses  uiere  fors  del  argent 
Si  sen  eslistrent  tote  la  bone  gent 
330  Li  couart  sen  vont  od  Tedbald  fuiant 

Od  Viuien  remistrent  tuit  li  cheiialer  uaillant 
Al  chef  deuant  fièrent  communalment 
Si  cum  li  ors  del  argent  sen  turne 
Si  sen  eslistrent  tut  li  gentil  home 

3:35  Primerement  si  ferirent  en  la  pointe 
Communalment  ensemble  li  prudome 
Le  plus  hardi  ni  soit  lem  conuistre 
Al  primerains  colps   li  quons  Tedbald  sen  turne 
Vait  sen  fuiant  a  burges  tote  la  rute 

340  Vn  grant  chemin  v  quatre  ueies  furchent 
Quatre  larruns  i  pendirent  bouche  a  boche 
Bas  ert  le  fest  curtes  erent  les  furches 
Li  cheuals  tired  pardedesuz  lemporte  vitre 
Li  uns  des  penduz  li  hurte  lune  la  boche 

845  Vit  le  Tedbald  sin  out  doel  e  vergoigne 
De  la  pour  en  ordead  sa  hulce 
E  cum  il  senti  que  congchie  fu  tote 
Dune  leue  la  quisse  si  la  parbute  ultre 
Girard  apele  quil  siwi  en  la  rute 

350  Ami  Girard  car  prenez  celé  hulce 
Or  i  ad  bon  e  pères  precioses 
Cent  liures  en  purrez  prendre  a  burges 
E  Girard  li  respundi  en  contre 
E  io  que  fereie  quant  conchie  est  tote 

355  Co  dist  Girard  le  uaillant  meschin 

Sire  Tedbald  atendez  mei  un  petit 

Si  oirrez  tant  al  règne  de  berri 

Qui  io  sui  remis  e  tu  ten  es  fui 

Nen  di  que  ia  men  veies  vif 
360  E  io  voil  socure  Viuien  le  hardi 

Mis  parenz  est  si  men  est  petit  pris 

E  io  ai  trésor  parfunt  en  terre  mis 

Si  vus  dirrai  v  laueir  serra  pris 

Qui  après  ma  mort  nen  creisse  nul  estrif 

365  La  fist  Tedbald  une  folie  pesme 

Quant  pur  Girard  retirad  andous  ses  resnes 
Quant  cil  la  teint  del  poig  al  col  le  dresce 
Del  altre  part  le  botat  de  sa  sele 

De  si  qiias  zal  len  ferid  le  healme  en  terre 
370  Puis  tendit  sa  main  iuste  la  Tedbald  gule 
Si  li  toli  sa  ^rant  targe  duble 
Dor  fu  urle  enuirun  a  desmesure 
Del  or  de  arabe  out  enmi  le  bocle 
Cil  Viuien  la  toli  a  vn  liungre 
375  En  la  bataille  as  prez  de  girunde 
Quant  il  ocist  le  paen  Alderufe 
E  decolad  les  iiz  Burel  tuz  duze 
Al  rei  tolid  celé  grant  targe  duble 
Si  la  donad  a  dan  Willanie  sun  vncle 
380  E  il  la  donad  a  Tedbald  le  cuard  cunte 

Vncore  hui  lauerad  mult  pruzdome  a  la  gule 
Le  halberc  li  tolit  qui  ert  fort  e  duble 
E  la  bone  espee  trenchante  iusque  lamure 

Gérard  sadube  des  armes  al  chemin 
385  La  runcin  laisset  al  bon  clieual  sasist 
E  Tedbald  se  redresce  cum  home  esturdi 
Deuant  li  garde  si  choisist  le  runcin 
Prent  sei  al  estriv  entre  les  arcuns  sasist 
Quant  fu  munte  menbre  fut  del  fuir 
3t»o  De  deuant  se  garde  si  vit  un  grant  paleiz 
Fort  fu  areille  quil  ne  pot  pel  tolir 
E  tant  fu  hait  quil  nel  pout  tressaillir 
Desuz  al  ual  nosad  Tedbald  venchir 
Pur  sarazins  dunt  il  ad  oi  les  criz 
395  De  sus  al  tertre  vit  un  fuc  de  brebiz 
Parmi  la  herde  len  avint  a  fuir 
En  Sun  estriv  se  fert  un  motun  gris 

En  sun  estriv  se  fiert  un  gris  motun 
Tant  le  turnad  e  les  vais  e  les  munz 
400  Quant  Tedbald  vint  a  burges  al  punt 
Nout  al  estriu  quel  chef  del  motun 
Une  tel  prie  ne  portad  mes  gentilz  hom 
Lunsdi  al  vespre 
Li  poures  ni  eust  tant  a  perdre 

405  Ore  vus  dirrai  de  Girard  le  meschin 
Cum  il  returnad  dreitement  sun  chemin 

Deuant  li  garde  si  choisist  Esturmi 

Sun  bon  cheual  aveit  si  mesbailli 

Co  en  uolt  gent  que  unques  home  ni  mist 

410  Grant  ignelesce  en  uolt  traire  Esturmi 
Veit  le  Girard  sil  ad  araisun  mis 
Co  que  pot  estre  cheualer  Esturmi 
Icil  respunt  menbre  del  fuir 
Turnez  arere  pensez  del  renuair 

415  Si  ore  ne  returnes  tost  i  purras  mort  gisir 
Nu  frai  ia  co  li  dist  Esturmi 
Co  dist  Girard  vus  nen  irrez  issi 
Le  cheual  broche  vassalment  le  requist 
Lescu  li  fruilte  e  le  halberc  li  rumpi 

420  E  treis  des  costes  en  sun  cors  li  malmist 
Pleine  sa  hanste  del  cheual  labati 
Quant  lout  a  terre  vn  curteis  mot  li  ad  dit 
Vitre  lechere  pris  as  mortel  hunte 
Ne  tauanteras  ia  a  Tedbald  tun  uncle 

425  Si  tu  tenfuies  ni  remeint  prudome 
Nauras  ia  Willame  le  cunte 
Ne  Viuien  sun  nevev  ne  nul  altre  prudome 
Lunsdi  al  vespre 
Nauras  Viuien  ne  Willame 

430  Girard  sen  vait  cum  plus  tost  peut 
Gent  out  la  targe  e  dedenz  e  defors 
Tute  la  guige  en  fu  batue  a  or 
E  les  enarmes  e  tut  li  pan  defors 
Vnc  plus  gent  home  ne  mist  Ihesu  en  lost 

435  Qui  fu  Girard  quant  parti  de  Tidbald 
Vint  a  la  bataille  cum  il  plus  tost  pout 
Fert  vn  paen  sur  la  broine  de  sun  dos 
Parmi  leschine  li  mist  lespee  tut  fors 
Enpeint  le  ben  si  lad  trébuche  mort 

440  Crie  Munioie  co  est  lenseigne  des  noz 
Puis  refert  altre  sur  la  duble  targe 
Tote  li  freint  de  lun  vr  desquai  altre 
Trenchad  le  braz  que  li'  sist  en  lenarme 
Colpe  le  piz  e  trenchad  la  curaille 

445  Parmi  leschine  sun  grant  espee  li  passe 

Tut  estendv  labat  mort  en  la  place 
Crie  Munioie  lenseigne  Ferebrace 
Lunsdi  al  vespre 
Cil  le  choisirent  en  la  dolente  presse 

460  Li  pruz  Viuien  ses  baruns  en  apele 
Ferez  seignurs  od  voz  espees  bêles 
Ferez  fraunceis  desrumpez  ceste  press 

10  ai  oi  Liwes  v  Willames 

Sil  sunt  uenuz  lestur  ne  durra  gueres 
455  Fraunceis  i  ferent  de  lur  espees  bêles 
Tant  vnt  erre  par  la  dolente  presse 
Que  Girard  conurent  uolenters  len  apelent 

Dune  li  demande  Viuien  le  ber 
Cosin  Girard  des  quant  ies  cheualer 
460  Sire  dist  il  de  nouel  nient  de  vielz 

Sez  tu  Girard  que  danz  Tedbald  deuint 
E  cil  li  cunte  cum  il  laueit  bailli 
Respunt  li  quons  tais  Girard  bels  amis 
Par  vostre  lange  ne  seit  prudhome  honiz 

46B  Trai  vus  ca  Girard  deuers  mun  destre  poig 
Alum  ensemble  si  met  tun  gunfanun 
Si  io  ta  ne  creui  malueis  eu  grim 

11  sasemblerent  le  iur  furent  barun 
En  la  bataille  dous  reals  compaignuns 

470  Paene  gent  mistrent  en  grant  errur 
Lunsdi  al  vespre 
Dolent  est  le  champ  senz  le  cunte  Willame 

Uiuien  garde  parmi  une  champaigne 
Deuant  ses  oilz  vit  la  fere  compaigne 

476  Del  mielz  de  france  pur  grant  bataille  faire 
Mult  en  vit  de  els  gisir  a  terre 
Dune  tort  ses  mains  tire  sun  chef  e  sa  barbe 
Plure  de  ses  oilz  si  li  moille  sa  face 
Forment  regrette  Willame  brace 

480  E  ber  marchiz  qui  nest  en  bataille 
De  tun  gent  cors  auum  hui  suifraite 
Ces  gentilz  homes  en  vnt  grant  damage 

Franche   meisne  pur  la  vertu  nostre  Seignur 
Ne  vus  esmaez  seignurs  frères  baruns 
485  Ci  attendruns  Willame  mun  seignur 
Car  sil  uient  nus  ueintrum  lestur 
Lundi  al  vespre 
Mar  fud  le  champ  comence  sanz  Willame 

Trente  corns  cornèrent  al  piu  une  menée 

490  Set  .c.  homes  vnt  la  garde  muntee 
Ni  ad  icelui  ne  porte  sanglante  espee 
Dunt  al  champ  vnt  féru  granz  colees 
E  ainz  quil  enturnent  i  ferunt  daltre  teles 
Viuien  eire  par  mi  le  sum  dun  tertre 

495  Tels  treis  cenz  homes  vit  de  sa  tere 
Ni  ad  icil  nait  sanglante  sa  resne 
E  dentre  ses  quisses  nait  vermeille  sele 
Deuant  as  braz  sustenent  lur  bouele 
Qui  lur  cheuals  nés  desrumpent  par  tere 

ôoo  Quant  il  les  vit  pluralment  les  apele 
Frères  baruns  que  purrai  de  vus  fere 
Naurez  mes  mirie  per  nul  home  de  terre 

Seignurs  baruns  pur  amur  Dev  merci 
Enz  en  uoz  Hz  pur  quel  irrez  mûrir 

505  A  qui  prendrunt  ueniance  uostre  ami 
Si  nen  ad  home  al  règne  Lowis 
Sil  vus  aueit  si  malement  baillid 
Qui  peis  ne  triu  ne  prissent  ia  voz  fiz 
Ne  ia  ne  garreit  roche  ne  plesseiz 

510  Chastel  ne  tur  ne  ueil  fosse  antif 
Que  a  lur  espees  nés  estust  morir 
Vengum  nus  ent  tant  cum  nus  sûmes  vif 
E  cil  responent  a  vostre  plaisir  sire  ber  marchis 
Lur  armes  pristrent  as  cheuals  sunt  sailliz 

515  Vient  a  ual  sis  vnt  acoilliz 

Par  grant  force  recomencent  a  ferir 

Del  munt  v  furent  sunt  aual  auale 
Franceis  descendent  sur  le  herbe  al  pre 
Virent  des  lur  les  morz  e  les  nafrez 

5:i()  Qui  dune  ueist  les  danceals  enseignez 
Lier  lur  plaies  e  estreindre  lur  lez 
Dune  eolpat  sa  hanste  qui  al  braz  fu  nafrez 
Si  la  liad  quil  la  pout  porter 
Dune  but  del  vin  qui  lad  el  champ  troue 

5*2ô  Qui  nout  de  tel  si  but  del  duit  troble 
E  saim  homes  en  douent  as  nafrez 
Qui  nad  seignur  si  done  a  sun  per 
Dune  laissent  les  vifs  si  vont  les  morz  uisiter 

Tels  set  .C.  homes  trouent  de  lur  terre 
ôuo  Entre  lur  pez  trainant  lur  bowele 

Parmi  lur  buehes  issent  fors  lur  cerueles 
E  de  lur  eseuz  se  courent  sur  lerbe 
Trubles  vnt  les  uis  e  pâlies  les  meisseles 
Turnez  les  oilz  qui  lur  sistrent  as  testes 
635  Gement  e  erient  cels  qui  les  aimes  i  perdent 
Quant  il  les  ueient  uolenters  les  apelent 
Seignurs  baruns  que  purrad  de  vus  estre 
Naurez  mes  mirie  pur  nule  home  de  terre 

Ahi  ore  seignurs  i)ur  amur  Dev  merciz 

540  la  ueez  vus  les  feluns  arrabiz 

Qui  uos  vnt  mort  voz  frères  e  uoz  fiz 
E  uoz  neuous  e  voz  charnels  amis 
Pes  ne  demandent  ne  triwes  nen  unt  pris 
Car  saint  Estephne  ne  les  altres  martirs 

545  Ne  furent  mieldres  que  serrunt  tut  ieil 
Qui  en  larehamp  serrant  pur  Dev  oeis 
E  cil  respunent  eiore  ber  marchis 
Loir  cheuals  pristrent  e  sur  els  sunt  sailliz 
Venent  al  eham  sis  vnt  rasailliz 

550  Par  uiue  force  comencent  a  ferir 
Des  sarazins  lur  unt  mort  .XV.  mil 

Paens  les  pristrent  a  merueilus  turment 
De  dis  mil  homes  ne  li  leissent  que  cent 
Dolent  poet  estre  le  uaillant  cheualer 
555  Qui  od  dis  mil  homes  se  combati 

E  dis  mil  nout  ore  que  cent  eheualers 

E  de  cels  siint  nafre  tote  lune  meite 
Car  si  poet  Viuien  le  guerrer 

Uiuien  sire  pur  Dev  que  fruns 
560  E  il  respunt  très  ben  les  veintrums 
Apelum  Dev  quil  nus  enueit  soeurs 
Quil  me  tramet  Willame  mun  seignur 
V  que  Lowis  i  uienge  lempereur 
E  cil  responent  a  la  Dev  beneicun 
565  ViuiBn  fert  al  chef  deuant  de  lur 
Mil  sarazins  eu  iette  mort  en  lestur 
Paien  le  mistrent  a  merueillus  irrur 
Des  cent  ni  leissent  que  vint  baruns 
E  cil  sen  vont  lez  le  coin  dun  munt 

570  Uiuien  sire  que  feruns  pur  Dev 
De  bataille  ia  ne  vus  aprendrai  el 
Car  ben  les  ueintrums  solunc  la  merci  Dev 
E  cil  responent  il  nus  ad  tut  oblie 
E  li  plusur  dient  quil  ad  le  sen  desue 

575  Quant  od  vint  homes  volt  en  bataille  entrer 
A  .V.C.  mille  de  paiens  tuz  armez 
Sil  erent  pors  v  uers  v  sengler 
De  hui  a  un  meis  nés  aurium  tuez 
Dist  Viuien  cest  plaid  soi  io  assez 

580  Ore  vus  remenbre  des  vignes  e  des  prez 
E  des  chastels  e  des  larges  citez 
E  des  moillers  que  a  uoz  maisuns  auez 
Que  de  co  menbre  ne  frad  ia  barne 
Alez  uus  ent  seignurs  e  tut  par  mun  gre 

585  Io  remaindrai  ici  al  champ  adure 
la  nen  turnerai  car  pramis  lai  a  De 
Que  ia  ne  fuierai  de  bataille  champel 
Io  les  ueintrai  ben  solunc  la  merci  De 

A  seignurs  pur  amur  Dev  merci 
590  A  qui  irrez  en  voz  liz  morir 

la  ueez  vus  les  francs  cheualers  malmis 
Tant  cum  il  furent  sains  e  salfs  e  vifs 
Ensemble  od  nus  furent  al  champ  tenir 

Asez  sauez  que  vus  lui*  auiez  pramis 
6»5  A  home  mort  ne  deuez  pas  mentir 

Alez  vus  ent  e  io  remaindrai  ici 

la  nen  irrai  car  a  Dev  lai  pramis 

Que  ne  fuierai  pur  crème  de  morir 

A  icel  mot  lunt  franceit  tuit  guerpi 
«00  Fors  sul  Girard  qui  od  lui  est  remis 

Cil  remistrent  al  dolerus  péril 

Od  dous  escuz  la  bataille  tenir 

Lunsdi  al  uespre 

Od  dous  escuz  suis  est  asprez  remis 

«05  Fraunceis  senturnent  parmi  le  coin  dun  tertre 
Deuant  els  gardent  as  pleines  qui  sunt  bêles 
En  icel  liu  ne  poent  choisir  terre 
Ne  seit  couerte  de  pute  gent  aduerse 
Par  tut  burnient  espees  e  healmes 

610  Quant  il  co  ueient  que  altre  ne  purrad  estre 
Ne  ia  nen  isterunt  de  la  doleruse  presse 
Vers  Viuien  returnent  tost  lur  reisnes 
Venent  al  cunte  uolenters  len  apelent 
Viuien  sire  sez  que  te  feruns 

615  Respunt  li  quons  io  orrai  voz  raisuns 
Si  tu  ten  turnes  e  nus  nus  enturneruns 
E  se  tu  conbatz  e  nus  nus  combateruns 
E  que  que  tu  faces  ensenble  od  tei  le  feruns 
Respunt  Viuien  multes  merciz  baruns 

620  Puis  en  regarde  Girard  sun  compaignun 
En  sun  romanz  len  ad  mis  araisun 

Amis  Girard  es  tu  sein  del  cors 
Oil  dist  il  e  dedenz  e  defors 
Di  dune  Girard  cornent  te  contenent   tes   armes 
625  Par  fei  sire  bones  sunt  e  aates 

Cum  a  tel  home  qui  nad  fait  granz  batailles 
E  si  bosoinz  est  qui  référât  altres 

Di  dune  Girard  sentes  tu  alques  ta  uertu 
E  cil  respunt  que  vnques  plus  fort  ne  fu 
630  Di  dune  Girard  cum  se  content  tun  cheual 

Tost  se  laissed  e  ben  se  tient  e  dreit 
Amis  Girard  si  io  te  ossasse  quere 
Que  par  la  lune  me  alasses  a  Willame 
Va  si  me  di  a  Willame  mun  vncle 

635  Si  li  remenbre  del  champ  del  saraguce 
Quant  il  se  combati  al  paen  Alderufe 
la  set  il  ben  desconfit  laueient  hungre 
Io  vinc  en  la  terre  od  treis  cent  de  mes  homes 
Criai  Munioie  pur  la  presse  derumpre 

640  Celé  bataille  ûs  io  veintre  a  mun  vncle 
Io  ocis  le  paien  Alderufe 
E  decolai  lez  fiz  Bereal  tuz  duze 
Al  rei  toli  celé  grant  targe  duble 
Io  la  toli  le  iur  a  un  hungre 

645  Si  la  donai  a  Willame  mun  vncle 

E  il  la  donad  a  Tedbald  le  cuart  cunte 
Mais  ore  lad  un  mult  prudhome  a  la  gule 
A  ses  enseignes  quil  me  uienge  socure 

Cosin  Girard  di  li  ne  li  celer 
650  E  li  remenbre  de  limenes  la  cite 
Ne  del  grant  port  al  riuage  de  mer 
Ne  de  fluri  que  io  pris  par  poeste 
Aider  me  uienge  en  bataille  champel 

Sez  que  dirras  a  Willame  le  fedeil 
655  Se  lui  remenbre  del  champ  turlenlerei 
V  io  li  fis  bataille  trente  treis 
Cent  cinquante  e  plus  li  fis  aueir 
Des  plus  poanz  de  la  sarazine  lei 
En  une  fuie  v  Lowis  senfueit 
660  Io  vinc  al  terre  od  dous  cent  de  mes  fedeilz 
Criai  Munioie  le  champ  li  fis  aueir 
Cil  iur  perdi  Raher  un  mien  fedeil 
Le  iur  que  men  menbre  nert  hure  ne  men  peist 
Aider  me  uienge  al  dolerus  destreit 

665  Sez  que  dirras  a  Willame  le  bon  franc 
Se  lui  remenbre  de  la  bataille  grant 
De  suz  orenofe  de  Tedbald  lesturman 

En  bataille  v  uenquirent  franc 

10  vint  al  tertre  od  Bernard  de  bniban 
670  Cil  est  mis  uncles  e  barun  mult  uaillant 

A  conipaignun  oi  le  cunte  Bertram 
Qui  est  des  nieillurs  de  nostre  parente  grant 
Od  den  aie  e  lenseigne  as  normanz 
Celé  bataille  li  fis  io  veintre  al  champ 
675  Iloec  li  ocis  Tedbalt  lesturman 

Aider  me  uienge  al  saluz  de  larchamp 
Si  me  socure  al  dolerus  haan 

Sez  que  dirras  a  Guiot  mun  petit  frère 
De  hui  a  quinze  anz  ne  deust  ceindre  espee 
H8()  Mais  ore  la  ceindrat  pur  secure  le  fiz  sa  mère 
Aider  me  uienge  en  estrange  cuntree 

Sez  que  dirras  dame  Guiberc  ma  drue 
Si  li  remenbre  de  la  grant  nurreture 
Plus  de  .XV.  anz  quele  ad  uers  mei  eue 
685  Ore  gardez  pur  Dev  quele  ne  seit  perdue 
Quele  menueit  sun  seignur  en  aie 
Se  le  ne  menueit  le  cunte  daltre  nai  io  cen 

Allas  dist  Girard  cum  te  larrai  enviz 
Tais  ber  nel  dire  ia  est  co  pur  me  garir 
600  La  deseurerent  les  dous  charnels  amis 

11  vnt  grant  duel  ne  vnt  giu  ne  ris 
Tendrement  plurent  andui  des  oilz  de  lur  vis 
Lunsdi  al  uespre 

Deus  pur  quei  seurerent  en  dolente  presse 

65)5  Girard  senturne  par  mi  le  coin  dun  tertre 
Cinc  liwes  troue  tant  encombrée  presse 
Que  une  ualad  un  sul  arpent  de  terre 
Quil  nabatist  sarazin  de  sa  sele 
E  quil  ne  trenchad  pe  v  poig  v  teste 

700  E  quant  il  issi  de  la  dolente  presse 
Sun  bon  chenal  li  creue  suz  sa  sele. 

Del  dolent  champ  quand  Girard  fu  turne 
De  suz  ses  alues  est  sun  chenal  creue 

Granz  quinze  liwes  fu  li  règnes  effrei 
705  Ne  trouad  home  a  qui  il  sache  parler 
Ne  cel  chenal  v  il  puisse  munter 
A  pe  sen  est  del  dolerus  champ  turne 
Grant  fu  li  chaud  cum  en  mai  en  este 
E  lungs  les  iurz  si  out  treis  iurz  iune 
710  E  out  tele  seif  quil  ne  la  pout  durer 
De  quinze  liwes  ni  out  ne  dut  ne  gue 
Fors  levé  salée  qui  ert  très  lui  a  la  mer 
Dune  li  comencerent  ses  armes  a  peser 
E  Girard  les  prist  durement  a  blâmer 

715  Ohi  grosse  hanste  cume  peises  al  braz 
Nen  aidera  a  Uiuien  eu  lar champ 
Qui  se  combat  a  dolerus  ahan 
Dune  la  lance  Girard  en  mi  le  champ 

Ohi  grant  targe  cume  peises  al  col 
720  Nen  aidera  a  Uiuien  a  la  mort 

El  champ  la  getad  si  la  tolid  de  sun  dos 

Ohi  bone  healme  cum  mestunes  la  teste 
Nen  aiderai  a  Uiuien  en  la  presse 
Ki  se  cumbat  el  archamp  sur  lerbe 
725  II  le  lancad  e  ietad  cuntre  terre 

Ohi  grant  broine  cum  me  vas  apesant 
Nen  aiderai  a  Viuien  en  larchamp 
Qui  se  combat  a  dolerus  ahan 
Trait  lad  de  sun  dos  sil  getad  el  champ 

730  Totes  ses  armes  out  guerpi  li  frans 
Fors  sul  lespee  dunt  dascer  fu  li  brant 
Tote  vermeille  des  le  helt  en  auant 
Lescalberc  pleine  de  foie  e  de  sanc 
Nue  la  porte  si  senvait  suz  puiant 

735  E  lamure  uers  terre  reposant 

La  pleine  ueie  uait  tote  iur  errant 
E  les  granz  uals  mult  durement  corant 
E  les  haltes  tertres  bêlement  muntant 
Sa  nue  espee  al  destre  poig  portant 

740  Deuers  lamure  si  sen   iiuii    u  poiaut 
Cil  nunciad  a  Willame  del  archamp 
V  Viuien  se  combat  a  dolerus  alian 
Od  sul  .XX.  homes  fu  remis  en  larcliamp 
Viuien  liir  fiert  al  chef  deuant 

745  Mil  snrazins  lui-  ad   ocis  el  chanij) 

Li  quons  Viuien  de  ses  vint  perdi  dis 
Les  altres  li  dient  que  ferum  la  amis 
De  la  bataille  seignnrs  pur  Deu  mercis 
la  ueez  vus  que  io  en  ai  Girard  tramis 

7Ô0  Aincui  uendrat  Willame  v  Lowis 

Li  quels  que  i  uenge  nus  ueintrum  arrabiz 
E  cil  responent  a  ioie  ber  marchis 
Od  ses  dis  homes  les  reuait  enuair 
Paien  le  pristrent  en  merueillus  péril 

755  De  ses  dis  homes  ne  li  leissent  nul  vif 
Od  sun  escv  demeine  remist  le  champ  tenir 
Lunsdi  al  vespre 
Od  sun  escu  remist  sul  en  la  presse 

Puis  quil  fu  remis   od  un  sul  escv 

760  Si  lur  curt  souent  sure  as  turs  menuz 
Od  sul  sa  lance  en  ad  cent  abatuz 
Dient  paien  ia  nel  uerruiu   vencu 
Tant  cum  le  chenal  hiissum  vif  suz  lui 
la  ne  ueintrum  le  noble  uassal 

7<ir)  Quant  desuz  lui  leissum  vif  sun  chenal 
I  dune  le  quistrent  as  puiz  e  as  nais 
Cum  altre  beste  saluage  de  cel  aguait 
Vne  compaignie  li  vint  parmi  un  champ 
Tant  li  lancèrent  guiures  e  trenchanz  darz 

770  Tant  en  abatent  al  cors  de  sun  chenal 
De  sul  les  hanstes  fust  charge  un  char 
Un  barbarin  vint  par  mi  un  val 
Entre  ses  quisses  out  un  ignel  chenal 
En  sun  poig  destre  portad  un  trenchant  dart 

775  Treis  feiz  lescust  a  la  quarte  le  lancad 
E  fiert  li  en  la  broine  de  la  senestre  part 
Que  trentre  de  mailles  len  abat  contre  val 

Vne  grant  plaie  li  fist  el  cors  del  dart 
La  blanche  enseigne  li  chai  del  destre  braz 
780  Ne  vint  le  iur  que  une  puis  le  reluast 
Lunsdi  al  vespre 
Ne  vint  le  iur  que  puis  le  releuast  de  terre 

Il  mist  sa  main  de  rere  sun  dos 

Trouad  la  hanste  trait  le  dart  de  sun  cors 

785  Fert  le  paien  sur  la  broine  de  sun  dos 
Par  mi  leschine  li  mist  le  fer  tut  fors 
Od  icel  colp  lad  trébuche  mort 
Vitre  lecchere  malueis  barbarin 
Co  li  ad  dit  Viuien  le  meschin 

790  Ne  repeireras  al  règne  dunt  tu  uenis 
Ne  te  ten  vanteras  iamais  a  mil  dis 
Que  mort  aiez  le  barun  Lowis 
Puis  traist  sespee  e  comence  a  ferir 
Qui  quil  fert  sur  halberc  v  sur  healme 

795  Sunt  colp  na  restet  desque  iusquen  terre 
Sainte  Marie  Virgine  pucele 
Tramettez  mei  Dame  Lowis  v  AVillame 
Cest  oreisun  dist  Viuien  en  la  presse 

Deus  Rei  de  glorie  qui  me  fesis  ne 
800  E  de  la  Sainte  Uirgine  Sire  fustes  ne 
En  treis  persones  fud  tun  cors  comande 
E  en  sainte  croiz  pur  peccheurs  pêne 
Celé  e  terre  fesis  e  tere  e  mer 
Soleil  e  lune  tut  co  as  comande 
805  E  Eva  e  Adam  pur  le  secle  restorer 

Si  uerreiement  Sire  cum  tu  es  ueirs  Deus 
Tu  me  defent  Sire  par  ta  sainte  bunte 
Que  al  quor  ne  me  puisse  unques  entrer 
Que  plein  pe  fuie  pur  la  teste  colper 
810  Tresque  la  mort  me  lais  ma  fei  garder 

Deus  que  ne  la  mente  pur  tes  saintes  buntez 

Sainte  Marie  mère  Genitriz 

Si  uerreiement  cum  Deus  portas  a  fiz 

Garisez  mei  pur  ta  sainte  merci 

815  Que  me  inocient  cist  félon  sarazin 
Quant  lout  dit  li  bers  se  repentit! 
Mult  pensai  ore  ([ue  fols  e  que  brixs 
Que  nuin  cors  quidi  de  la  mort  garir 
Quant  Dampnedeu  me  meimes  nel  fist 

820  Que  pur  nus  mort  en  sainte  croiz  soffri 
Pur  nus  raindrc  de  noz  mortels  enemis 
Respit  de  mort  Sire  ne  te  dei  io  rouer 
Car  a.  Tei  meisme  ne  la  uolsis  pardoner 
Tramettez  mei  Sire  Willame  al  curbnes 

H25  V  Lowis  qui  france  ad  a  garder 
Par  lui  ueintrum  la  bataille  cliampel 
Deus  de  tant  moldes  pot  hom  altre  resembler 
Io  ne  di  mie  pur  Willame  al  curbnies 
Forz  sui  io  mult  e  hardi  sui  assez 

830  De  uasselage  puis  ben  estre  sun  per 
3Iais  de  plus  loinz  ad  sun  pris  aquite 
Car  sil  fust  en  larchamp  sur  mer 
Vencu  eust  la  bataille  champel 
Allas  peccable  nen  puis  home  gent 

835  Lunsdi  al  vespre 

Que  me  demande  ceste  gent  aduerse 

Grant  fu  le  chaud  cum  en  mai  en  este 
E  long  le  iur  si  nout  treis  iurz  mange 
Grant  est  la  faim  e  fort  pur  déporter 

840  E  la  seif  maie  nel  poet  endurer 

Parmi  la  boche  vait  le  sanc  tut  cler 
E  par  la  plaie  del  senestre  coste 
Loinz  sunt  les  eues  quil  nés  soit  trouer 
-De  .XV.  liwes  ni  out  funteine  ne  gue 

845  Fors  levé  salée  qui  ert  al  flot  de  la  mer 
]\[ais  par  mi  le  champ  curt  un  duit  troble 
Dune  roche  ben  pruf  de  la  mer 
Sarazins  lorent  a  Iur  cheuals  medle 
De  sanc  e  de  ceruele  fud  tut  enuolupe 

850  La  vint  corant  Viuien  li  alose 
Si  senclinad  al  eve  salée  del  gue 
Sin  ad  bev  assez  estre  sun  gre 
E  cil  li  lancèrent  Iur  espees  adube 

Granz  colps  li  donent  al  grauer  v  il  ert 

855  Forte  fu  la  broine  ne  la  pourent  entamer 
Que  li  ad  gari  tut  le  gros  des  costez 
Mais  as  iambes  e  as  braz  e  par  el 
Plus  quen  vint  lius  vnt  le  cunte  nafre 
Dune  se  redresce  cum  hardi  sengler 

860  Si  traist  sespee  del  senestre  coste 
Dune  se  defent  Viuien  cum  ber 
Il  le  demeinent  cum  chens  funt  fort  sengler 
Lewe  fu  salée  quil  out  bev  de  la  mer 
Fors  est  issue  ne  li  pot  el  cors  durer 

865  Sailli  li  est  arere  de  la  boche  e  del  nies 
Grant  fut  languisse  les  oilz  li  sunt  troblez 
Dune  ne  sont  ueie  tenir  ne  esgarder 
Paien  le  pristrent  durement  a  haster 
De  jolusur  parz  la  coillent  li  guerreier 

870  Lancent  li  guiures  e  trenchanz  darz  dascer 
Tant  en  labatent  en  lescv  de  quarters 
Que  nel  pout  le  cunte  a  sa  teste  drescer 
lus  a  la  terre  li  chai  a  ses  pez 
Dune  le  comencent  paien  formen  a  haster 

875  E  sun  uasselage  mult  durement  a  lasser 

Lancent  a  lui  guiures  e  aguz  darz 
Entur  le  cunte  debatent  sun  halberc 
Le  fort  acer  detrenche  le  menu  fer 
Que  tut  le  piz  courent  de  claueals 
880  lus  a  la  terre  li  cheent  les  boels 
Nen  est  fis  que  durt  longement  mes 
Dune  reclaime  Deus  quil  merci  en  ait 

Uiuien  eire  a  pe  par  mi  le  champ 
Chet  lui  sun  healme  sur  le  nasel  deuant 

885  E  entre  ses  pez  ses  boals  traînant 
Al  braz  senestre  les  uait  contretenant 
En  sa  main  destre  porte  dascer  un  brant 
Tut  fu  uermeil  des  le  holz  en  auant 
Lescalberc  pleine  de  feie  e  de  sanc 

890  Deuers  lamure  sen  uait  a  puiant 

La  sue  mort  le  vait  mult  destreignant 

E  il  se  sustent  contreual  de  sun  brant 
Forment  reclaime  Ihesu  de  tut  poant 
Quil  li  tramette  Willame  le  bon  franc 
895  V  Lowis  le  fort  rei  combatant 

Devis  veirs  de  glorie  qui  mains  en  trinite 
E  en  la  Uirgne  fustes  régénère 
E  en  treis  persones  fud  tun  cors  comande 
En  sainte  croiz  te  laissas  Sire  pener 

tH)o  Defent  mei  Père  par  ta  sainte  bunte 

Ne  seit  pur  quei  al  cors  me  puisse  entrer 
Que  plein  pe  fuie  de  bataille  champel 
A  la  mort  me  lait  ma  fei  garder 
Deus  ne  la  mente  par  ta  sainte  bunte 

«05  Tramettez  mei  Sire  Willame  al  curbnies 
Sages  hom  est  en  bataille  champel 
Si  la  set  ben  maintenir  e  garder 

Dampnedeus  Père  glorius  e  forz 

Ne  seit  vnques  que  cel  vienge  defors 

910  Que  ca  dedenz  me  puisse  entrer  al  cors 
Que  plein  pe  fuie  pur  crème  de  mort 
Vn  barbarin  vint  par  mi  vn  val 
Tost  esleissant  vn  ignel  cheual 
Fiert  en  la  teste  le  noble  uassal 

915  Que  la  ceruele  en  esspaut  contre  val 
Li  barbarins  i  vint  eslaisse 
Entre  ses  quisses  out  un  graut  destrer 
En  sa  main  destre  vn  trenchant  dart  dascer 
Fert  en  la  teste  le  uaillant  cheualer 

920  Que  la  ceruele  sur  lerbe  li  chet 
Sur  les  genoilz  abat  le  cheualer 
Co  fu  damage  quant  si  prudome  chet 
Sur  li  corent  de  plusurs  parz  paens 
Tut  le  detrenchent  contre  ual  al  grauer 

925  Od  els  lemportent  ne  len  uolent  laisser 
Suz  un  arbre  le  posèrent  lez  un  senter 
Car  il  ne  uoldreient  quil  fust  troue  de  crestiens 
Desore  mes  dirrai  de  Girard  lesquier 
Cum  il  alad  a  Willame  nuncier 

930  Lunsdi  al  vespre 

A  barzelune  la  le  dirrad  al  cunte  Willame 

Li  quons  Willame  ert  a  barzelune 
Si  fil  repeire  dune  bataille  lunge 
Quil  aueit  fait  a  burdele  sur  girunde 
935  Perdu  i  aueit  grant  masse  de  ses  homes 
Este  vus  Girard  qui  nouel  li  cunte 

Li  ber  Willame  ert  repeire  de  vespres 
A  un  soler  sestut  a  unes  estres 
E  dame  Gviburc  estut  a  sun  braz  destre 
940  Dune  gardât  par  la  costere  dun  tertre 
E  vit  Girard  qui  del  archamp  repeire 
Sanglante  espee  portât  en  sun  poig  destre 
Deuers  lamure  se  puiat  contre  terre 

Seor  dulce  amie  dist  Willame  al  curbnies 
945  Bone  fud  lore  que  io  te  pris  a  per 
E  icele  mieldre  que  eustes  crestiente 
Par  mi  cel  tertre  vei  un  home  aualer 
Sanglante  espee  en  sa  main  porter 
Si  vus  dirrai  une  chose  pur  uerite 
950  Quil  ad  este  en  bataille  champel 
Si  vient  a  mei  pur  soeurs  demander 
Alun  encontre  pur  noueles  escolter 
Entre  Guiberc  e  Willame  al  curbnies 
Deualerent  contre  ual  les  degrez 
955  Quant  furent  a  ual  Girard  vnt  encontre 
Veit  le  Willame  sil  conuit  assez 
Dune  lapelad  sil  prist  a  demander 

Avant  Girard  si  dirrez  de  uoz  noueles 
Co  dist  Girard  io  en  sai  assez  de  pesmes 

960  Reis  Deramed  est  eissuz  de  cordres 
En  halte  mer  en  ad  mise  la  flote 
E  est  en  france  que  si  mal  de  sen  orte 
Les  marchez  guaste  e  les  aluez  prent 
Tote  la  tere  turne  a  sun  talent 

965  V  que  troue  tes  cheualers  sis  prent 

A  liir  barges  les  iiiaine  corecus  e  dolent 
Pense  Willame  de  secure  ta  gent 

Reis  Derame  est  tiirne  de  sun  pais 
E  est  en  la  terre  quil  met  tut  a  exil 

i»7o  Alez  i  furent  Tedbald  e  Esturmi 
Ensemble  od  els  Viuien  le  hardi 
Li  uns  se  combat  les  dous  en  sunt  fuiz 
Deus  dist  Willame  co  est  Viuien  le  hardiz 
Respunt  Girard  or  auez  vus  ueir  dit 

i»;.")  Il  te  mande  e  io  sui  quil  te  di 
Que  tu  le  secures  al  dolerus  péril 

Sez  que  te  mande  Viuien  tun  fedeil 

Si  te  remenbre  del  champ  de  turleislerei 

V  te  fist  batailles  trente  treis 

080  Cent  cinquante  e  plus  te  fist  aueir 
En  une  fuie  v  Lowis  senfuieit 
Il  vint  le  tertre  od  dous  cent  franceis 
Criad  Munioie  le  champ  te  fist  aueir 
Cel  iur  perdi  Rahel  un  sun  fedeil 

98Ô  Quant  li  en  menbre  nert  hure  ne  li  empeist 
Aider  li  algez  al  dolerus  destreit 

Sez  tu  que  te  mande  Viuien  le  ber 
Ke  te  souenge  de  limenes  la  cite 
Ne  de  breher  le  grant  port  sur  mer 
090  Ne  de  flori  quil  prist  par  poeste 

Aider  li  uienges  en  larchamp  sur  mer 

E  sez  que  mande  a  dame  Guiburc  sa  drue 
Ke  lui  remenbre  de  la  grant  nurreture 
Quil  ad  od  lui  plus  de  .XV.  anz  eue 
00.')  Ore  gard  pur  Dev  quele  ne  seit  perdue 
Que  le  li  enueit  sun  seignur  en  aide 
Car  si  lui  nenueit  daltres  nad  il  cure 

E  sez  que  mande  a  Guiot  sun  petit  frère 
De  hui  en  quinze  anz  ne  dust  ceindre  espee 
1000 Mais  ore  la  prenge  pur  le  fiz  de  sa  mère 
Aider  li  uienge  en  estrange  cuntree 

A  Deus  dist  Willame  purrai  le  vif  trouer 
Respunt  Guiberc  pur  nient  en  parlez 
Secor  le  sire  ne  te  chalt  a  demander 

1005   Se  tu  li  perz  nauras  ami  fors  Dev 

Quant  lot  Willame  sin  ad  sun  chef  crolle 
Plorad  des  oilz  pitusement  e  suef 
Levé  li  curt  chalde  iuste  le  nies 
La  blanche  barbe  moille  tresqual  baldre 

1010    Guiberc  apele  si  li  prist  a  mustrer 

De  sun  corage  li  volt  li  bers  espermenter 
De  si  cum  ele  aime  lui  e  sun  parente 
Quant  il  parlad  si  ad  dit  que  sene 
Seor  dulce  amie  pur  amur  De 

1015    Vncore  nen  ad  que  sul  treis  iurz  passez 
Que  io  sui  uenu  de  bataille  champel 
Que  ait  fait  grande  a  burdele  sur  mer 
Si  ai  perdu  mun  nobile  barne 
Loinz  sunt  les  marches  v  io  ai  a  comander 

1020  Fort  sunt  les  homes  que  deureie  asembler 
E  ensurquetut  nel  purreie  endurrer 
Fer  e  acer  i  purreit  hom  vser 
Ben  se  combat  Viuien  lalose 
Ai  ceste  feiz  nel  puis  mie  regarder 

1025    Ceste  bataille  pot  ben  sanz  mei  finer 

Dune  comencad  Guiburc  forment  a  plorer 
Ele  sabeissad  baisa  lui  le  soller 
Willame  apele  si  li  prist  a  mustrer 
Secor  le  sire  ne  te  chaut  a  demurer 

1030   Mun  niefs  Guischard  te  uoldrai  comander 
Tue  merci  ben  le  mas  adube 

Sire  Willame  io  te  chargerai  Guiscard 
Il  est  mis  nies  mult  est  pruf  de  ma  char 
Tue  merci  auant  her  le  madubas 

1035   Si  nel  me  renz  ne  girras  mes  entre  mes  braz 
Il  li  afia  cher  se  repentirad 
Que  vif  v  mort  sis  nies  li  rendrat 
En  bataille  reneiad  Dev  Guischard 
Lunsdi  al  vespre 

1040   En  bataille  reneiad  Dev  celestre 

Gviburc  meismes  serui  Girard  de  levé 
E  en  après  le  serait  de  tuaille 
Puis  lad  assis  a  une  halte  table 
Si  lui  aportat  dun  sengler  un  espalle 

1045  Li  quons  la  prist  si  la  mangat  a  haste 
Ele  li  aportat  un  griint  pain  ataniis 
E  dune  en  a})res  sun  grant  niazelin  de  vin 
Girard  mangat  le  grant  braun  porcin 
E  a  dous  traiz  ad  uoide  le  niazelin 

1050   Que  vnques  a  Guiburc  mie  nen  offrit 
Ne  ne  radrescat  la  chère  ne  sun  vis 
Veist  le  Guiburc  a  Willame  lad  dit 
Pur  Dev  bel  sire  cist  est  de  uostre  lin 
E  si  mangue  un  grant  braun  porcin 

1055  E  a  dous  traiz  beit  un  cester  de  vin 

Ben  dure  guère  deit  rendre  a  sun  veisin 
Ne  ia  uilment  ne  de  champ  fuir 
Respunt  Willame  pur  Dev  Guiburc  merci 
Co  que  ad  mange  de  uolente  lad  pris 

1060  II  ne  mangat  ben  ad  passe  treis  dis 
Prest  fu  li  liz  si  firent  Girard  dormir 
Lunsdi  al  uespre 
Prest  fu  li  liz  si  firent  dormir  Girard 

Girard  se  dresce  e  leuad  del  manger 
1065   Prest  fu  li  liz  si  sest  aie  colcher 

Guiburc  la  franche  le  serui  uolenters 
Tant  fud  ad  lui  quil  endormi  fu 
Puis  le  comande  al  cors  altisme  Deu 
Tant  dormi  Girard  quil  fu  a  uespre 
1070  -  Puis  sait  del  lit  cume  francs  naturel 
Munioie  escrie  cheualers  car  muntez 
Armes  demande  e  lem  li  uait  aporter 
I  dune  aprimes  fu  Girard  adube 

Dune  li  uestrirent  une  broigne  mult  bêle 
1075  E  vn  vert  healme  li  lacent  en  la  teste 
Willame  li  ceinst  lespee  al  coste  senestre 
Vne  grant  targe  prist  par  la  manuele 
Chenal  out  bon  des  meillurs  de  la  terre 

Puis  muntad  Girard  par  sun  estriu  senestre 
1080   Dame  Guiburc  li  vait  tenir  la  destre 
Sil  comande  a  Dev  le  grant  Paterne 

Quant  il  auesprad  a  la  bone  cite 
Issu  sen  est  Willame  al  curbnies 
Od  trente  mile  de  cheualers  armez 

1085   En  larchamp  requistrent  le  paen  Derame 
A  la  freidure  vnt  tote  nuit  erre 
lusqual  demain  que  le  iur  apparut  cler 
Si  cum  il  furent  en  larchamp  sur  mer 
La  bataille  out  uencue  Derame 

1090   E  out  pris  leschec  e  les  morz  desarmez 
Entrez  erent  sarazins  en  Iur  nefs 
E  as  salandres  e  as  granz  echies  ferrez 
Lur  uent  demoert  si  nen  poent  turner 
Mais  les  demeines  e  les  seignurs  e  les  pers 

1095   Tere  certeine  alerent  esgarder 

Vne  grant  liwe  lez  le  grauer  de  la  mer 
Est  vus  Willame  al  conseil  assené 
Od  .XXX.  mille  de  cheualers  armez 
Les  quinze  mile  furent  si  aprestez 

1100   Cum  a  ferir  en  bataille  champel 

Cil  crient  Munioie  si  vont  od  els  iuster 
Mais  li  paien  nel  poeient  endurer 
Car  il  nunt  armes  pur  lur  cors  garder 
Coillent  fuie  vers  la  grant  eue  de  mer 

1105   Saillent  as  salandres  e  as  barges  e  as  niefs 
Paruent  lur  armes  si  sunt  conreiez 

Ces  sarazins  de  segune  tere 

Cent  mile  furent  si  apreste  de  guère 

Ni  ad  nul  qui  nait  halberc  e  healme 

1110   Dor  les  fruntels  e  les  esses 

Espees  ceintes  le  branz  burniz  uers  terre 
Les  escuz  tindrent  as  manueles 
Espez  trenchanz  eurent  en  lur  poinz  destres 
Cheuals  darabe  vnt  corant  suz  lur  seles 

1115   Cil  sen  issirent  en  la  sable  grauele 

Si  se  pristrent  de  fors  a  la  certeine  terre 

Par  icels  orrez  doleruses  noueles 

Cil  murent  al  cunte  Willanie  grant  guère 

Celé  bataille  durad  tut  vn  lundi 

1120  E  al  demain  e  tresque  mecresdi 

Que  ne  la  laschat  ne  hure  ne  prist  fin 
lusqual  ioesdi  deuant  j)rime  un  petit 
Que  li  franceis  ne  finerent  de  ferir 
Ne  cil  darabe  ne  cessèrent  de  ferir 

1125   Des  homes  Willame  ne  remist  un  vif 
Ioesdi  al  uespre 
Fors  treis  escuz  quil  out  al  champ  tenir 

Od  treis  escuz  remis  al  champ  tut  sul 
Li  vns  fu  Girard  li  uaillant  ferur 
1130  Li  altres  Guischard  le  nevou  dame  Guiburc 
Plaist  vus  oir  des  nobles  baruns 
Cum  il  seuererent  del  reals  compaignun 

Plaist  vus  oir  des  nobles  vassals 
Cum  il  seuererent  del  cheualer  real 

1135  De  sur  senestre  sen  est  turne  Girard 
En  un  sablun  li  chai  sun  chenal 
Sur  ses  espalles  sun  halberc  li  colad 
Trente  paens  descendirent  al  val 
En  trente  lius  naffrerent  le  uassal 

1140   Par  mi  le  cors  despeiez  e  de  darz 

Crie  e  husche  quant  la  mort  laprocad 
Dune  suruint  Willame  icele  part 
Les  dis  ocist  les  vint  fuient  del  val 
E  vint  a  Girard  dulcement  lapelad 

1145  Amis  Girard  qui  ten  fereit  porter 

E  des  granz  plaies  purreit  tun  cors  saner 
Dites  ami  garreie  ent  ber 
Tun  escientre  entereies  ia  en  ciel 
Respunt  Girard  sire  laissez  co  ester 

1150   la  ne  querrai  que  io  en  fuisse  porte 

Ne  de  granz  paleis  que  fust  mun  cors  sane 

Car  ne  garrai  ia  pur  nul  home  mortel 

Mais  qui  tant  me  ferreit  que  io  fuisse  munte 

E  miin  vert  healme  me  fust  raferme 

1155   Mesist  mei  al  col  mun  grant  escv  bocler 
E  en  mun  poing  mun  espe  adole 
Puis  me  donast  un  sul  trait  de  vn  vin  cler 
E  qui  nen  ad  vin  me  doinst  del  duit  troble 
Ne  finereie  iamais  par  la  fei  que  Dei  de 

1160   Cher  lur  uendereie  les  plaies  de  mes  costez 
Dunt  a  grant  force  en  est  li  sancs  alez 
Respunt  Willame  ni  remaindrez 
loesdi  al  vespre 
Descendi  li  quons  Willame 

1165   Tendi  sa  main  sil  prist  par  la  main  destre 
En  séant  le  drescat  sur  lerbe 
Troble  out  le  vis  e  pasle  la  maissele 
Turnez  les  oilz  que  li  sistrent  en  la  teste 
Tut  le  chef  li  pendi  sur  senestre 

1170   Sur  le  mentun  lenbronchat  sun  healme 
Quant  lalme  envait  ne  pot  tenir  la  teste 
E  dist  Willame  Girard  ne  poet  altre  estre 
Deus  quel  doel  quant   tels  baruns  deseuererent 
Nen  pot  que  nel  en  plainst  Willame 

1175   Plaist  vus  oir  del  neuov  dame  Guberc 
Ki  de  Willame  deseuerad  le  iur 
En  Sun  cheual  chai  al  sablun 
Sur  ses  espalles  sun  halberc  li  colad  tut 
Trente  paiens  deualerent  dun  munt 

1180   En  trente  lius  nafrerent  le  barun 
Crie  e  husche  le  aie  de  prudom 
A  tant  i  uint  Willame  le  barun 
Les  dis  oscist  les  vint  fuient  le  munt 
Dune  vint  a  Guischard  sil  ad  mis  araisun 

1185   Ami  Guischard  qui  ten  fereit  porter 

E  des  granz  plaies  fereit  tun  cors  saner 
Tun  escientre  entreis  ia  en  ciel 
Respunt  Guischard  sire  laissez  mei  ester 
lo  ne  querreie  que  ia  en  fuisse  porte 

1190   Ne  des  plaies  fust  mun  cors  sanez 

Qui  me  ferreit  tant  que  io  fuisse  munte 

la  de  uoz  armes  ne  querreie  nul  porter 
Mais  donez  sul  un  trait  de  vin  cler 
Si  nas  altre  veals  de  cel  diut  troble 

1195   Puis  men  irreie  a  cordres  v  fui  ne 
Ne  crerreie  meis  en  vostre  Dampnede 
Car  co  que  io  ne  uei  ne  puis  aorer 
Car  si  io  eusse  Mahomet  merciez 
la  ne  veisse  les  plaies  de  mes  costez 

1200   Dunt  a  grant  force  en  est  le  sanc  alez 
Respunt  Willame  glut  mar  fuissez  tu  nez 
Tant  cum  aueies  créance  e  buntez 
Retrasistes  a  la  sainte  crestiente 
Ore  es  ocis  e  de  mort  afole 

120B  Nen  poez  muer  tant  as  de  lassete 

la  de  cest  champ  ne  serrez  pur  mei  porte 

loesdi  al  vespre 

Si  sabeissat  li  quons  Willame 

Tendit  sa  main  sil  prist  par  le  braz  destre 

1210   En  Sun  séant  le  leuad  de  très  sa  sele 

Un  barbarin  eslaissant  le  val 

Entre  ses  quisses  vn  ignel  cheual 

En  sa  main  deste  porte  un  trenchant  dart 

Treis  feiz  lescust  a  la  quarte  le  lancat 

1215   Fert  en  la  loigne  de  la  senestre  part 
Grant  demi  pe  enz  el  cors  li  en  abat 
De  très  le  cunte  en  ad  mort  Guischart 
Peisit  le  cors  si  turne  vne  part 
E  il  le  redresce  od  sun  senestre  braz 

1220   Deuant  li  le  mis  sur  le  col  de  sun  cheual 
-Al  poig  destre  li  traist  del  cors  le  dart 
E  fier  le  paien  de  sur  le  tuenard 
Enpeint  le  ben  par  grant  vertu  labat 
Nen  fuit  mie  Willame  ainz  sen  vait 

1225  Deuant  li  aporte  mort  Guischard 
loesdi  al  uespre 
Nen  fuit  mie  li  bons  quons  Willame 

Dame  Guiberc  nel  mist  mie  en  oblier 
Ele  sout  en  larchamp  Willame  al  curbnies 

3* 

1230   En  la  bataille  le  paien  Derame 

Prist  ses  messages  ses  homes  fait  mander 
Tant  quele  en  out  .XXX.  mile  de  tels 
Le  .XV.  mille  furent  si  apreste 
Cum  de  ferir  en  bataille  champel 

123B   Tuz  les  demeines  en  ad  Guiburc  seurez 
Sus  al  paleis  les  assist  al  digner 
Chancuns  e  fables  lur  fait  dire  e  chanter 
Guiburc  meimes  les  sert  de  vin  aporter 
Dune  sapuiad  al  marbrin  piler 

1240   Par  une  fenestre  prist  fors  a  esgarder 
E  vit  Willame  par  une  tertre  aualer 
Vn  home  mort  deuant  li  aporter 
Dune  li  souint  de  Viuien  lalose 
Si  anceis  ert  lie  dune  comence  a  plorer 

1246   Par  Dev  seignurs  a  faire  ai  asez 

Par  un  cel  tertre  vei  mun  seignur  aualer 
Vn  home  mort  deuant  li  aporter 
En  gisant  lad  sur  sun  arcun  turne 
Ce  est  Viuien  iol  sai  ben  assez 

1250  Tais  madame  ia  sur  li  nel  turnez 
Co  li  dient  les  bar  un  s  del  règne 

Ki  serreit  il  dune  pur  Dev  merci  seignur 

Ke  ia  Willame  aportast  del  estur 

Se  co  nere  Lowis  sun  seignur 
1255   V  Viuien  le  hardi  sun  nevou 

Taisoz  ma  dame  ia  sur  els  nel  metum 

Ainz  ad  mun  seignur  Willame  un  iugleur 

En  tote  france  nad  si  bon  chantur 

Nen  bataille  plus  hardi  fereur 
1260   E  de  la  geste  li  set  dire  les  chancuns 

De  Clodouev  le  primer  empereur 

Que  en  duce  france  creeit  eu  Dev  nostre  Seignur 

E  de  sun  fiz  Flouent  le  poigneur 

Ki  lassad  de  dulce  france  lonur 
1265   E  de  tuz  les  reis  qui  furent  de  ualur 

Tresque  al  Pépin  le  petit  poigneur 

E  de  Charlemaigne  e  de  Rolant  sun  nevov 

De  Girard  de  viane  e  de  Oliuer  qui  fu  tant  pruuz 

Cil  furent  si  parent  e  sis  ancesur 
1270   Preuz  est  mult  e  pur  co  laime  mun  seignur 
E  pur  sul  i  tant  (juil  est  si  bon  chanteur 
E  en  bataille  uassal  conquereur 
Sil  en  aporte  mun  seignur  del  estur 

Seignurs  frans  frans  homes  pur  araur  Dev 
1275  Preer  vus  uoil  que  congie  me  donez 
Il  est  mi  sire  iol  dei  seruir  aler 
Ele  auale  contreual  les  degrez 
Vint  a  la  porte  si  li  ad  desferme 
En  sus  le  oure  laissad  le  cunte  entrer 
1280   II  la  regarde  e  prist  lui  a  demander 

Dame  Guiburc  desquant  gardas  ma  porte 
Par  ma  fai  sire  de  nouel  le  faz  ore 
Sire  quons  Willame  mult  as  petite  force 
Seor  duce  amie  desquant  les  mun  porter 
1286   Par  ma  fei  sire  de  nouel  nient  de  vielz 
Sire  Willame  poi  en  remeines  cheualers 

Tien  dame  Guiburc  co  est  tun  neuou  Guischard 
la  Viuien  le  cunte  vif  mes  ne  verras 
La  franche  femme  li  tendi  ses  braz 

1290  E  il  li  colchat  desus  le  mort  uassal 
Peise  le  cors  si  li  faillirent  les  braz 
Ele  fu  femme  si  out  fieble  la  char 
Contre  tere  en  prist  le  cors  vn  quas 
Tote  la  langue  li  turnad  une  part 

1295  Joesdi  al  uespre 

Guiburc  le  guarde  ius  a  la  tere 
Troble  out  le  vis  e  pasle  la  maissele 
Turnez  les  oilz  qui  li  sistrent  en  la  teste 
Tote  la  langue  li  pendit  sur  senestre 

1300   Sur  le  mentun  li  enbrunchat  sun  halme 

Plurad  Guiburc  dune  la  confortât  Willame 

Par  Dev  Guiburc  tu  as  dreit  que  tu  plurs 
Kar  ia  diseient  en  la  cur  mun  seignur 
Que  ères  femme  Willame  uns  riche  hom 
1305   Vn  hardi  cunte  un  uaillant  fereur 

Ore  estes  femme  a  un  malueis  fuieur 

Un  cuart  cunte  un  malueis  tresturnur 

Qui  de  bataille  nameine  hom  un  sul 

Des  ore  serrez  vus  uostre  kev  e  uostre  pestur 

1310  Ne  serras  mie  a  la  fere  barnur 

Ne  ia  ne  uerras  Viuien  mun  nevou 
Qui  ken  peise  remis  est  ma  baldur 
lamais  en  tere  nauerai  mortel  honur 
Plurad  Willame  dune  lacrimat  Guiburc 

1315   La  dame  entent  la  plainte  sun  seignur 
Partie  ubliad  de  la  sue  dorlur 
Quant  el  parlad  si  dist  par  grant  amur 

Marchis  Willame  merci  pur  amur  De 
Il  est  grant  doel  que  home  deit  plorer 

1320   E  fort  damage  kil  se  deit  démentir 
Il  fu  custume  a  tun  riche  parente 
Quant  altres  terres  alerent  purchacer 
E  tuz  tens  morurent  en  bataille  champel 
Mielz  voil  que  moergez  en  larchamp  sur  mer 

1325   Que  tun  lignage  seit  per  tei  auile 

Ne  après  ta  mort  a  tes  heirs  repruue 
Quant  lot  Willame  prist  sun  chef  a  croUer 
Plurad  des  oilz  tendrement  e  suef 
Guiburc  apele  sa  amie  e  sa  moiller 

1330  En  sun  romanz  li  ad  dit  e  mustre 
Seor  dulce  amie  merci  pur  amur  De 
Qui  ken  peise  mult  ai  a  plurer 
Treis  cenz  anz  ad  e  cinquante  passez 
Que  io  fu  primes  de  ma  mère  nez 

1335   Veil  sui  e  feble  ne  puis  armes  porter 
Co  est  failli  que  Deus  maueit  preste 
Va  grant  iuuente  que  ne  poet  returner 
Si  me  vnt  paiens  acuilli  a  tel  vilte 
Pur  me  ne  uolent  fuir  ne  tresturner 

1340   La  bataille  ad  uencue  Derame 

Si  ad  pris  leschec  e  les  morz  desarmez 
Entrez  sen  sunt  paens  en  lur  niefs 
Loinz  sunt  les  marches  v  ai  a  comander 
Fort  sunt  les  homes  que  deureie  assembler 

1845   E  quant  io  uendreie  en  larcliamp  sur  nier 
Si  serreient  li  sarazin  turne 
Ki  quen  peise  io  sui  tut  remes 
Jamais  en  terre  naurai  lionur  mortel 
Plorad  Willame  Guiburc.  lad  conforte 

1860  E  marchis  sire  merci  pur  amur  De 
Ore  me  laissez  mentir  par  vostre  gre 
Jo  en  aurai  ia  trente  mille  de  tels 
Les  quinze  mille  par  sunt  si  aprestez 
Cum  a  ferir  en  bataille  champel 

1355   V  sunt  il  Guiburc  tu  nel  me  deis  celer 
Seor  duce  amie  di  men  la  uerite 
Sus  el  paleis  sunt  assis  a  digner 
Dune  rist  le  cunte  si  laissad  le  plorer 
Ore  va  Guiburc  mentez  asez  par  mun  gre 

1360   Dune  contre  munt  muntad  les  degrez 
Anceis  plorat  mais  dune  prist  a  chanter 
Cil  la  regardent  si  li  vnt  demande 
Dame  Guiburc  que  auez  vus  la  defors  troue 
Par  Dev  seignurs  mult  de  ma  uolonte 

1366   la  est  venue  Willame  al  curbnies 

Tut  sains  e  salfs  solunc  la  merci  Dev 

Si  ad  uencu  la  bataille  champel 

E  ocis  le  paien  Derame 

Mais  dune  chose  ad  nialement  erre 

1370   II  ad  perdu  sun  noble  barne 

De  dulce  france  la  flur  e  la  belte 
Ocis  li  unt  Viuien  lalose 
En  paisnisme  nen  la  crestiente 
Mieldre  uassal  ne  pout  estre  ne 

1376   Pur  eshalcer  la  sainte  crestiente 
Ne  pur  lei  maintenir  ne  garder 
Pur  Dev  vus  pri  quen  larchamp  alez 
Fruisses  sunt  les  barges  e  trestotes  les  nefs 
Le  vent  demoert  ne  sen  poent  turner 

1380  En  une  roche  lez  un  regul  de  mer 
La  sunt  dis  mille  de  sarazins  entre 
Lor  e  largent  en  vn  od  els  porte 
E  pris  leschec  e  les  morz  desarmez 
Suis  fud  mi  sire  ni  pout  mes  ester 

1385  Ki  ore  irreit  en  larchamp  sur  mer 
Prendre  ices  dunt  vus  ai  ci  cunte 
E  mis  sires  ad  mult  larges  héritez 
Si  vus  durrad  uolenters  e  de  gre 

E  ki  ne  uolt  sanz  femme  prendre  terres 
1390  lo  ai  uncore  cent  e  seisante  puceles 
Filles  de  reis  nad  suz  cel  plus  bêles 
Sis  ai  nurriz  suz  la  merci  Willame 
Qui  mun  orfreis  ourent  e  pailles  a  flurs  aroeles 
Venge  a  mei  e  choisist  la  plus  bêle 
1395  Durrai  lui  femme  e  mun  seignur  li  durrat  terre 
Si  ben  i  fert  que  loez  poisse  estre 
Tel  saati  de  choisir  la  plus  bêle 
Qui  en  larchamp  perdi  puis  la  teste 
loesdi  al  uespre 
1400   Guiburc  meisme  sert  sun  seignur  de  lewe 

Pvis  lad  assis  a  une  basse  table 
Ne  peut  aler  pur  doel  a  la  plus  halte 
Puis  li  aportat  dun  sengler  vn  espalle 
Li  bers  la  prist  si  la  mangat  en  haste 

1405  H  la  fist  tant  cum  ele  fust  mult  ate 
Ele  li  aportad  un  grant  pain  atamis 
E  desur  cel  dous  granz  gastels  rostiz 
Si  li  aportad  un  grant  poun  rosti 
Puis  li  aportad  un  grant  mazelin  de  vin 

1410   Od  ses  dous  braz  i  out  asez  a  sustenir 
Mangat  Willame  le  pain  atamis 
E  en  après  les  dous  gasteals  rostiz 
Trestuit  mangat  le  grant  braun  porcin 
E  a  dous  traiz  but  un  sester  de  vin 

1415   E  tut  mangad  les  dous  gasteals  rostiz 
E  si  que  a  Guiburc  une  mie  nen  oifrid 
Ne  redrescad  la  chère  ne  le  vis 
Veist  le  Guiburc  crollad  sun  chef  si  rist 
Pur  quant   si  plurat  damedous  des  oilz  del  vis 

1420   Willame  apele  en  sun  romanz  si  li  dist 
Pur  Dev  de  glorie  qui  convertir  me  fist 
A  qui  renderai  lalme  de  ceste  peccheriz 

Quant  ert  le  ternie  al  iiir  de  grant  iuis 
Qui  mangue  un  grant  pain  atamis 

1425  E  pur  co  ne  laisse  les  dous  gasteals^  rostiz 
E  tut  mangue  un  grant  braun  porcin 
E  en  aproef  un  grant  poun  rosti 
E  a  dous  traiz  beit  vn  sester  de  vin 
Ben  dure  guère  deit  rendre  a  sun  veisin 

1430  la  trop  vilment  ne  deit  de  champ  fuir 
Ne  sun  lignage  pur  lui  estre  plus  vil 
Seor  dulce  amie  dist   Willame  merci 
Si  io  murreie  qui  tendreit  mun  pais 
lo  na  tel  eir  qui  la  peusse  tenir 

143B   Del  fev  se  dresce  un  suen  neuov  dan  Gui 
Cil  fud  fiz  Boeue  cornebut  le  marchis 
Neez  de  la  fille  al  pruuz  cunte   Aerneris 
Neuov  Willame  al  bon  cunte  marchis 
E  fud  frère  Viuien  le  hardiz 

1440   Nout  uncore  .XV".  anz  asez  esteit  petiz 
Nout  point  de  barbe  ne  sur  li  peil  vif 
Fors  icel  de  sun  chef  dunt  il  nasqui 
Sur  pez  te  dresce  deuant  sun  uncle  enuint 
Si  apelad  cum  ia  purrez  oir 

144B   A  la  fei  vncle  co  dist  li  emfes  Gui 
Si  tu  murreies  io  tendreie  tun  pais 
Guiburc  ma  dame  uoldreie  ben  seruir 
la  nauerad  mal  dunt  la  puisse  garir 
Pur  co  quele  niad  tant  suef  nurri 

1450   Quant  lot  Willame  vers  lenfant  se  grundi 

Dune  li  respunt  Willame  mult  laidement  li  dist 
Mielz  vus  uient  glut  en  cendres  a  gisir 
■  Que  tei  ne  fait  mun  conte  a  tenir 

Mielz  vus  uient  gluz  en  cendres  a  reposer 

1455  Ke  ne  te  fait  a  tenir  ma  cunte 

Guiburc  ma  femme  nauras  tu  ia  a  garder 
Quant  loi  Gui  dune  respunt  cum  sene 
A  la  fei  sire  uncle  unques  mes  noi  tel 
Respunt  Willame  glut  de  quei  men  cul  pez 

1460   Io  vus  dirrai  mais  io  men  uoil  purpenser 
Cum  celui  qui  nest  par  fund  sene 

A  Sun  talent  se  lait  demesurer 

Pur  petitesce  que  mauez  a  blasmer 

la  n^st  nul  si  grant  que  petit  ne  fust  ne 

1465   E  par  la  croiz  de  cel  altisme  De 
la  nen  ad  home  en  la  crestiente 
Men  escientre  ne  en  la  bataille  De 
Sen  pruf  ta  mort  parueit  tes  héritez 
Puis  que  mort  est  Viuien  lalose 

1470   Nel  ocesisse  en  bataille  champel 
Puis  saisereie  totes  voz  héritez 
Guiburc  ma  dame  fereie  mult  ben  garder 
Quant  lot  Willame  prist  le  chef  a  croller 
Plurad  des  oilz  tendrement  e  suef 

1475   Lenfant  apele  sil  prist  a  acoler 

Treis  feiz  le  beise  e  puis  li  ad  mustre 
A  la  fei  nies  sagement  as  parle 
Cors  as  denfant  e  si  as  raisun  de  ber 
Apres  ma  mort  te  seit  mun  fee  done 

1480   Pren  le  Guiburc  meine  le  en  ta  chimene 
loesdi  al  vespie 
Nad  que  .XV.  anz  si  11  donad  grant  terre 

Li  quons  Willame  est  del  manger  leue 
Prest  fu  li  Hz  si  est  culcher  aie 

1485   Guiburc  la  franche  li  tastunad  suef 
Il  ni  out  tele  femme  en  crestiente 
Pur  sun  seignur  seruir  e  honorer 
Ne  pur  eshalcer  sainte  crestiente 
Ne  pur  lei  maintenir  e  garder 

1490   Tant  fu  ad  lui  quil  sendormi  suef 

Puis  comandad  sun  cors  al  altisme  Dev 
Dune  vait  en  la  sale  as  cheualers  parler 
Tant  dort  AV illame  quil  fu  auespre 
Puis  sait  del  lit  cum  hardi  sengler 

1495   Criad  Munioie  frans  cheualers  munte/ 
Armes  demande  e  lem  li  vait  aporter 

Dune  li  uestrirent  une  broine  mult  bêle 
E  un  vert  healme  li  lacent  en  la  teste 
Sa  espee  out  ceinte  le  brant  burni  uers  terre 
1500   Vne  grant  targe  i  tint  par  maneuele 


—     43     — 

Espe  trenchante  out  en  sun  poig  destre 
Puis  li  baisad  le  pie  sil  enclinad  uers  terre 
SU  comandad  al  glorius  Rei  celestre 

ijiumt  il  auesprad  en  la  bone  cite 

1606    Issuz  sen  est  Willame  al  curbnies 
Od  .XXX.  mille  de  cheualers  armez 
En  larchamp  requistrent  le  paien  Derame 
Dune  remist  suie  Guiburc  en  la  bone  cite 
En  un  soler  en  unt  Guiot  mené 

1510   Tant  cum  il  uirent  Willame  al  curbneis 
Gui  e  Guiburc  sil  comanderent  a  Dev 
Quant  plus  nel  virent  dune  prent  Gui  a  plurer 
Veit  le  Guiburc  prist  lui  a  demander 
Ami  Guiot  que  auez  a  plurer 

1515   Par  ma  fei  dame  a  faire  lai  assez 
Nai  que  .XV.  anz  si  sui  en  tel  vilte 
Retenu  sui  de  bataille  champel 
Qui  me  durreit  ne  fee  ne  héritez 
Quant  nel  deserf  od  espee  de  lez 

1520   Par  mi  cel  tertre  uei  mun  seignur  aler 
Vilment  cheualche  a  bataille  champel 
Od  lui  nameine  nul  sun  ami  charnel 
Fors  Deu  de  glorie  qui  le  mund  ad  a  saluer 
Respunt  Guiburc  merci  Guiot  pur  Dév 

1Ô25   Trop  par  es  enfes  e  de  petit  ee 

Si  ne  purreies  ne  trauailler  ne  pener 
La  nuit  ueiller  ne  le  iur  iuner 
La  grant  bataille  suifrir  nendurer 
Si  tad  le  cunte  ci  a  mei  comande 

1630 -Par  nul  engin  ne  te  larrai  aler 

Car  io  creim  perdre  sa  amiste  e  sun  gred 
Respunt  Guiot  vnc  mais  nen  oi  tel 
Io  sai  mentir  si  li  uoldrai  cunter 
Que  io  vus  sui  tut  par  force  eschape 

1536   Sil  te  pleuis  e  de  Dev  e  de  mei 
Se  io  ni  uois  en  larcham  sur  mer 
la  ne  uerras  Willame  od  le  curb  nies 
E  si  io  uois  uoldrai  len  amener 
Respunt  Guiburc  dune  te  larrai  aler 

1540   Dvnc  li  uestent  une  petite  broine 
E  une  petite  healme  li  lacent  desure 
Petite  espec  li  ceinstrent  mais  mult  fu  bone 
Al  col  li  pendirent  une  petite  targe  duble 
Puis  li  aportat  une  glaiue  petite 

1545   Bon  fu  li  fers  e  redde  en  fu  la  hanste 
De  ci  quant  poinz  li  batid  lenseigne 
E  li  li  ameine  Balzan  sun  sambuer 
Bone  est  la  sele  mais  curt  sunt  li  estriuer 
Vnc  Guiburc  nel  prestad  a  cheualer 

1550   Dune  muntat  Guiot  e  Guiburc  li  tint  lestriv^ 
Puis  li  comandat  al  Criatur  del  ciel 

Petit  est  Gui  e  li  clieual  est  grant 

Nest  que  pe  e  demi  de  sus  les  arcuns  parant 

E  sul  trei  deie  suz  le  feltre  brochant 

1555   Mielz  portad  armes  que  uns  hom  de  trente  anz 
Guiot  point  Balcan  si  li  laissad  la  reisne 
Pe  e  demi  out  le  cors  sur  la  sele 
A  sul  trei  deie  brochad  de  suz  le  feltre 
E  ele  le  comandat  a  Dev  le  grant  De  Paterne 

1560   As  esquiers  se  mist  Guiot  en  la  grant  presse 

Tote  nuit  ad  od  esquiers  erre 
Jusqual  demain  que  li  iur  apparut  cler 
Si  cum  il  uindrent  en  larchamp  de  sur  mer 
As  cheualers  vait  Willame  parler 

1565   Les  baruns  en  ad  par  sei  seurez 
As  vn  conseil  une  part  en  sunt  aie 
En  Sun  romanz  Iur  ad  dit  e  mustre 
Seignurs  baruns  mei  deuez  vus  aier 
lo  ne  vus  toil  voz  uealtres  ne  voz  cliens 

1570   Si  uoliez  ainz  vus  durrai  des  miens 

Ne  nen  uoil  prendre  ostur  ne  esperuer 
Ne  nul  semblant  faire  de  nul  enplaider 
Si  le  père  fu  morz  io  en  oi  le  fiz  si  cher 
Que  une  la  mère  nel  laissai  corescer 

1575   Ne  iamais  sergant  ne  fis  sun  aueir  chacun 
Ainz  en  nurri  les  fiz  mult  uolenters 
Sis  gardai  tant  que  io  en  fis  cheualers 


—     45     — 

Tote  la  terre  li  rendi  sanz  relef 

Sil  fu  petit  iol  acru  del  mien 
1580  Fel  seit  Willame  sil  vnques  en  ont  dener 

Ore  socurrez  liui  vostre  gunf'annner 

E  cil  respnnent  sire  mult  uolenters 

Ne  vns  faldruni  tant  cuin  serrum  snr  pez 

Lunsdi  al  nespre 
1B85  De  tel  seignur  deit  Inni  tenir  terre 

E  si  bosoinz  est  morir  en  la  presse 

Dune  laist  les  demeines  quan  lorent  afie 

As  uauassurs  en  vait  dan  Willame  parler 

A  un  conseil  les  ad  tuz  amenez 
1590   En  sun  romanz  lur  ad  dit  e  mustrez 

Seignurs  baruns     uauasurs  onurez 

En  ceste  terre  nus  ad  requis  Derame 

Le  sun  orguil  ne  deit  gueres  durer 

E  hom  ne  deit  mie  soffrir  ne  esgarder 
1595   Pur  co  vus  di  frans  cheualers  pruuz 

Tel  home  munt  ocis  dunt  mult  me  deit  peser 

Car  il  munt  mort  Viuien  lalose 

De  ca  la  riu  ne  de  la  la  mer 

En  paenisme  nen  la  crestiente 
1600  Ne  pout  lom  unques  mieldre  uassal  trouer 

Pur  esahlcer  sainte  crestiente 

Ne  pur  lei  meintenir  e  garder 

Pur  co  vus  di  francs  cheualers  menbrez 

Il  nen  ad  home  en  la  crestiente 
1605   Tant  uauasurs  peusse  de  tels  asembler 

Fors  Lowis  qui  france  ad  a  garder 
-   Cum  dreit  seignur  li  noble  onure 

Encontre  lui  ne  me  dei  pas  vanter 

Ore  entendez  frans  cheualers  pruuez 
1610   la  nert  ben  faite  grant  bataille  champel 
Se  uauassurs  ne  la  funt  endurer 
E  ne  la  meintenent  les  légers  bachelers 
Les  forz  les  uigrus  les  hardiz  les  menbrez 
Dune  gardât  entrels  si  vit  Guiot  ester 
1615  II  lur  demande  qui  est  cel  petit  arme 

Sur  cel  cheual  qui  entre  vus   vei  ester 
Bosoing  out  de  homes  qui   ca  lad  amené 
Cil  respundent  pur  quei  nus  demandez 
Guiot  uostre  neuev  deussez  conuistre  assez 

1620   Quant  lot  Willame  prist  le  chef  a  croller 
Dune  plurad  des  oilz  tendrement  e  suef 
Dune  comence  Guiburc  forment  a  blasmer 
Mal  gre  en  ait  hui  de  Dev  ma  moiller 
Ore  i  pert  nés  que  ne  li  apartenez 

1625    Quant  loi  Gui  dune  respunt  que  senez 
A  ma  fei  sire  a  grant  tort  la  blâmez 
A  une  femme  me  comandas  a  garder 
E  io  li  sui  tut  par  force  eschape 
Glut  dit  le  cunte  vus  de  quei  me  colpez 

1630   Io  vus  dirrai  mais  un  petit  matendez 
Veez  paiens  as  barges  e  as  nies 
Tel  home  vnt  mort  dunt  mult  vus  deit  peser 
Il  vnt  ocis  Viuien  lalose 
Sur  els  deuom  nus  nostre  maltalant  turner 

1635   Par  ma  fei  nés  sagement  as  parle 
Cors  as  denfant  e  raisun  as  de  ber 
Apres  ma  mort  tei  seit  mun  fe  done 
Mais  dune  chose  me  pot  forment  peser 
Trop  par  es  ioefne  e  de  petit  eed 

16-40   Si  ne  purras  trauailler  ne  pener 
Les  nuiz  ueiller  e  les  iurz  iuner 
La  grant  bataille  suifrir  ne  endurer 
Mais  io  te  ferai  sur  cel  munt  mener 
A  vint  de  mes  homes  te  ferai  iloec  garder 

1645   I  tant  i  perdirai  e  si  ne  garderai  el 
Icil  me  aidassent  en  bataille  champel 
Respunt  dan  Guiot  vnc  mais  noi  itel 
Nies  dist  Willame  de  quei  maculpez 
loi  vus  dirrai  quant  tu  le  mas  demande 

1650   Quidez  vus  dune  que  Deus  seit  si  oblie 
Qui  les  granz  homes  pot  tenir  e  garder 
Quil  ne  face  des  petiz  altre  tel 
la  nest  nul  granz  que  petit  ne  fud  ne 
Vncore  hui  ferrai  del  espee  de  mun  lez 

1655   Si  purrai  ben  mun  hardement  pruuer 

Si  en  niei  ert  salue  lonur  e  le  hérite 
Respunt  Willame  sagement  toi  parler 
Poig  dune  auant  fai  cel  cheual  errer 
Ore  uoil  ueer  cuni  poez  armes  porter 

1660   Gui  point  Balcan  si  li  laschad  les  reisnes 
Pe  e  demi  ad  le  cors  sur  la  sele 
A  sul  treie  deie  broche  de  suz  la  feltre 
Brandist  la  hanste  de  sur  le  braz  senestre 
Tote  lenseigne  fait  uenir  tresken  terre 

1665  II  la  redresce  e  le  uent  la  uentele 
Balcan  retient  en  quatre  pez  de  terre 
Si  que  la  eue  li  trainad  sur  lerbes 
Dreit  a  sun  seignur  drescat  sa  reisne 
Co  dist  Willame  ben  deis  cheualer  estre 

1670   Si  fut  tis  père  e  tis  altres  ancestre 

Ci  traez  nies  Gui  uers  mun  destre  poig 
Od  le  mien  ensemble  porte  tun  gunfanun 
Si  io  tai  ne  crem  malueis  enguun 
Il  sasemblerent  le  iur  furent  baruns 
1675   En  la  bataille  dous  reals   compaignuns 
Paene  gent  mistrent  a  grant  dolur 
Lunsdi  al  uespre 
Si  ni  alast  Gui  ne  reuenist  Willame 

La  bataille  out  uencue  Derame 
1680  Al  altre  feiz  que  Willame  i  fu  al  curbnies 
Si  out  pris  leschec  e  les  morz  desarmez 
Entrez  erent  sarazins  en  Iur  nefs 
Lur  uent  demoert  ne  sen  poent  turner 
]\rais  les  seignurs  des  paens  e  les  perers 
1685   Ben  tresque  vint  mile  de  la  gent  Derame 
Terre  certaine  alerent  regarder 
Vne  grant  live  loinz  del  grauer  sur  la  mer 
Ensemble  od  els  vnt  lur  manger  aporte 
En  renc  estient  assis  a  un  digner 
1690   Es  vus  Willame  al  manger  asene 
Od  .XXX.  mile  de  cheualers  armez 
Qui  un  freit  mes  lur  ad  aporte 
Crient  Muntioie  si  vont  od  els  iuster 

Paien  escrient  francs  cheualers  muntez 
1695   Dune  saillent  des  tables  al  estur  communel 
Ico  i  remist  que  ne  sen  pout  turner 
Pain  e  vin  e  char  i  ad  remis  assez 
Vaissele  dor  e  tapiz  e  dossels 
Mais  li  paien  nen  purrent  endurer 
1700   Acuillent  fuie  uers  la  halte  eve  de  mer 
Si  entrent  es  barges  e  es  nefs 
Peruent  lur  armes  pur  lur  cors  conreier 
A  terre  certaine  lur  vint  estur  doner 

Li  quons  Willame  leust  dune  ben  fait 

1705   A  grant  honur  leust  Dampenedev  atrait 
Quant  Derame  li  sait  dun  aguait 
Od  lui  .XV.  reis  que  io  nomer  vus  sai 
Encas  de  egipte  e  li  reis  Ostramai 
Butifer  li  pruz  e  li  forz  Garmais 

1710   Turlen  de  dasturges  e  sis  nies  Alfais 
Nubles  de  inde  e  Ander  li  persans 
Aristragot  Cabuel  e  Morans 
Clamador  e  Saluains  e  Varians 
E  li  reis  de  nubie  e  li  guerreres  Tornas 

1715   Chaseun  dels  ont  mil  homes  de  sa  part 

Si  manguent  la  gent  eum  dragun  e  leppart 
En  bataille  ferent  sanz  nul  regart 
Li  vns  les  meine  quant  li  altre  les  abat 
Hui  mes  irrunt  franceis  a  dolerus  ahan 

1720   La  fu  pris  le  neuov  Willame  Bertram 
E  Guielin  e  li  uaillant  quons  Guischard 
Galter  de  termes  e  Reiner  le  combatant 
Estreit  les  vnt  liez  sarazins  e  persant 
Veant  le  cunte  les  meinent  as  chalans 

1725   Que  unques  de  rien  ne  lur  poet  estre  garant 
Tuz  sunt  franceis  pris  e  morz  al  champ 
Fors  sul  Willame  qui  ferement  se  combat 
E  Guiot  sis  nies  qui  li  vait  adestrant 

Clers  fu  li  iurz  e  bels  fu  li  matins 
1730   Li  soleiz  raie  qui  les  armes  eselargist 
Les  raies  ferent  sur  la  targe  dan  Gui 

Mult  tendrement  plurent  des  oilz  de  sun  vis 
Veit  le  Willame  demander  li  prist 
Co  que  pot  estre  bels  nies  sire  Gui 

1736   Respunt  li  enfes  io  vus  aurai  ia  dit 
Mar  vi  Guiburc  que  suef  me  norist 
Qui  me  soleit  faire  disner  si  matin 
Ore  est  le  terme  quele  le  me  soleit  oifrir 
Ore  ai  tel  faim  ia  me  verras  morir 

1740   Ne  puis  mes  armes  manier  ne  sustenir 
Brandir  ma  hanste  ne  le  Balcan  tenir 
Ne  mei  aider  ne  a  altre  nuisir 
Aincui  murrai  co  est  duel  e  péril 
Deus  quele  sufFraite  en  auront  mi   ami 

1745   Car  tele  faim  ai  ia  menragerai  vif 
Ore  uoldreie  estre  a  ma  dame  seruir 
Moert  mei  le  quor  fait  mei  mun  uasselage 
Ne  puis  aider  a  mei  ne  nuisir  a  altre 
Porter  ne  puis  ne  iustiser  mes  armes 

1750   Aincui  murrai  co  est  duel  e  damage 

Moerent   mi  vncle  anduis  les  oilz  de  mun  chef 
Faillent  mei  les  braz  ne  me  puis  pruf  aider 
Car  tel  faim  ai  ia  serrai  esrage 
Mar  vi  Guiburc  uostre  franche  moiller 

1755   Qui  me  soleit  faire  si  matin  manger 
Aincui  murrai  a  duel  e  a  pecche 
Deus  quele  suffraite  en  aureient  cheualer 
Vncore  uiuerai  si  aueie  a  manger 
Deus  V  le  prendrai  Willame  li  respundi 

1760   Lunsdi  al  vespre 

Deus  que  ore  nad  pain  e  vin  Willame 
Vncle  Willame  que  purrai  deuenir 
Fait  mei  le  quor  par  fei  le  vus  pleuis 
Ne  puis  mes  armes  manier  ni  tenir 

1765   Ne  mun  cheual  poindre  ni  retenir 
Si  io  moerc  co  ert  doels  e  perilz 
Dune  ne  remaindrat  gueres  de  mun  lin 
Nies  dist  Willame  mult  en  sui  entrepris 
Sauriez  vus  aler  al  meisnel 

1770   V  nus  trouâmes  lunsdi  les  sarazins 

La  V  il  esteient  a  lur  manger  assis 
Co  i  remist  que  ne  sen  pout  fuir 
Que  fu  co  uncle  pain  e  char  e  vin 
Alez  i  nies  co  li  dist  li  marchis 
1775   Mangez  del  pain  petit  beuez  del  vin 
Puis  si  me  socurez  al  dolerus  péril 
Ne  me  ublier  mult  sui  en  tei  fis 
Iloec  deseurerent  entre  Willame  e  Gui 

Lores  fu  mecresdi 

1780   Quant  senturnad  Gui  li  enfes 

Par  la  terre  al  meisnel  pur  la  uiande  quere 
Paien  la  cuillent  as  cheuals  de  la  terre 
Mult  lur  ert  loinz  quant  fu  hors  de  la  terre 
Quant  paien  ueient  que  nel  ateindrunt  en  fui 

1785   Lessent  le  aler  de  Mahomet  lunt  maldit 
Cist  nus  querrat  co  que  Girard  nus  quist 
Quant  il  Willame  nus  amenât  ici 
Cist  vait  en  france  pur  le  rei  Lowis 
Turnum  arere  al  dolerus  péril 

1790   Cil  qui  de  la  est  ne  returnerat  ia  vif 
Dune  corurent  sur  Willame  le  raarchiz 
E  Guiot  vait  tut  dreit  al  meisnil 
Si  descendi  del  cheual  v  il  sist 
Mangat  del  pain  mes  co  fu  petit 

1796   Vn  grant  sester  but  en  haste  del  vin 
Puis  est  munte  si  acuilli  sun  chemin 
E  paens  uenent  e  turs  e  sarazins 
Si  acuillent  Willame  le  marchis 
Li  quons  Willame  quant  il  les  ueit  uenir 

1800   Crie  Munioie  sis  vait  tuz  enuair 
A  sul  sespee  en  ad  seisante  ocis 
Si  cum  paiens  li  furent  de  totes  parz 
Si  li  lancent  lur  guiures  e  lur  darz 
E  lur  e  lur  espeez  trenchanz 

1805   Entre  les  quisses  li  gettent  mort  Liard 
E  vus  a  pe  le  noble  uassal 
Il  traist  sespee  uaissalment  se  combat 

Si  cum  paiens  lunt  si  acuilliz 

Lancent  li  lances  e  lur  trenchanz  espeez 

1810  Tant  en  abatent  en  sun  escv  a  quarters 
Quenvers  sa  teste  ne  pout  mie  drescer 
Encontre  terre  mistrent  le  cheualer 
Tote  la  forme  repert  el  grauer 
Granz  colps  li  donent  de  lances  e  despees 

1815  Forte  est  la  broine  quant  ne  la  poent  desmailler 
Par  mi  la  gule  li  fun  le  sanc  raier 
Dune  huche  e  crie  vien  Gui  bels  nies 
Securez  mei  si  vnques  fus  cheualers 
I  dunques  repeirout  li  enfes  qui  out  mange 

1820  Encontreual  lescri  entendi  ben 

Quant  Gui  li  enfes  deualad  la  terre 
Si  oit  Willame  crier  en  la  press 
Fiert  un  paie  sur  la  duble  targe  nouele 
Tote  li  fent  e  froisse  e  encantele 

1825   Sun  bon  halberc  li  defrunt  e  deserre 
Mort  le  trébuche  del  cheual  a  terre 
Crie  Munioie  e  dist  vis  vncles  Willame 
Puis  fiert  un  altre  sur  la  targe  nouele 
Tote  li  fent  e  fruisse  e  escantele 

1830  E  sun  halberc  li  runt  e  desmaele 
Colpe  le  piz  sur  la  large  gonele 
Que  mort  le  trébuche  des  arcuns  de  la  sele 
Crie  Munioie  vis  vncle  Willame 
Puis  fert  le  terz  sur  la  targe  duble 

1835  Tote  la  fent  desus  iusque  a  la  bocle 
Les  asteles  lenferent  suz  la  gule 
Sun  grant  espee  al  grauer  li  met  vitre 
Que  los  del  col  li  bruse  e  esmuille 
Très  ses  espailes  lenseigne  li  niist  vitre 

1840  Quant  li  gluz  chai  la  hanste  li  estruse 
A  icel  colp  la  bon  espee  mustre 

Gui  traist  lespee  dune  fu  cheualer 
Lamure  en  ad  contremunt  dresce 
Fert  vn  paien  sus  en  le  halme  de  sun  chef 
1845   Tresque  al  nasel  li  trenchad  e  fendit 
Le  meistre  os  li  ad  colpe  del  chef 
Grant  fud  li  colps  e  Guiot  fu  irez 
Tut  le  purfent  desque  enz  al  baldre 


—     old     — 

Colpe  la  sele  e  le  dos  del  destrer 
1850  En  mi  le  champ  en  fist  quatre  meitez 
De  cel  colp  sunt  paien  esmaiez 
Dist  li  vns  al  altre  co  est  fuildre  que  cheit 
Reuescuz  est  Viuien  le  guerreier 
Turnent  en  fuie  si  vnt  le  champ  laissie 
1855   Dune  se  redrescat  Willame  de  sur  ses  pez 
E  li  quons  Willame  fud  dune  punners 

Co  fu  grant  miracle  que  nostre  Sire  fist 
Pur  un  sul  home  enfuirent  uint  mil 
Dreit  a  la  mer  senturnent  sarazin 
1860  Dune  se  redrescat  Willame  le  marchiz 
Sis  enchascerent  as  espees  acerins 

Si  cum  paiens  senfuient  vers  la  mer 

Li  ber  Willame  est  sur  pez  leuez 

Sis  enchascerent  as  espees  desliez 
1865   Gui  vit  Sun  uncle  el  champ  a  pe  errer 

Le  cheual  broche  si  li  est  encontre  aie 

Sire  dist  il  cest  cheual  muntez 

Guiburc  ma  dame  le  me  prestad  de  sun  gre 

Gui  descent  e  Willame  i  est  munte 
1870    Quant  il  fu  sus  comencad  a  parler 

Par  ma  fei  nies  tu  as  pur  fol  mené 

Laltrer  me  diseies  que  li  ères  eschape 

Ore  me  dis  que  sun  cheual  tad  preste 

Qui  te  comandat  ma  muiller  encuser 
1875   Co  respunt  Gui  vnc  mais  noi  tel 

Poignez  auant  dreitement  a  la  mer 

la  sen  serrunt  li  sarazin  aie 

A  cel  colp  sa  bone  espee  mustre 

Li  bers  Willame  cheualche  par  le  champ 
1880  Sa  espee  traite  sun  healme  va  enclinant 

Les  pez  li  pendent  de  suz  les  estrius  a  lenfant 
A  ses  garez  li  vint  les  fers  bâtant 
E  tint  sa  espee  entre  le  punz  e  le  brant 
Del  plat  la  porte  sur  sun  arcum  deuanfc 
1885   E  Balcan  li  vait  mult  suef  ambiant 
E  Gui  sis  nies  le  vait  a  pie  siuuant 

Dures  enaltres  desquai  genoil  el  sanc 
Reis  Derame  giseit  en  mi  le  champ 
Enuolupe  de  sablun  e  de  sanc 

1890  Quant  Willame   le  veit   sil   conuit  al  contenant 
Quidat   li   reis   quil   eust  pris  de  darz  tel  haan 
Quenvers  nul  home  ne  fust  mes  défendant 
Ore  se  purpense  de  mult  grant  hardement 
Sur  piez  se  dresce  si  ad  pris  sun  alferant 

1895   Ostad  la  raisne  del  destre  pe  deuant 
Prist  sun  espe  qui  fu  bone  e  trenchant 
De  plaine  terre  sailli  sus  al  alferant 
Dreit  vers  els  en  est  aie  brochant 

Li  bers  Willame  vit  le  paien  venir 
1900  Le  cors  escure  la  grant  hanste  brandir 
E  il  tint  sespee  deuant  en  mi  le  vis 
Dune  len  esgarde  li  reis  de  sarazins 
Le  cure  leist  al  petit  pas  sest  mis 
A  vncle  Willame  dist  sun  petit  nevov  Gui 
190B   Ore  pri  vus  sire  pur  la  tue  merci 

Que  vus  me  rendez  mun  destrer  arabi 
Si  iusterai  al  culuert  sarazin 

Uncle  sire  car  me  faites  buntez 
Vostre  merci  mun  cheual  me  rendez 

1910  Si  iusterai  al  paien  dultre  mer 

Nies  dist  Willame  folement  as  parle 
Quant  deuant  mei  osas  colp  demander 
Nel  fist  mais  home  qui  de  mère  fust  ne 
Puis  icel  hure  que  io  soi  armes  porter 

1915  Ico  ne  me  fereit  mie  mis  sire  Lowis  le  ber 
.  Sa  mespee  li  peusse  un  colp  doner 
Venge  serreie  del  paen  dultre  mer 
Lores  fu  mecresdi  le  petit  pas  prist  Derame 
Willame  fiert  le  paien  en  le  healme 

1920   Lune  meite  len  abat  sur  destre 
Del  roiste  colp  senclinat  vers  tere 
E  enbracad  del  destrer  le  col  e  les  rednes 
Al  trespassant  le  bon  cunte  Willame 
Tute  la  quisse  li  trenchad  de  sur  la  sele 

1925   E  del  altre  part  chiet  li  bues  a  la  terre 

Dune  tendi  sa  main  li  bons  quons  Willame 
Si  ad  pris  le  corant  desrer  a  la  raisue 
Vint  a  Guiot  sun  nevov  sil  apele 

Le  sarazin  se  iut  en  mi  le  pre 
1930   Si  uit  Willame  sun  bon  cheual  mener 
E  il  le  comence  tant  fort  a  regretter 
Ohi  Balcan  que  io  vus  poei  ia  tant  amer 
lo  te  amenai  de  le  rive  de  mer 
E  il  qui  ore  te  ad  ne  te  seit  pruz  conreier 
1935  Ne  costier  ne  seigner  ne  ferrer 

Glut  dist  Willame  laisiez  cest  sermun  ester 
E  pren  conseil  de  ta  quisse  saner 
E  io  penserai  del  bon  cheual  garder 
Vint  a  Gui  e  si  li  ad  présente 

1940  Li  sarazin  out  al  quor  grant  rancune 
Ha  Balcan  bon  destrer  tant  mar  fustes 
Vostre  gent  cors  e  voz  riches  ambleures 
La  me  portas  v  ma  cuisse  ai  perdue 
Tantes  batailles  sur  vus  ai  vencues 

1945  Meillur  cheual  nad  sur  ces  nues 

Paene  gent  en  auront  grant  rancune 
Glut  dit  Willame  de  ta  raisun  nai  cure 

Li  bers  Willame  vait  par  mi  le  pre 
Le  bon  cheual  ad  en  destre  mené 

1950   Gui  apele  e  si  li  ad  présente 

Bels  nies  sur  cest  cheual  muntez 
Si  me  prestez  le  uostre  par  tun  gre 
E  vus  muntez  sur  cest  qui  fu  Derame 
Ke  cest  v  io  sez  mest  mult  atalente 

1955  Bels  sire  unches  fai  mei  dune  bunte 
Vostre  merci  ma  sele  me  rendez 
Si  prenez  cel  del  cheual  Derame 
Respunt  Willame  co  te  ferai  io  asez 
Dune  descent  a  terre  pur  les  seles  remuer 

i960   Tant  dementres  cum  Willame  remout  les  seles 
Gui  vit  le  rei  trauailler  sur  lerbe 
Trait  ad  sespee  si  li  colpad  la  teste 

De  celé  chose  se  corozat  mult  Willame 
A  glut  lecchere  cum  fus  ync  tant  ose 

1966    Que  home  maigne  osas  adeser 
En  halte  curt  te  serrad  repruue 
Co  respunt  Guiot  vnc  mais  noi  tel 
Sil  naueit  pez  dunt  il  peust  aler 
Il  aueit  oilz  dunt  il  poeit  veer 

1970  Si  aueit  coilz  pur  enfanz  engendrer 
En  Sun  pais  se  fereit  uncore  porter 
Si  en  istereit  eir  Derame 
Quen  ceste  terre  nus  querreit  malte 
Tut  a  estrus  se  deit  hom  deliurer 

1975  Nies  dist  Willame  sagement  toi  parler 
Cors  as  denfant  e  raisun  as  de  ber 
Apres  ma  mort  ten  tote  ma  hérite 
Lores  fu  mecresdi 
Ore  out  vencu  sa  bataille  Willame 

1980   Li  quons  Willame  cheualche  par  le  champ 
Tut  est  irez  e  plein  de  maltalant 
Rumpit  les  laz  de  sun  healme  luisant 
Envers  la  terre  li  vait  mult  enbronchant 
Sa  bone  enseigne  teinte  en  vermeil  sanc 

1985   Mult  grant  damage  troue  de  sa  gent 
Guiot  le  vait  de  loinz  adestrant 
Viuien  troue  sur  un  estanc 
A  la  funteine  dunt  li  duit  sunt  bruiant 
Desuz  la  foille  dun  oliuer  mult  grant 

1990  Ses  blanches  mains  croisies  sur  le  flanc 

Plus  suef  fleereit  que  nule  espèce  ne  piment 
Parmi  le  cors  out  quinze  plaies  granz 
De  la  menur  fust  morz  uns  amirailz 
V  reis  v  quons  ia  ne  fust  tant  poanz 

1995  Puis  regrette  tant  dolerusement 
Viuien  sire  mar  fu  tun  hardement 
Tun  uasselage  ta  pruuesce  tun  sen 
Quant  tu  es  mort  mes  nai  bon  parent 
Nauerai  mes  tel  en  trestut  mun  viuant 

2000  Uiuien  sire  mar  fu  ta  iuuente  bêle 
Tis  gentil  cors  e  ta  teindre  meissele 

lo  tadubbai  a  mun  palei  a  termes 
Pur  tue  amur  (Jouai  a  cent  healmes 
E  cent  espees  e  cent  targes  noueles 
2005    Ci  vus  uei  mort  en  larchamp  en  la  presse 
Trenche  le  cors  e  les  blanches  mameles 
E  les  altres  od  vus  qui  morz  sunt  en  la  presse 
Merci  lur  face  le  ueir  Paterne 
Qui  la  sus  maint  e  ca  ius  nus  gouerne 

2010   A  la  funtaine  dunt  li  duit  sunt  mult  cler 
De  suz  la  foille  dun  grant  oliuer 
Ad  bers  Willame  quons  Viuien  troue 
Parmi  le  cors  out  quinze  plaies  tels 
De  la  menur  fust  morz  vns  amirelz 

2015  Dune  le  regrette  dulcement  e  suef 
Viuien  sire  mar  fustes  vnques  ber 
Tun  vasselage  que  Deus  taueit  done 
Nad  uncore  gueres  que  tu  fus  adube 
Que  te  pleuis  e  iuras  Dampnedev 

2020   Que  ne  fuereies  de  bataille  champel 
Puis  couenant  ne  noisis  mentir  Dev 
Pur  co  ies  ore  mort  ocis  e  afole 
Dites  bel  sire  purriez  vus  parler 
E  reconuistre  le  cors  altisme  Dev 

2025  Si  tu  co  créez  quil  fu  en  croiz  penez 
En  malmonere  ai  del  pain  sacre 
Del  de  même  que  de  sa  main  saignât  Deus 
Se  de  vus  le  col  en  aueit  passe 
Mar  crendreies  a  chaisun  de  malfe 

2030   Al  quons  reuint  e  sen  e  uolente 

Ouri  les  oilz  si  ad  sun  uncle  esgarde 

De  bêle  boche  comencat  a  parler 

Ohi  bel  sire  dist  Viuien  le  ber 

Ico  conuis  ben  que  ueirs  e  uifs  est  Dev 

2035   Qui  uint  en  terre  pur  sun  pople  saluer 
E  de  la  Uirgne  en  beleem  fu  nez 
E  se  laissad  en  sainte  croiz  pener 
E  de  la  lance  langis  fu  fore 
Que  sanc  e  eve  corut  de  sun  le 

2040  A  ses  oilz  terst  sempres  fu  enlumine 

Merci  criad  si  li  perdonad  Deus 

Deus  mei  colpe  des  lore  que  fu  nez 

Del  mal  que  ai   fait   des   pecchez   e  de  lassetez 

Vncle  Willame  un  petit  men  donez 

2045  A  dist  le  cunte  a  bon  hore  fui  nez 
Qui  co  creit  ia  nen  ert  danipnez 
Il  curt  al  eve  ses  blanches  mains  a  lauer 
De  salmosnere  ad  trait  le  pain  segre 
Enz  en  la  boche  len  ad  un  poi  done 

2050   Tant  fist  le  cunte  que  le  col  en  ad  passe 
Lalme  senuait  le  cors  i  est  remes 
Veit  le  Willame  comence  a  plurer 
De  sur  le  col  del  Balcan  lad  leue 
Qui  len  uoleit  a  orenge  porter 

2055  Sur  li  corent  sarazin  e  escler 

Tels  .XV.  reis  qui  ben  vus  sai  nomer 
Reis  Mathamar  e  uns  reis  Dauer 
E  Bassumet  e  li  reis  Defame 
Soldan  dalfrike  e  li  forz  Eaduel 

2060   E  Aelran  e  sun  fiz  Aelred 

Li  reis  Sacealme  Alfame  e  Desturbed 
E  Golias  e  Andafle  e  Wanibled 
Tuz  .XV.  le  ferent  en  sun  escu  bocle 
Pur  un  petit  nel  vnt  acrauente 

2065  Quant  veit  Willame  que  ne  purrad  endurer 
Colche  len  ad  a  tere  sil  comandad  a  Dev 
Mult  vassalment  sest  uers  els  turne 
E  ces  .XV.  lunt  del  ferir  ben  haste 
Que  par  uife  force  unt  fait  deseurer 

2070  Luncle  del  neuov  quil  poeit  tant  amer 
•  Puis  vnt  sarazins  Guiot  enuirone 
E  sun  cheual  suz  li  li  unt  mort  get 
E  li  enfes  est  a  tere  acrauente 
A  Deus  quel  duel  quant  li  vassal  cher 

2076  Sur  li  corent  treis  cent  a  espees 
Si  vnt  lenfant  pris  e  estreit  liez 
Veant  Willame  qui  mult  lad  regrette 
E  Deus  fait  qui  mains  en  trinite 
E  gouernes  terre  e  ciel  esteille 

2080   Cum  se  uait  déclinant  ma  grant  nobilite 

E  cum  est  destruit  tut  miin  riche  parente 
Gui  amis  ore  es  enprisone 
Cil  vus  deliure  qui  se  laissa  pener 
Al  iur  de  uendresdi  pur  crestiens  saluer 
2085  Par  deuant  le  cunte  lunt  mené  as  niefs 
E  li  qnons  Willame  sest  mult  adolusez 
Turne  as  sarazins  cum  hom  qui  est  irrez 
Quinze  en  ad  morz  e  LX.  nafrez 
Si  que  nuls  pout  ester  sur  ses  piez 

2090  Lunsdi  al  uespre 

Morz  sunt  franceis  e  pris  a  maies  pertes 
Ne  remaint  cheual  ne  home  en  sele 
Enz  en  larchamp  remist  tut  suis  Willame 
Fors  Dampnedev  de  tuz  les  homes  de  terre 

2095   Quant  Alderufe  le  vint  brochant  sur  destre 
Vint  lui  deuant  en  mi  le  vis  lenfeste 
Vus  nestes  mie  Bertram  ne  Willames 
Ne  Guielin  ne  dan  Walter  de  termes 
Ne  Gischard  ne  Girard  quis  cadele 

2100  Ne  parez  mie  dicele  fere  geste 

Par  ma  fei  dist  li  quons  un  de  cels  dévoie  estre 
Dist  Alderufe  ne  men  cheut  par  ma  destre 
Qui  quen  seez  ancui  perdras  la  teste 
Ne  te  garreit  tut  li  ors  de  palerne 

2105   Co  ert  en  Deus  dist  li  marchis  Willame 

Sarazin  frère  quant  tu  te  uols  combatre 
Ke  me  dites  ore  de  quele  chose  me  blâmes 
Si  tai  fait  tort  prest  sui  que  dreit  ten  face 
Si  uols  receiure  io  ten  doins  mun   gage 

2110  Dist  Alderufe  sez  dunt  te  ared  Willame 

Que  home  e  femme  crestie  ne  deiuent  estre 
Nule  baptisterie  ne  deit  auer  en  terre 
A  tort  le  prent  qui  le  receit  sur  la  teste 
Celé  baptisterie  ne  valt  mie  une  nife 

2116  Deus  est  el  ciel  e  Mahomet  en  terre 

Quant  Deus  fait  chaud  e  Mahomet  yuerne 

E  quant  Deus  plut  Mahomet  fait  creistre  lerbe 

Qui  uiure  uolt  congie  nus  en  deit  quere 

E  a  Mahomet  qui  le  secle  goiierne 
2120   Ne  sez  que  diz  dist  li  quons  Willame 
Culuert  paien  mult  auez  dit  grant  blaine 
Co  escondi  io  que  issi  ne  deit  estre 
Meillur  est  Dev  que  nule  rien  terrestre 
Point  Alderufe  dune  broche  Willame 
2125   Si  sentreferent  sur  les  targes  noueles 

Dun  ur  en  altre  les  freignent  e  deserrent 
E  lur  halbercs  desrumpent  e  desmaillent 
ïambes  leuees  chet  li  marchis  Willame 
E  Alderufe  trébuche  sur  lerbe 
2130   Ne  pout  tenir  ne  cengle  ne  seele 
Tut  le  nasal  ne  len  fierge  en  terre 
Les  plantes  turnent  cuntre  curt  celestre 

Li  sarazin  Alderufe  fu  hardiz  e  pruuz 

Cheualer  con  si  out  fere  uertuz 
2135   Mais  Deu  ne  nout  par  tant  est  il  tut  perdu 

Ainz  creit  le  glut  Pilate  e  Belzebu 

E  Antecrist  Bagot  e  Tartarin 

E  denferu  le  ueil  Astarut 

Tut  premereins  sur  ses  pez  sait  sus 
2140  Li  quons  Willame  si  est  sure  coruz 

Trait  ad  loiuse  qui  a  Charlemaigne  fu 

Li  sarazin  fu  granz  e  corporuz 

Halte  out  la  teste  si  out  mult  long  le  bu 

Ni  pout  ateindre  par  de  suz  ad  féru 
2145   Tote  la  quisse  li  deseuerad  del  bv 

De  de  sur  lerbe  est  li  pie  chau 

E  del  altre  part  est  trébuche  le  bu 
-    Frère  dist  Willame  quen  ferreie  io  plus 

Escacher  es  nest  mais  ioie  de  ta  uertu 
2160   A  Florescele  est  al  estriu  uenv 

Quant  saisi  ad  larcun  li  bers  si  muntad  sus 

Sil  ad  broche  des  esperuns  aguz 

E  il  li  sait  par  force  e  de  vertv 

A  dist  Willame  mult  ben  mad  mun  Dev  vev 
2155   Sun  champiun  deit  estre  maintenv 

Qui  ben  le  creit  ia  nen  ert  confundv 

Cest  cheual  nert  hui  mais  co  quid  rendu 

Lunsdi  al  vespre 

Ben  niad  uev  mun  Deu  co  dist  Willame 
2160   Cist  ualt  tut  lor  al  sire  de  palerne 

E  uint  a  Balcan  lores  li  trenclia  la  teste 
Quant  il  lout  mort  gentilment  le  regrette 

Ohi  Balcan  a  quel  tort  tai  ocis 
Si  Dev  mait  une  nel  forfesis 

2165   En  mile  guise  ne  par  nuit  ne  par  di 

Mais  pur  co  lai  fait  que  ni  munte  sarazin 
Franc  cheualer  par  vus  ne  seit  honi 
Muât  sa  ueie  e  changat  sun  latin 
Salamoneis  parlât  tieis  e  barbarin 

2170   Grezeis  alemandeis  aleis  hermin 

E  les  langages  que  li  bers  out  ainz  apris 
Culuerz  paiens  Mahun  vus  seit  failli 
Li  bers  Willame  mult  en  i  ad  ocis 
Ainz  quil  senturt  lur  getad  morz  set  vinz 

2175   Li  quons  Willame  cheualche  par  grant  ferte 
Cum  pruuz  quons  de  grant  nobilite 
E  Alderufe  se  iut  en  mi  le  pre 
Sun  Balcan  ad  puis  regarde 
Ohi  Florecele  bon  destrer  honured 

2180   Mieldre  de  vus  ne  poei  unques  trouer 
la  fustes  vus  al  fort  rei  Derame 

10  te  menai  en  larchamp  sur  mer 

Pur  gent  colp  ferir  e  pur  mun  cors  aloser 
Willame  tameine  si  ad  mun  quer  vergunde 
2185  A  ses  diables  le  peusse  io  comander 
Ahi  Willame  quel  cheual  en  menez 
Fuissez  home  quil  seussez  garder 

11  nen  ad  si  bon  en  la  crestiente 

Nen  paesnisme  nel  purreit  len  recourer 
2190   Rend  le  mei  sire  par  la  tue  bunte 
Par  quatre  feiz  le  ferai  dor  peser 
Del  plus  fin  darabie  e  del  plus  cler 
Quant  lot  Willame  rit  sen  suz  sun  nasel 
Pense  fols  reis  de  ta  quisse  saner 
2195   De  faire  escache  cum  tu  puisses  aler 

E  le  crochet  e  le  moinum  ferrer 
lo  penserai  del  cheual  conreier 
Cum  li  home  qui  le  couine  en  set 

10  en  ai  eu  maint  bon  la  merci  Deu 

2200   Ohi  Florescele  bon  cheual  de  nature 
Vnc  de  destrier  ne  vi  tel  criature 
Itant  ne  curt  uent  cum  tu  vas  lanibleure 
Ne  oisel  ne  se  tient  uolure 
La  mas  porte  v  ma  cuisse  ai  perdue 

2205   Willame  te  meine  e  io  ai  la  hunte  eve 

Lvnsdi  al  vespre 
A  ces  paroles  est  turne  Willame 
Vint  al  paien  lors  li  trenchat  la  teste 
Dune  se  parcurent  li  paien  de  palerne 

2210   E  de  nichodeme  dalfrike  e  de  superbe 
Dreit  a  orenge  les  paiens  de  la  terre 
Vont  chascant  le  bon  marchis  Willame 
Vint  a  la  porte  mais  nel  trouât  mie  ouerte 
Serrement  le  porter  en  va  apeler 

2215   Ohi  porter  frère  lai  mei  la  iuz  entrer 

Qui  estes  vus  co  est  Willame  al  curbnies 
Dist  le  porter  certes  vus  ni  enterez 
Ainceis  lauerai  a  ma  dame  cuntez 
Va  dune  frère  gard  ne  demorez 

2220  E  il  munte  les  marbrins  degrez 

Ahi  Guiburc  franche  par  la  fei  que  dei  Dev 
A  celé  porte  ad  un  cheualer  tel 
Mult  par  est  granz  e  corsuz  e  moUez 
-     Tant  par  est  fer  nel  osai  esgarder 

2226   Si  dist  quil  est  Willame  al  curbnies 
Mais  ne  li  uoil  la  porte  desfermer 
Car  il  est  sul  od  lui  nad  home  ne 
Si  cheualche  un  alferant  tel 

11  nad  si  bon  en  la  crestiente 

2230  Nen  paenissme  nel  poet  hom  recourer 
Paenes  armes  li  pendent  al  costez 
Co  dist  la  dame  iol  conuistrai  assez 
Sil  est  ico  sil  larrum  entrer 


—     62     — 

Ele  meisme  deualat  les  degrez 

2235   E  vint  al  cunte  sil  ad  araisonez 
Ki  estes  vus  qui  a  la  porte  clamez 
Dame  dist  il  ia  me  conuissiez  asez 
la  est  co  Willame  le  marchis  ai  curbnies 
Co  dist  Guiburc  vus  nus  mentez 

2240   Culuert  paien  mult  sauez  controuer 
Par  tels  enseignes  ca  enz  nen  enterez 
Car  io  sui  sole  od  mei  nad  home  nez 
Si  vus  fuissez  Willame  al  curbnies 
Od  vus  uenissent  set  mile  homes  armez 

2245   Des  frans  de  france  des  baruns  naturels 
Tut  entur  vus  chantassent  ces  iuglers 
Rotes  e  harpes  i  oist  hom  soner 
Allas  pecchable  dist  Willame  al  curbnies 
A  itele  ioie  soleie  io  ia  aler 

2250   Dame  dist  il  ial  le  sauez  vus  assez 
Tant  cum  Deus  uolt  ad  home  richete 
E  quant  li  ne  plaist  si  rad  pouerte 
la  repair  io  del  archamp  sur  mer 

V  ai  perdu  Uiuien  lalose 

2265  Mun  niefs  Bertram  i  est  enprisone 
Le  fiz  Bernard  de  bruban  la  cite 
E  Guielin  e  Guischard  lalose 
Guiburc  regarde  tut  un  chemin  ferre 
Si  ueit  uenir  set  mille  paiens  armez 

2260  De  dulce  france  repeirent  de  prier 
De  saint  martur  de  turonie  gaster 
Le  maistre  cumble  en  vnt  acrauente 
Si  ameinent  cent  chaitifs  enchaine 
Souent  les  bâtent  od  fustz  e  od  tinels 

2265   A  lur  escurges  e  a  lur  flagulers 
Veit  le  Guiburc  comence  a  plurer 
Se  vus  fuissez  Willame  al  curbnies 
la  fust  escuse  sainte  crestientez 
E  celé  prie  qui  meinent  cels  lecchers 

2270  A  dist  le  cunte  une  mais  noi  tel 
Tut  ueirement  me  uolt  espermenter 

V  moer  v  uiue  la  mestoet  aler 
Dune  point  e  broche  le  destrer  abriue 

Cil  curt  plus  tost  que  oisel  ne  pot  uoler 

2275  Paien  le  ueient  mult  lur  fu  ame 

Dist  li  vns  al  altre  io  uei  nostre  auove 
Reis  Alderufe  de  palerne  sur  mer 
Qui  a  orenge  alad  assalt  doner 
Bons  est  li  Deus  qui  len  ad  amené 

2280  Quant  nel  ad  mort  Willame  al  curbnies 
Desore  deuom  Mahomet  aorer 
E  Apolin  e  Bagot  e  Macabev 
Tant  dementers  quil  vnt  aore 
Li  quons  Willame  nest  mie  seiurne 

228B   Car  le  primer  quil  ad  encuntre 

En  après  laltre  si  fait  le  chef  uoler 
E  puis  le  quart  une  ne  passad  perel 
Quinze  en  ad  mort  Willame  dun  ester 
Dist  li  uns  al  altre  or  est  il  vif  malfez 

2290   E  dist  li  altres  mult  grant  tort  en  auez 
Mais  mis  sires  est  uers  vus  a  duler 
Pur  la  bataille  del  archamp  sur  mer 
Nus  auom  ensemble  od  lui  este 
E  cuillent  en  fuie  sarazins  e  esclers 

2295   Tote  la  preie  li  vnt  abandone 

Veit  le  Willame  sin  ad  Dev  aore 
Il  la  rent  tut  as  chaitifs  del  règne 

Li  quons  Willame  baisse  cure  sur  destre 
Si  vait  Corberan  ferir  doliferne 

2300  Lescu  li  freinst  e  le  halberc  li  deserre 
Pleine  sa  hanste  labat  mort  a  tere 
Dame  Guiburc  lesgarde  dunes  de  fenestres 
Dunque  reparlad  si  ad  dite  parole  ueire 
A  icest  colp  reseniblez  vus  Willame 

2305  Venez  vus  ent  ia  ert  la  porte  ouerte 

Li  gentil  cunte  reuint  a  la  cite 
E  Guiburc  dame  me  larrez  vus  entrer 
Nenil  dist  ele  par  la  fei  que  dei  Dev 
Se  ne  me  mustrez  la  bosce  sur  leues 
2310   Que  aueit  Willame   le   marchiz   od  le  curb   nés 
De  la  bataille  reis  Tedbald  lescler 

E  plusurs  homes  se  resemblent  assez 

De  uasselage  e  de  nobilitez 

E  io  sui  suie  od  mei  nad  home  nez 

2315   Fors  cest  porter  que  ci  ester  veez 
Co  dist  le  cunte  vnques  noi  tel 
Mult  maurad  hui  cest  aduerser  pêne 
Deslace  les  laz  de  sun  healme  gemme 
Très  ses  espalles  le  lait  a  ual  culer 

2320   Trestui  sun  vis  li  ad  abandone 
Veit  la  dame  sil  conuit  assez 
Del  quor  suspire  des  oilz  prent  a  plorer 
Ami  bel  frère  la  porte  li  ourez 
la  est  co  Willame  mun  seignur  naturel 

2325   Lunsdi  al  uespre 

Durèrent  la  porte  si  recoillent  Willame 
Grant  pièce  est  quil  i  uolsist  estre 

Li  quons  Willame  al  perun  descendi 
Dame  Guiburc  reçut  sun  destrer 

2330   Sil  amenât  la  ius  en  un  celer 
E  frein  e  sele  li  ad  oste  primer 
Foer  e  aueine  li  donat  a  manger 
Puis  lad  couert  dun  bon  paille  pleie 
Puis  vait  le  cunte  a  coler  e  baiser 

2335   Si  len  apele  curteisement  e  ben 

Sire  dist  ele  quas  tu  fait  de  ta  gent 
Dunt  tu  menas  quatre  mil  e  .VII.  cent 
Par  ma  fei  dame  uencu  les  vnt  paens 
Bouches  sanglantes  gisent  en  larchamp 

2340   Sire  dist  ele  que  auez  fait  de  Uiuiens 
Par  fei  dame  ia  est  morz  e  sanglanz 
Quant  Guiburc  lot  mult  out  le  quer  dolent 
Sire  fait  ele  quas  tu  fait  de  Bertram 
Le  fiz  Bernard  de  la  cite  de  brusban 

2345   Seor  bêle  amie  mult  i  fu  combatanz 
A  quinze  esturs  i  fu  pleners  el  champ 
Al  seszime  len  donerent  tant 
Suz  li  oscistrent  sun  destrer  alferant 
Il  trais  sespee  mist  lescv  deuant 

2350   Si  lur  trenchad  les  costez  e  les  flancs 

Iloec  le  pristrent  la  pute  aduerse  gent 
Si  li  lièrent  les  piez  e  les  mains 
Mes  oilz  iieanz  le  mistrent  en  vn  clialant 
Par  mei  noiit  vnques  soeurs  ne  garant 
235B  Deus  dist  la  dame  quel  duel  le  Bertramt 
Pur  co  me  peise  que  iol  amoue  tant 

Sire  dist  ele  quas  tu  fait  de  Guiotun 

Le  bel  enfant  od  la  gente  facun 

lo  li  chargai  lenseigne  al  rei  Mabuii 

2360   E  le  destrer  Oliuer  le  gascun 

E  le  halberc  e  le  healme  Tebbald  le  clauun 
Par  ma  fei  dame  dedenz  i  fu  cum  pruuz 
En  la  bataille  portad  le  gunfanun 
Si  i  fu  ben  desquai  seszime  estur 

2365   I  dune  le  pristrent  li  sarazin  felun 
Sil  le  lièrent  e  les  piez  e  les  poinz 
Mes  oils  ueanz  le  mistrent  en  un  dromunz 
Par  mei  nout  unques  aie  ne  soeurs 
Deus  dist  la  dame  quel  duel  e  quel  tristur 

2370   Pur  00  me  peise  que  iol  amoue  mult 

Sire  quas  tu  fait  de  Walter 

De  Guielin  e  del  cunte  Reiner 

Par  ma  fei  dame  uencv  les  vnt  paiens 

Enz  en  lur  barges  les  tenent  en  liens 

2375  Deus  dist  la  dame  quel  duel  e  quel  pecche 
Si  cum  tu  diz  ne  repeire  vn  pe  • 

Leue  tes  mains  sire  si  alez  manger 
Des  liui  matin  le  tai  fait  apareiller 
Auer  en  poez  a  quatre  mil  cheualer 

2380   E  a  les  serganz  e  a  tuz  les  esquiers 
Allas  pecchable  dist  Willame  li  bers 
Vncore  nen  ad  mie  que  dous  iurz  enters 
Que  io  auei  ben  près  de  .XV.  miller 
E  ore  sui  ca  enz  ne  mes  ke  sul  mei  tierz 

2386   En  petit  hore  ai  grant  desturbers 

Dune  prent  samie  par  les  mances  de  paille 
Sus  munterent  les  degrez  de  marbre 

5 


—     66     — 

Ne  trouent  home  que  seruice  lur  face 
Dame  Guiburc  li  curt  aporter  levé 

2390   E  après  li  baillad  la  tuaille 

Puis  sunt  assis  a  la  plus  basse  table 
Ne  poeint  de  duel  seer  a  la  plus  halte 
Il  ueit  les  bancs  les  formes  e  les  tables 
La  V  soleit  seer  sun  grant  barnage 

2395  II  ne  vit  nul  iuer  par  celé  sale 

Ne  déporter  od  esches  ne  od  tables 

Puis  les  regrette  cum  gentil  home  deit  faire 

Ohi  bone  sale  cum  estes  lung  e  lee 

De  totes  parz  vus  uei  si  aurne 
2400   Beneit  seit  la  dame  qui  si  tad  conreie 

Ohi  haltes  tables  cum  estes  leuees 

Napes  de  lin  vei  desure  getees 

Ces  escuiles  emplies  e  rasées 

Des  hanches  e  despalles  de  niueles  e  de  obleies 
2405  Ni  mangerunt  les  fiz  de  franches  mères 

Qui  en  larchamp  vnt  les  testes  colpees 

Plure  Willame  Guiburc  sest  pasmee 

Il  la  redresce  si  lad  confortée 

Guiburc  dame  vus  nauez  que  plurer 
2410  Ke  nauez  perdu  nul  ami  charnel 

lo  dei  le  duel  e  la  tristur  démener 

Ki  ai  perdu  mun  gentil  parente 

Ore  menfuierai  en  estrange  règne 

A  saint  michel  al  péril  de  la  mer 
2415   V  saint  père  le  bon  apostre  Dev 

V  en  un  guast  v  ia  mes  ne  seie  troue 

La  deuendrai  hermites  ordene 

E  tu  deuien  noneine  si  faz  tun  chef  ueler 

Sire  dist  ele  co  ferum  nus  assez 
2420   Quant  nus  aurom  nostre  siècle  mené 

Sire  Willame  al  Dampnedev  congie 
Par  main  al  albe  munte  sur  tun  destrer 
Dreit  a  loun  pense  de  cheualcher 
A  lemperere  qui  nus  soit  auer  chiers 

2425   Qui  del  soeurs  nus  uienge  ca  aider 
E  sil  nel  fait  si  li  rendez  sun  fee 
Mar  entendre  un  iur  vn  demi  pee 
Met  en  pruuende  e  tei  e  ta  moiller 
V  a  sa  table  nus  laist  pur  Dev  manger 

2480  A  chascun  iur  de  sun  pain  dous  quarters 
E  dit  Willame  iol  ferai  mult  iree 
Mais  tun  conseil  en  dei  io  creire  ben 
En  plusurs  lins  mad  eu  mult  grant  mester 
A  icele  mut  sest  Willame  colchie 

2436   Par  mein  al  albe  muntad  le  bon  destrer 

Seor  bêle  amie  tun  conseil  ai  creu 
Ore  men  irrai  a  la  sale  alui 
Que  lemperere  del  soeurs  nus  enueit 
Se  dune  se  sunt  paiens  aperceuz 

2440   Ben  tost  mauerunt  cest  bon  paleis  toluz 
A  morauinz  e  pineenarz  e  turs 
Qui  me  defenderat  le  terrail  e  les  murs 
Sire  dist  ele  Jhesu  e  ses  uertuz 
E  set  cenz  damas  que  ai  ca  enz  e  plus 

2445  As  dos  auront  les  blancs  halberes  uestuz 
E  en  Iur  chefz  uerz  healmes  aguz 
Si  esterrunt  as  batailles  la  sus 
Lancerunt  lances  pères  e  pels  aguz 
En  petit  de  hure  serra  co  trescorv 

2450   Si  Deus  le  uolt  si  serrad  le  soeur  uenv 
Ahi  dist  Willame  cel  Seignur  te  aiut 
Qui  la  sus  maint  e  ca  ius  fait  vertuz 

Uait  sen  Willame  Guiburc  remist  plorant 
Vn  esquier  menât  co  fu  un  enfant 

2465   Tant  par  fu  ioefnes  nout  vneore  .XV.  anz 
La  hanste  fu  grosse  si  li  pesad  formanz 
E  li  escuz  vers  la  terre  traînant 
Dures  enaltres  fors  des  arcuns  pendant 
Veit  le  Willame  merueillus  duel  len  prent 

2460  Totes  les  armes  ad  pris  del  enfant 
Quant  il  encontre  rumi  v  marchant 
V  nient  a  chastel  v  a  uile  errant 

Totes  ses  armes  rebaille  al  enfant 
Quant  il  sunt  ultre  a  sun  col  les  prent 

246B   Tote  iur  plure  pur  sun  neuov  Bertram 
Pur  Guilin  e  pur  le  quons  Viuien 
Si  faitement  vait  sun  duel  démenant 
Tresque  loun  al  perun  v  il  descent 
Del  or  despaigne  Iur  soleit  porter  largement 

2470   Pur  la  folie  i  curent  ore  tanz 

Vnques  les  trente  ni  conquistrent  tant 
Ne  les  seisante  ni  achatent  nient 
Dunt  entrels  tuz  eslegassent  vn  gant 

Quant  veit  Willame  les  légers  bagelers 

2476  Del  or  despaigne  li  uienent  demander 
Car  il  Iur  soleit  les  anels  doner 
Seignurs  ne  me  deuez  blâmer 
Or  e  argent  ai  io  vncore  assez 
En  orenge  ma  mirable  citez 

2480   Si  Dev  mait  nel  poei  aporter 

Car  io  repair  del  archamp  sur  mer 
V  io  ai  perdu  Viuien  lalosed 
Mun  nevov  Bertram  i  est  enprisone 
Walter  de  termes  e  Reiner  le  sene 

2485   E  Guielin  e  Guischard  al  vis  cler 
Suie  est  Guiburc  en  la  bone  cite 
Pur  Dev  vus  mande  que  vus  le  socurez 
Quant  cil  oirent  del  damage  parler 
Laissent  la  resne  al  destrer  soiurne 

2490   Tote  la  place  li  vnt  abandone 

Turnent  al  paleis  asseent  al  manger 
Ancui  sauerad  Willame  al  curbnes 
Cum  poures  hom  pot  uers  riche  parler 
E  que  les  denrées  lum  fait  de  cunsiler 

2495  Li  reis  demande  v  est  Willame  aie 
E  cil  li  dient  ia  est  el  perun  remes 
Les  vis  diables  les  nus  vnt  amené 
Si  cum  il  dit  mal  li  est  encuntre 
E  dist  li  reis  laissez  le  tut  ester 

2500  Le  gentil  cunte  ne  vus  chaut  a  gaber 

Alez  i  tost  e  sil  mamenez 
Volenters  sire  quant  vus  le  comandez 
Willame  munte  le  marbrins  degrez 
Li  reis  le  beise  sil  aset  al  digner 

2605   Quant  ad  mange  sil  prist  araisuner 
Sire  Willame  cum  faitement  errez 
Ne  vus  vi  mais  beii  ad  set  anz  passez 
Ne  sanz  bosoig  ca  sai  ne  me  requérez 
Sire  dist  il  ial  sauez  vus  assez 

2510   lo  aueie  espaigne  si  ben  aquitez 

Ne  cremeie  home  que  de  mère  fust  nez 
Quant  me  mandat  Viuien  lalose 
Que  io  menasse  de  orenge  le  barne 
11  fu  mis  nies  nel  poeie  veier 

2515   Set  mile  fumes  de  cheualers  armez 
De  tuz  icels  ne  mest  un  sul  remes 
Perdu  ai  Viuien  lalosed 
Mis  nies  Bertram  i  est  enprisone 
Le  fiz  Bertram  de  brusban  la  cite 

2520  E  Guielin  e  Guischard  al  vis  cler 
Suie  est  Guiburc  en  la  bone  cite 
Pur  De  vus  mande  que  vus  la  socurez 
Vnc  li  reis  nel  deignad  regarder 
Mais  pur  Bertram  comence  a  plurer 

2625   Lowis  sire  mult  ai  este  pêne 

En  plusurs  esturs  ai  este  trauaille 
Sole  est  Guiburc  en  orenge  la  see 
Pur  Dev  vus  mande  que  soeurs  li  facez 
Co  dist  li  reis  nen  sui  ore  aisez 

2530  A  ceste  feiz  ni  porterai  mes  piez 

Dist  Willame  qui  enchet  ait  cinc  cenz  de  hez 
Dune  traist  sun  guant  qui  a  or  fu  entaillez 
A  lemperere  lad  gete  a  ses  piez 
Lowis  sire  ci  vus  rend  voz  feez 

2535   Nen  tendrai  mais  vn  demi  pe 
Qui  que  te  plaist  le  refai  ottrier 
En  la  sale  out  tels  quinze  cheualers 
Frères  e  uncles  parenz  cosins  e  nies 
Ne  li  faldrunt  pur  les  testes  trencher 

2540  Del  altre  part  fu  Rainald  de  peiter 
Vn  Sun  neuov  de  sa  sorur  primer 
A  halte  uoiz  comencat  a  hucher 
Nel  faites  uncle  pur  les  uertuz  del  ciel 
Fiz  a  barun  retien  a  tei  tun  fe 

2545   Si  Dev  me  ait  qui  le  pople  maintient 
lo  ne  larrai  pur  home  desuz  ciel 
Que  ne  tameine  quatre  mille  cheualers 
A  cleres  armes  e  a  alferanz  destrers 
E  Deus  dist  Willame  vus  me  uolez  aider 

2550  Fel  seit  li  uncles  qui  bon  nevov  nad  cher 

Del  altre  part  fu  Hernald  de  girunde 
E  Neimeri  sun  père  de  nerbune 
Li  quons  Garin  de  la  cite  dansune 
Dist  li  uns  al  altre  ore  feriuns  grant  hunte 
2655  De  nostre  ami  si  le  laissum  confundre 
Dist  Neimeri  sun  père  de  nerbune 
lo  ne  larrai  pur  rei  ne  pur  cunte 
Que  ne  li  meine  set  mile  de  mes  homes 
E  io  quatre  mile  fait  Garin  dansune 

2560   Co  dist  Boeues  de  somarchiz  quons  la  cite 
lo  sui  sun  frère  se  ne  li  puis  faillir 
lo  ne  larrai  pur  home  qui  seit  vif 
Que  ne  li  ameine  cheualers  quatre  mil 
E  io  treis  fait  Hernald  le  flori 

2565   E  io  dous  fait  li  enfes  Guibelin 

Seignurs  co  dist  de  flandres  Baldewin 
Li  quons  Willame  est  prudome  e  gentil 
Si  ad  ame  ses  pers  e  ses  veisins 
Si  socurist  les  si  les  vit  entrepris 

2570   Io  ne  larrai  pur  home  qui  seit  vis 
Que  ne  li  amein  cheualers  mil 
Alum  al  rei  si  li  crium  merci 
Que  de  socure  Willame  nus  aid 

Tuz  ces  baruns  deuant  le  rei  uindrent 
2575   Cil  Baldewin  li  comencat  a  dire 

Forz  emperere  pur  Dev  le  fiz  Marie 
Veez  de  Willame  cum  plure  e  suspire 

Teint  ad  la  charn  suz  le  ])liaut  de  sirie 
Co  ne  fu  unqiies  pur  nule  coardie 

2680  Suie  est  Guiburc  en  orenge  la  vile 
Ore  lassaillent  li  paien  de  furie 
Cil  de  palerne  e  cil  de  tabarie 
Sil  vnt  orenge  puis  vnt  espaigne  quite 
Puis  passerunt  as  porz  desuz  saint  gille 

2B85   Sil  vnt  paris  puis  auront  saint  denise 

Fel  seit  li  home  qui  puis  te  rendrat  seruise 
Co  dist  li  reis  io  irrai  me  meisme 
En  ma  compaignie  cheualers  trente  mille 
Nu  ferez  sire  co  respunt  la  reine 

2590   Dame  Guiburc  fu  ne  en  paisnisme 

Si  set  maint  art  e  mainte  pute  guische 
Ele  conuist  herbes  ben  set  temprer  mescines 
Tost  vus  ferreit  enherber  v  oscire 
Willame  ert  dune  reis  e  Guiburc  reine 

2596   Si  remaindreie  doleruse  e  chaitive 
Ot  le  Willame  a  poi  nesraga  de  ire 
Quas  tu  dit  Dampnedev  te  maldie 
Pute  reine  vus  fustes  a  nuit  irere 
Il  siet  assez  vnc  ne  li  baisai  mie 

2600   Tant  par  sunt  ueires  lermstes  félonies 
Enz  en  larchamp  que  vus  auez  oi  dire 

Pute  reine  pudueise  sur  parlere 
Tedbald  vus  fut  le  culuert  lecchere 
E  Estùrmi  od  la  malueise  chère 

2606   Cil  deussent  garder  larcham  de  la  gent  paene 
Il  sen  fuirent  Viuien  remist  arere 
-     Plus  de  cent  presters  vus  vnt  ben  coillie 
Forment  vus  vnt  celé  clume  chargée 
Vnc  ni  volsistes  apeler  chambrere 

2610   Pute  reine  pudueise  sur  parlere 
Mielz  li  uenist  quil  te  ust  decolee 
Quant  tote  france  est  par  vus  auilee 
Quant  tu  sez  as  chaudes  chiminees 
E  tu  mangues  tes  pudcins  en  peurees 

2615   E  beis  tun  vin  as  colpes  couerclees 
Quant  es  colche  ben  es  acuietee 

Si  te  fais  futre  a  la  iambe  leuee 
Ce  leccheurs  te  donent  granz  colees 
E  nus  entraiutn  les  maies  matinées 

2620   Sin  receuom  les  buz  e  les  colees 

Enz  en  larchamp  les  sanglantes  testes 
Si  io  trai  fors  del  feore  ceste  espee 
la  vus  aurai  celé  teste  colpee 
Pe  e  demi  lad  del  feore  leuee 

2625   Deuant  fu  Nemeri  de  nerbune  sun  père 
Si  li  vnt  dit  parole  menbree 
Sire  Willame  laissez  ceste  mellee 
Vostre  sorur  est  mar  fust  ele  née 
E  fait  li  reis  ben  fait  par  Dev  le  Père 

2630   Car  ele  parole  cum  femme  desuee 
Si  io  ni  uois  si  serrad  most  mandée 
Vint  mile  cheualers  od  nues  espees 
Li  chargerai  demain  al  aiurnee 
Vostre  merci  fait  Willame  emperere 

2635  Nostre  emperere  fait  ses  baruns  mander 
Si  fait  ses  Chartres  e  ses  brefs  seeler 
Sis  enueit  par  trestuit  sun  règne 
Dedenz  les  vit  iurz  furent  vint  mil  armez 
Estre  la  force  Willame  al  curbnies 

2640   Que  li  chargèrent  ses  parenz  del  règne 
Li  emperere  ad  Willame  apele 
Sire  Willame  dist  Lowis  le  ber 
Tut  cest  empire  ai  io  pur  vus  mande 
Sire  dist  Willame  Dev  vus  en  face  gre 

2645   Sire  emperere  le  congie  men  donez 

Suz  munt  leun  ad  fait  tendre  sun  tref 
De  la  quisine  al  rei  issit  un  bacheler 
Deschalcez  e  en  langes  nout  point  de  solders 
Granz  out  les  piez  e  les  traineals  creuez 

2650  E  de  sur  sun  col  portât  vn  tinel 

Nest  ore  nuls  hom  qui  tel  peust  porter 
Vient  a  Willame  sil  ad  araisune 
Sire  Willame  io  uoil  od  vus  aler 
A  la  bataille  del  archamp  sur  mer 

2655   Si  tuerai  sarazins  e  esclers 

E  dist  Willame  co  serreit  ben  assez 
Ben  semblez  home  qui  tost  uoiile  digner 
E  par  matin  nad  cure  de  leuer 
E  dist  Reneward  de  folie  parlez 
Si  me  menez  en  larchamp  sur  mer 
Plus  ualdrai  que  .XV.  de  uoz  pers 
De  tuz  les  meillurs  que  i  aurez  asemblees 
Co  dist  Willame  ore  auez  dit  que  ber 
Se  tu  uols  armes  io  te  ferai  aduber 

26«5   Dist  Reneward  ne  place  unques  Deus 
Que  ia  altre  arme  i  port  que  mun  tinel 
Ne  sur  chenal  ne  quer  io  ia  munter 
Dune  vait  a  sun  maistre  le  cunge  demander 
Maistre  fait  il  io  ai  od  vus  conuerse 

2670   Ore  vient  li  termes  que  io  me  uoil  amender 
Li  quons  Willame  me  uolt  od  lui  mener 
En  la  bataille  del  archamp  sur  mer 
Co  dist  sun  maistre  lecchere  nu  ferez 
Car  les  granz  feims  nem  purrez  endurer 

6675   Ne  les  haans  ne  les  trauals  que  auerez 
Lores  vus  faldreient  les  vins  e  les  clarez 
Li  pains  e  la  char  e  li  grant  richitez 
Si  murriez  a  doel  e  a  uilte 
Pite  en  ai  nurrai  vus  ai  mult  suef 

2680  Dist  Reneward  de  folie  parlez 

Ne  remaindrai  pur  quanque  vus  auez 
Que  io  nen  alge  al  fort  estur  champel 
Quant  le  maistre  de  lui  est  aie 
Que  il  le  quidat  par  force  returner 

2685   E  Reneward  le  fer  si  del  tinel 
-  Tut  estendv  lad  al  feu  acrauente 
Ainz  quil  sen  leue  out  les  geruns  vdlez 
Puis  li  ad  dit  maistre  ci  ius  girrez 
Desore  en  auant  lostel  garderez 
Si  lum  i  pert  rien  il  vus  ert  demandez 
Suz  munt  loun  en  vint  corant  asprez 
Al  pauillun  Willame  al  curbnies 
Tant  le  demande  que  lom  li  ad  endite 
En  la  quisine  est  Reneward  entre 
Prent  feu  a  faire  e  ewe  a  porter 

Cels  li  ioirent  car  il  en  soit  assez 
Si  li  donerent  piment  vin  e  clarez 
Tant  len  donerent  que  tut  lunt  eniurez 
E  li  leccheur  li  emblent  sun  tinel 

2700  Quant  sesueillad  nen  ad  mie  trouez 
Dune  se  clamad  chaitif  e  maleurez 
Allas  peccable  tant  mar  fu  unques  nez 
E  li  leccheur  se  prenent  a  gaber 
Reneward  les  ad  esgarderez 

2705   Fiz  a  putein  auez  le  me  vus  emblez 
Les  dous  primers  quil  ad  encuntrez 
A  ses  dous  mains  les  ad  si  hurtez 
Les  oilz  tuz  quatre  les  fist  del  chef  uoler 
Co  dist  li  tierz  io  rendrai  le  tinel 

2710   E  dist  Reneward  or  nen  aiez  vus  grez 
A  vn  feuil  len  vnt  els  mené 
Vnques  les  dous  nel  purent  remuer 
E  Renewart  prent  celé  part  aler 
A  un  de  ses  mains  lad  en  sun  col  leue 

2715   Sin  manace  sarazins  e  esclers 

Nen  guarrad  pe  quant  io  ai  le  tinel 

Uillame  leue  par  matin  quant  lalbe  pert 
Vn  greille  fait  mult  haltement  soner 
Plus  de  seisante  len  responent  al  pre 

2720   Reneward  ot  la  noise  del  corner 
Tut  esturdi  sailli  de  sun  ostel 
En  la  quisine  obliad  sun  tinel 
Ne  li  menbrat  desque  vindrent  a  un  gue 
Deuant  franceis  comencat  a  tenter 

2725  Del  ewe  freide  ad  sun  vis  laue 

Dune  comencad  del  vin  a  deseniurer 
I  dune  a  primes  li  menbrat  del  tinel 
Pas  auant  altre  se  prent  a  returner 
Li  quons  Willame  len  ad  araisone 

2730  Reneward  frère  uols  tu  returner 
En  la  quisine  a  tes  hastes  garder 
Ainz  que  meussez  le  te  di  io  assez 
la  nel  purriez  soffrir  ne  endurer 
Nenil  bel  sire  ne  me  vint  en  penser 

2735   Mas  a  lostel  obliai  mun  tiuel 

Va  fols  lecchere  laissez  cel  bastun  estre 
Enz  en  cel  bois  te  ferai  vn  colper 
A  ta  mesure  e  long  e  quarre 
Dist  Reneward  ne  place  vnques  De 

2740   Suz  ciel  nad  bois  v  il  fust  recoure 
Ben  ad  set  anz  que  io  oi  le  tinel 
En  la  quisine  de  loun  la  cite 
Vnc  nel  vi  freindre  ne  desercler 
Co  dist  Willame  iol  frai  ia  aporter 

2746   Dist  Reneward  ore  auez  dit  que  ber 
Deuant  li  garde  e  vit  vn  flamenc  ester 
Gent  out  le  cors  escheui  e  molle 
Si  cheualche  un  destrer  abriue 
Il  li  comandat  que  ait  pur  le  tinel 

2750    Volenters  sire  quant  vus  le  comandez 

Il  point  e  broche  tant  quil  vint  enz  al  pre 

Met  pe  a  tere  sil  pensât  a  leuer 

A  uifs  diables  ad  le  fust  comande 

Al  chenal  munte  brochant  sen  est  turne 

2755   Tresque  Willame  ne  uolt  unques  finer 
Dites  bel  sire  auez  vus  le  tinel 
Nenil  veirs  sire  unques  nel  poai  remuer 
Mal  ait  de  la  barbe  qui  li  out  oblie 
E  de  la  mère  si  unques  le  poai  remuer 

2760   Dist  Reneward  me  i  couient  aler 

la  ne  vendrai  pur  nul  home  qui  seit  nez 
Se  les  meins  braz  nel  vnt  aportez 
E  dist  Willame  io  ni  uoil  mes  seiurner 
Mei  que  cheut  si  vus  en  alez 

276B  Mais  ainz  que  nuit  seie  a  vus  al  hostel 
Les  menuz  salz  i  prent  a  returner 
Plus  tost  ni  fust  pas  vn  gascoin  soiurnez 
De  ioie  rist  quant  il  vit  le  tinel 
Od  un  sul  poing  lad  sur  sun  col  leue 

2770   Vnc  franceis  ne  se  furent  tant  haster 
Ainz  quil  fuissent  al  pareissir  del  gue 
Fu  Reneward  deuant  els  al  pre 
Li  quons  Willame  len  ad  araisone 
Dites  mei  frère  auez  vus  le  tinel 

2775   Oil  bel  sire  lauerai  Dev  merci 

Sainte  Marie  le  mad  amené 

Co  comprunt  sarazin  e  escler 

Ne  garrad  pe  quant  io  lai  recoure 

Lunsdi  al  uespre 
2780   Car  cheualchez  si  alum  bataille  quere 

Quant  nus  uendrum  en  larchamp  en  la  presse 

Fuiz  sen  serrunt  li  paien  de  palerne 

De  nichodeme  de  alfrike  e  de  superbe 

Dient  franceis  cist  lecchere  se  desue 
2785   Bataille  quart  e  Deus  11  doinst  pesme 

Car  as  cowarz  tremblout  la  bouele 

E  les  vassals  safichouent  es  seles 

E  as  destrers  abriuez  de  chastele 

Uillame  cheualche  les  plus  e  les  vais 
2790   E  les  muntaines  que  pas  ne  se  targat 

Vint  a  orenge  que  forment  desirad 

A  un  perun  descent  de  sun  chenal 

Dame  Guiburc  les  degrez  deualad 

Par  grant  amur  la  franche  li  baisad 
2795   Puis  li  demande  quas  tu  en  france  fait 

Neut  el  que  ben  madame  si  vus  plaist  i 

Vint  mil  homes  en  amein  ben  e  mais  » 

Que  lemperere  de  france  me  chargeât 

Estre  la  force  de  mi  parent  leal 
2800   Quarante  mille  la  merci  Dev  en  ai 

Ne  vient  il  dune,  nun  dame,  co  mest  laid 

Malade  gist  a  sa  chapele  a  es 

E  dist  Guiburc  cest  vers  auez  vus  fait 

Sil  ore  gist  ia  na  releue  il  mes 
2805   Ne  uoille  Dev  qui  tote  rien  ad  fait 

Willame  munte  le  marbrin  paleis 

A  sun  tinel  Reneward  vait  après 

Gels  qui  lesgardent  le  tienent  pur  boisnard 

E  as  quanz  le  crement  que  trestuz  les  tuast 

2810   Uillame  munte  les  marbrins  degrez 
E  Renev^-ard  le  siut  od  sun  tinel 
Dame  Guiburc  lemprist  a  esgarder 

Vint  a  Willame  conseillad  li  suef 
Sire  dist  ele  qui  est  cest  bacheler 

281 B   Qui  en  sun  col  porte  cest  fust  quarre 
Dame  dist  il  ias  est  vn  bageler 
Vns  joefnes  hom  que  Deus  mad  amené 
Sire  dist  ele  estuet  le  nus  doter 
Nenal  ueir  ben  i  poez  parler 

2820   E  ele  le  traist  a  un  conseil  priue 

Ami  dist  ele  de  quele  terre  es  tu  ne 
E  de  quel  règne  e  de  quel  parente 
Dame  dist  il  despaigne  le  règne 
Si  sui  fiz  al  fort  rei  Derame 

2825   E  Oriabel  est  ma  mère  de  ultre  mer 
Cum  auez  nun  Reneward  mapelez 
Guiburc  loi  sil  le  reconuit  assez 
Del  quor  suspire  des  oilz  comence  a  plorer 
E  dist  la  dame  cest  nun  mest  mult  priue 

2830    Vn  frère  oi  io  que  se  le  fist  clamer 
Pur  la  sue  amur  te  ferai  io  adubber 
Cheual  e  armes  te  ferai  io  doner 
Dist  Reneward  ne  place  unques  Dev 
Que  ia  altre  arme  i  porte  que  m  un  tinel 

2835   Ne  sur  cheual  ne  quor  io  ai  munter 

Ami  bel  frère  io  vus  adoberai 
Cheuals  e  armes  par  matin  vus  durrai 
Ne  place  Dev  dame  dist  Reneward 
Suz  ciel  nad  rien  qui  tant  hace  cum  cheual 
2840   Ami  dist  ele  vne  espee  porterez 

Coment  que  auienge  de  cel  uostre  tinel 
•     Que  sil  ueolt  fraindre  ne  esquisser 
Que  al  coste  i  puissez  tost  recourer 
Dame  dist  il  ma  espee  me  donez 

2845   Dame  Guiburc  li  aportad  lespee 
Dor  fu  li  punz  dargent  fu  neelee 
Ele  le  ceinst  e  il  lad  rault  esgardee 
Il  ne  sont  mie  que  fuissent  sorur  ne  frère 
Nenel  sauerad  si  ert  lost  deuisee 

2860  fi  la  bataille  uencue  e  depanee 


78 


Li  quons  Willame  demande  le  super 
Que  la  meisne  seit  ben  conreie 
En  la  quisine  est  Reneward  entre 
Espee  ceinte  vait  les  hastes  turner 

2855   Cels  li  oirent  car  il  en  soit  assez 
Si  li  douèrent  e  piment  e  clare 
Tant  len  douèrent  que  tut  lunt  eniure 
Dame  Guiburc  nel  mist  pas  en  oblier 
En  mi  la  sale  ad  fait  sun  lit  parer 

2860   Cum  co  fust  a  Willame  al  curbnies 
Reneward  sun  frère  ad  cher  apelez 
Amis  frère  en  cest  lit  girrez 
Guiburc  sen  vait  lez  Willame  reposer 
E  Reneward  ad  le  lit  esgarde 

2865   Nel  preisad  mie  un  dener  monee 
En  la  quisine  sen  est  colcher  aie 
Les  lecchurs  li  unt  sun  chef  usle 
E  tuz  ses  dras  espris  e  enbrase 
Quant  sesueillad  le  fev  sent  al  coste 

2870   II  sailli  sus  cum  home  desue 
A  halte  uoiz  comence  a  crier 
Dolent  peccable  qui  mad  eschalde 
Cum  mar  fui  fiz  al  fort  rei  Derame 
Oriabel  ma  mère  de  ultre  la  mer 

2875   Car  mar  vi  unques  Willame  al  curbnies 
Qui  mamenad  de  loun  la  cite 
De  la  quisine  Lowis  lonure 
Ses  lecchurs  me  tienent  en  vilte 
Qui  munt  ma  barbe  e  mes  gernuns  usle 

2880   Li  leccheur  se  prenent  a  gaber 
E  Reneward  les  prent  a  guarder 
Fiz  a  puteins  auez  me  vus  ulle 
Mar  i  entraistes  par  la  fei  que  dei  a  De 
Si  io  puis  ia  vif  ne  mestorterez 

2885   Od  sun  bastun  en  ad  quatre  tuez 
Vn  en  consiuit  al  eissir  del  ostel 
Par  mi  les  reins  li  dona  vn  colp  tel 
En  dous  meitez  li  ad  le  cors  colpe 
Del  pie  le  boute  le  quor  li  ad  creue 

2890  En  la  quisine  sen  est  colcher  aie  •< 

Andous  les  vs  ad  desur  li  ferme 
Vn  des  morz  ad  a  sun  chef  turne 
Desuz  les  costez  ad  sun  tinel  bote 
Tiel  gist  sur  cuilte  qui  ne  dort  si  suef 

2896   Reneward  leue  ainz  que  lalbe  apert 
De  la  quisine  est  al  paleis  turne 
Munioie  escrie  frans  cheualers  muntez 
Quant  nus  vendrum  en  larchamp  sur  mer 
Fui  serrant  sarazin  e  escler 

2900   la  puis  cel  hure  ni  purrum  recourer 
Dient  franceis  lais  nus  lecchere  estre 
Mal  seit  lore  qui  li  tuen  cors  fu  ne 
Vncor  nad  li  cocs  co  quid  que  dous  feiz  chante 
Dist  Reneward  ia  lai  io  comande 

2905   Fiz  sui  a  rei  si  dei  auer  ferte 

Par  la  grant  fei  que  io  pleui  a  De 
A  iceste  feiz  se  ore  sus  ne  leuez 
loi  vus  frai  cher  a  tuz  comparer 
Halce  le  fust  si  fert  sur  vn  piler 

2910   Que  un  estage  en  ad  par  mi  colpe 
Tote  la  sale  fait  sur  els  trembler 
Pur  petit  nel  ad  tut  acrauente 
De  la  pour  quil  vnt  sunt  franceis  sus  leue 
Mil  en  i  out  qui  perdirent  lur  solders 

2915   Lur  garnement  ne  poent  recourer 

Mettent  les  seles  as  destrers  seiurnez 
Granz  .XV.  liuues  sunt  de  nuit  aie 
Nuit  fu  oscure  nent  del  iur  apert 
Trestuit  maldient  Reneward  al  tinel 

2920   Maldit  seit  il  des  saintes  miracles  Dev 
Cest  lecheur  cest  paltonei*  pruue 
Qui  a  tel  hure  nus  fait  ici   errer 
Ben  granz  colees  li  deureit  lum  doner 
E  dist  Willame  leissez  le  tut  ester 

2925   Sil  est  fols  nel  vus  chet  a  gaber 
Ni  ad  nul  si  fier  ne  si  ose 
Sil  i  tent  sun  dei  ne  seit  mort  v  tue 

Uillame  en  ad  lost  de  france  mené 
Tresque  il  vindrent  en  larchamp  enz  le  pre 

Co  dist  quons  Boeues  de  cormarchiz   sun  frère 
E  Neemeri  de  nerbuiie  sun  père 
Francs  cheualers  de  nostre  cuntree 
Bien  est  de  guère  qui  tost  est  iinee 
Dient  franceis  pur  lalmes  a  noz  pères 
2935   Tant  i  ferum  de  lances  e  des  espees 
Aprez  noz  morz  en  ert  france  dotée 
A  icel  mot  fu  Munioie  escriee 
Lenseigne  Charles  de  france  lemperere 
Beissent  les  lances  as  païens  se  iusterent 

2940   Uillame  en  ad  lost  de  france  mené 

Tresque  il  uindrent  en  larchamp  sur  mer 
E  quil  virent  les  barges  e  les  nies 
Seignurs  baruns  dist  Willame  al  curbnies 
Ore  auum  tant  espleite  e  alesz 

2945   Que  nus  ueum  saïazins  e  esclers 
Car  lur  alum  chalenger  e  mustrer 
Qui  a  tort  honissent  sainte  crestiente 
Qui  ore  me  uoldrad  félonie  mustrer 
En  bataille  en  larchamp  sur  mer 

2960   Congie  de  Dev  e  de  mei  li  uoil  doner 
Quen  dulce  france  sen  poent  returner 
Quant  cil  loirent  si  vnt  Dev  merciez 
Tuz  les  cowarz  sunt  une  part  turnez 
Mult  est  creue  sa  force  e  sun  barne 

2955   En  dulce  france  se  uoldrunt  returner 
Vont  a  Willame  le  cunge  demander 
E  il  lur  dune  ne  lur  deignad  veer 
Mais  ne  qui  mie  quil  algent  ai  tiel 
Car  Reneward  les  encuntre  a  un  gue 

2960   A  un  destreit  v  il  deueient  passer 
En  sun  col  jDortat  sun  grant  tinel 
Seignurs  dist  il  v  deuez  vus  aler 
Li  quons  Willame  nus  ad  cungie  done 
Car  ten  reuien  Reneward  al  tinel 

2965   Vez  tanz  en  i  ad  sarazins  e  esclers 
la  pe  de  noz  nen  uerrez  eschaper 
Dist  Reneward  lecchurs  vus  i  mentez 
Mar  i   entrastes  par  la  fei  que  dei  Dev 

Dune  lur  curt  sure  si  ad  le  talent  mue 
2970  Plus  de  quatoze  en  ad  al  fust  tue 

Trestuz  les  fist  par  force  retorner 

Vint  a  Willanie  sil  ad  araisune 

Sire  Willame  un  petit  matendez 

Ices  couarz  que  vus  ici  ueez 
2975  Geste  est  ma  torche  mun  pople  e  mun  bamez 

E  mei  e  els  en  la  pointe  metez 

Contre  les  lances  aguz  des  esclers 

Si  ferai  io  dist  Willame  li  bers 

Si  Dev  mait  i  nert  mes  tresturne 
2980  Ices  cowarz  dunt  vus  moez  parler 

Puis  furent  cels  en  larchamp  cum  bers 

Grant  mester  eurent  a  Willame  al  curbnes 

Mult  i  feri  ben  Willame  al  curbnies 

Quant  Dev  de  glorie  enluminad  le  barne 
2985   E  li  quons  Boeue  de  comarchis  le  ber 

E  Naimeris  e  Ernard  li  barbez 

E  Renevvard  qui  portad  le  tinel 

Al  primer  chef  en  ad  treis  cenz  tuez 

E  tute  iur  durad  lestur  mortel 
2990   E  tote  nuit  en  ad  lenchalz  dure 

Tresqual  demain  que  li  ior  aparut  cler 

Par  mi  larchamp  corut  un  doit  de  sanc  tel 

Ben  en  peust  un  grant  eoissel  turner 

Reneward  ad  vers  midi  garde 
2995  Vit  le  soleil  mult  haltement  leue 

Que  est  co  diable  féru  m  nus  ia  mais  el 

Que  sarazins  ocire  e  afronter 
.    Ben  en  i  at  mais  treis  itanz  i  pert 

Si  io  fusse  a  loun  la  cite 
3000  En  la  cusine  v  io  soleie  conuerser 

A  cest  hure  me  fuisse  io  dignez 

Del  bon  vin  cler  eusse  beu  assez 

Si  men  dormisse  iuste  le  fev  suef 

Go  comparunt  sarazin  e  escler 

3006   Sire  Willame  ci  vus  pri  que  matendez 
E  io  irrai  la  ius  vers  celé  mer 

6 

La  V  uei  les  dromunz  a  ancrer 

Sis  irrai  freindre  e  bruser  ces  nés 

Car  quant  lestur  serrad  uencu  champel 
3010   Enz  as  nies  enterunt  sarazin  e  escler 

Si  senfuirunt  as  undes  de  halte  mer 

Par  Dev  celestre  puis  ni  poum  recourer 

Dient  franceis  mult  est  Renevvard  ber 

Beneit  seit  lore  que  le  suen  cors  fu  ne 
3015   Pas  auant  altre  i  prent  a  deualer 

Deuant  li  garde  si  veit  un  rei  errer 

Nez  fud  de  cordres  si  out  a  nun  Ailred 

E  cheualchout  un  destrer  abriued 

E  Reneward  le  feri  del  tinel 
8020   Tut  le  bruse  mort  lad  acrauente 

E  le  cheual  li  ad  par  mi  colpe 

Enz  en  la  nef  al  fort  rei  Ailre 

Iloec  trouad  set  cent  paiens  armez 

Tuz  les  ad  morz  ocis  e  agrauentez 
3025   Li  quons  Bertram  i  ert  enprisonez 

Quant  il  le  ueit  sil  prent  a  esgarder 

Cheualer  sire  co  dist  Bertram  le  ber 

Fiz  a  barun  qui  cest  bastun  tenez 

Beneit  seit  le  hure  que  uostre  cors  fu  ne 
3030   Es  tu  de  paenisme  v  de  crestiente 

Dist  Reneward  io  crei  tresbien  en  De 

Cum  as  tu  nun  gard  nel  me  celer 

10  ai  nun  Bertram  nies  Willame  al  curbneis 
Dist  Reneward  lui  conuis  io  assez 

3035  II  mamenad  ci  de  loun  la  cite 

De  la  quisine  v  io  ai  conuerse 

Reneward  sire  car  me  desprisonez 

Li  quons  Willame  vus  en  saura  bon  grez 

Dist  Reneward  vn  petit  matendez  j 

3040   Quant  paiens  uei  as  fonz  de  celés  niefs  | 

Qui  suz  ces  deies  se  mucent  pur  mun  tinel  j 

Od  mun  bastun  les  irrai  afronter 

Pas  auant  altre  comence  a  deualer 

11  les  consiut  sur  le  bord  de  la  nef 
3045   A  un  sul  colp  ad  tuz  esrenes 

Puis  vint  al  cunte  sil  ad  desprisonez 

Les  granz  seius  li  ad  del  col  gete 
Si  lenporta  a  la  frecche  herbe  al  pre 
Li  quons  Bertram  len  ad  araisone 

3050   Reneward  sire  tu  mas  deprisone 

Ore  vus  pri  pur  Dev  que  des  altres  pensez 
Ail  dune  mais  dist  Reneward  le  ber 
Oil  veirs  quatre  que  mult  deuez  amer 
Walter  de  termes  e  Reiner  le  sene 

3055  E  Guilin  e  Guischard  al  vis  cler 
Bertram  sire  sez  tu  ben  gouerner 
Oil  diui  io  en  soi  ia  dis  assez 
Cest  dromund  peise  nel  purrum  remuer 
Menescient  se  set  cent  i  eust  asemblez 

3060   Dist  Reneward  un  petit  matendez 

la  del  trop  lent  ne  dirrat  hom  buntez 
Ne  de  malueisted  nert  ia  bon  los  chantez 
Enz  al  grauer  ad  sun  bastun  fichez 
Del  liu  lenpeint  tote  la  feit  trembler 

3066  Pur  un  petit  ne  fait  le  bord  voler 
E  Bertram  est  al  gouernail  aie 
Paien  les  veient  ne  lur  vint  pas  a  gre 
Lancent  lur  lances  e  pères  e  aguez  pels 
Reneward  sest  a  els  acosteiez 

3070   Dune  ioinst  ses  pez  si  sailli  en  lur  nés 
Dune  les  acuilt  Reneward  a  sun  tinel 
Trestuz  les  ad  morz  e  acrauentez 
Treis  mille  saillent  de  pour  en  la  mer 
Dist  Reneward  ore  est  vus  mal  aie 

8075   Mielz  vus  uenist  morir  od  mun  tinel 
Que  si  neer  as  vndes  de  halte  mer 
-  Fiz  a  puteins  malueis  martire  auez 
Puis  vint  as  cuntes  sis  ad  deprisonez 
Li  quons  Bertram  len  ad  araisone 

3080   Reneward  sire  vus  mauez  deprisone 

E  tuz  ces  altres  dunt  vus  face  Dev  grez 
Ore  vus  pri  que  de  cheuals  pensez 
De  bones  armes  dunt  fuissum  adobez 
Puis  uerriez  cum  nus  sauum  iuer 

3085   Dist  Reneward  vus  en  aurez  asez 
Tant  en  vei  io  as  sarizins  mener 

Deuant  lui  garde  si  ueit  un  rei  errer 
E  cheualche  vn  destrer  soiurne 
E  il  li  donat  al  front  de  sun  tinel 

3090  Tut  le  bruse  que  mort  lad  acrauente 
E  le  cheual  11  ad  par  mi  colpe 
Dist  Bertram  cest  colp  est  mal  aie 
De  cest  cheual  nerc  mes  adiibe 
Dist  Reneward  un  petit  matendez 

3095  Del  altre  part  garde  ueit  le  rei  Ouerter 
E  Reneward  le  fiert  si  del  tinel 
Tut  le  debruse  mort  lad  acrauente 
E  le  cheual  li  ad  par  mi  colpe 
Se  si  vus  nient  io  nerc  hui  mes  adube 

3100  Issi  en  poez  quatre  mil  tuer 
Dist  Reneward  de  folie  parlez 
Cest  fust  peise  nel  puis  mie  gouerner 
Grosse  est  la  brace  qui  me  tient  al  coste 
Puis  que  io  lai  contre  munt  leue 

310B  Par  nul  semblant  nel  puis  a  dominer 
Ne  petit  colp  ne  puis  io  pas  doner 
Co  dist  Bertram  altre  conseil  en  prenez 
Bels  sire  bor  fuissez  vus  nez 

Co  dist  Bertram  ia  ne  verrez  vus  tel 

3U0  Ke  en  botant  nel  poez  tuer 

Dist  Reneward  vus  dites  uerite 
Mei  fei  ne  men  ère  pense 
Deuant  lui  garde  vit  le  rei  Corduel 
E  cheualcholt  un  destrer  abriue 

3115  Dune  li  curt  sure  Reneward  al  tinel 
Bute  le  al  piz  sil  ad  tut  debruse 
Par  la  boche  li  sait  le  sanc  e  par  le  nies 
Plus  tost  nen  est  li  paiens  ius  aie 
E  Bertram  est  al  alferant  munte 

3120   E  les  altres  cuntes  ad  li  ben  adobez 
De  bones  armes  e  de  destrers  soiurnez 
Li  quons  Bertram  len  ad  araisonez 
Reneward  sire  tu  nus  as  desprisonez 
Pur  Dev  vus  pri  Willame  nus  mostrez 

3125   Dist  Reneward  ben  vus  sai  guier 

Sire  Bertram  iuste  mei  vus  tenez 

I  dune  prent  si  granz  colps  a  doner 
Auant  ses  poinz  ne  pot  nuls  eschaper 
Par  la  bataille  dunt  vus  me  oez  parler 

3180  Feseit  tele  rute  Reneward  a  sun  tinel 

Ben  se  peussent  quatre  chars  entre  cuntrer 

Bertram  laist  cure  halferant 

II  ne  fu  une  laner  ne  couard 
Si  vait  ferir  un  paie  Malagant 

3135  Lescu  li  freinst  e  le  halberc  li  estroad 
Pleine  sa  hanste  labat  mort  del  eheual 
Co  dist  Bertram  vus  me  ueistes  ia 
Ben  vus  conuis  a  la  chère  e  as  dras 
En  la  nef  me  feistes  maint  mais 

3140   En  sum  un  pui  vnt  Willame  troue 
Bertram  lad  baise  e  acole 
Dune  li  demande  Willame  al  eurbnies 
Bels  nies  Bertram  qui  vus  ad  desprisonez 
A  nun  Dev  vncle  dist  il  vn  eheualer 

3146   Vn  fort  un  fier  vn  ioefne  un  alosez 
Bone  fud  lore  que  le  suen  cors  fud  ne 
Plus  de  treis  mil  lur  en  ad  a  mort  iete 
E  debruse  lur  barges  e  lur  nefs 
Deus  dist  Willame  tant  le  deusse  amer 

3150  Se  a  nul  saueir  le  ueisse  a  turner 
Lunsdi  al  vespre 

Ore  sentre  baisent  Bertram  e  Willame 
E  Guielin  e  dan  Walter  de  termes 
E  Guischard  e  Girard  fiz  Cadele 

3155   Grant  est  la  ioie  del  parente  Willame 

Este  vus  errant  Gloriant  de  palerne 
Vn  sarazin  felun  de  pute  geste 
Crestiens  muet  a  doel  e  a  perte 
E  Reneward  le  fiert  si  en  le  healme 
3160  En  quatre  lius  li  ad  bruse  la  teste 
De  quinze  parz  li  espaut  la  eeruele 
Co  dist  Willame  tu  deis  ben  eheualer  estre 
Fel  seie  io  si  io  ne  te  doins  terre 

E  moiller  gente  qui  ert  de  bons  ancestres 
3165  Aincui  uerrum  al  chef  e  en  la  eue 

Quels  est  la  geste  Naimeri  de  nerbune 
Une  ni  vit  vn  en  terre  ne  en  crûtes 
Ainz  sunt  oscis  a  gransz  batailles  dubles 

Este  vus  errant  Tabur  de  canaloine 

3170   Vn  sarazin  qui  Dampnedev  confunde 
Gros  out  le  cors  e  leschine  curbe 
Lunges  les  denz  si  est  uelu  cum  vrse 
Ne  porte  arme  for  le  bec  e  les  vngles 
Veit  Guielin  si  li  est  coru  sure 

3176  Baie  la  gule  si  li  quidad  tranglutre 
Tut  ensement  cum  une  meure  pome 
E  cil  le  fer  del  espee  en  la  loigne 
la  leust  mort  quant  sa  hanste  li  fruisse 
la  le  socurad  Willame  le  pruuz  cunte 

3180  De  Sun  espe  le  fiert  par  angoisse 
En  treis  meitez  la  hanste  li  fruisse 
Le  quir  fud  dur  ne  volt  entamer  vnques 
Il  traist  sespee  e  Willame  la  sue 
Fièrent  e  caplent  e  cil  baie  la  gule 

3185   Les  branz  dascer  mangue  e  runge 

Od  les  denz  granz  que  Dampnedev  confunde 
Quidad  Willame  del  tut  confundre 
Plus  ad  dur  le  quir  que  healme  ne  broine 
la  ne  murrad  darme  pur  mil  home 

3190  Si  Reneward  od  le  tinel  nel  afronte 

Reneward  vint  corant  par  mi  vn  cumbe 
Veit  le  paien  si  li  est  coru  sure 
E  cil  a  lui  qui  nel  mes  choisit  vnques 
Baie  la  gule  car  il  le  quidad  transglutre 

8196  E  cil  le  fiert  del  tinel  enz  el  sume 

Noef  colps  i  feri  e  al  disme  en  vait  vitre 
Cil  huche  e  brait  que  quatre  liwes  lunges 
Poeit  hom  oir  de  celui  dunques 
Quant  lunt  entendu  li  paien  e  li  hungre 

8200  Mult  lur  est  laiz  quant  Thabur  veient  confundre 

Quant  Willame  veit  chair  laduerser 

Ses  mains  dresce  contremunt  vers  le  ciel 

E  dist  Reneward  beneit  seit  tun  chef 
Deiis  te  défende  de  mort  e  dencoinbrer 
3205  Ne  munte  a  rien  lance  ne  espe 

Mielz  ualt  cest  fust  que  nul  arme  suz  ciel 

A  icel  colp  fuissent  paiens  uencuz 
Quant  lamirail  de  balan  i  est  uenuz 
Ne  porte  arme  fors  un  flael  de  fust 

3210  De  quatre  quirs  de  cerf  tut  enuols  fu 
Caple  e  caplers  dunt  le  tienent  adesus 
Le  flael  fut  dun  grant  iarit  fenduz 
De  noz  franceis  fait  un  caple  si  durs 
Plus  en  ocist  que  mangonel  de  fust 

3215  Ne  set  pères  ne  oceissent  plus 

Quant  le  veit  Huges  vnc  tant  dolent  ne  fu 
Lauferant  broche  qui  li  curt  de  uertv 
De  Sun  espe  lad  al  piz  féru 
En  bise  roche  en  peust  faire  plus 

3220   Cil  ad  dresce  sun  flael  cuntre  lui 
Tut  en  trauers  li  trenchad  sun  escv 
Sun  cheual  li  ad  tue  suz  lui 
Cil  laist  lestur  ne  pout  mais  senfui 
Allas  dist  il  le  fiz  Bertram  mar  fui 

3225   Cosin  Willame  le  ber  de  munt  loun 

Quant  vn  paien  mad  hui  el  champ  uencv 
Franceis  escrient  Finement  est  venv 

V  Antecrist  v  Bagot  v  Tartarun 

V  denfern  le  ueillard  Belzebun 
3230  E  Reneward  al  tinel  v  est  tu 

Se  ore  ne  uienz  tuz  crestiens  auum  perdv 
A  itant  est   Reneward  auale  dun  piu 

V  dous  reis  mult  forz  se  sunt  combato 
Al  rei  Mathanar  e  al  rei  Feragu 

3235   Mais  merci  Dev  il  les  out  ben  vencv 
Sun  bon  tinel  trestut  sanglant  en  fu 
Vit  le  Willame  vnc  tant  le  ne  fu 
Bel  sire  io  vus  quidowe  auer  perdu 
Veez  la  bataille  vnques  tele  ne  fu 

3240   Vn  vif  diable  ad  vn  flael  de  fust 

Dunt  nus  ocist  tuz  e  défait  e  destruit 

Dist  Reneward  baillez  me  set  escuz 
E  set  halbercs  ad  en  sun  dos  vestuz 
E  en  sun  chef  ad  mis  set  healmes  aguz 
3245  Prent  sun  tinel  si  vait  encontre  lui 

Quant  le  paien  le  veit  si  aprusce 
En  sun  latin  ad  raisun  comence 
Doment  diable  es  tu  dune  crestien 
Qui  a  tun  col  portes  si  fait  bastun 

3250   Tels  ne  portât  mais  nuls  hom  de  suz  ciel 
Dist  Reneward  io  sui  ben  baptizez 
Se  Mohamet  ne  uolez  reneier 
E  Appolin  e  Teruagant  le  veil 
Aincui  uerrez  qui  li  nostre  Dev  ert 

3255   II  li  curt  sure  a  lei  de  cheualer 

De  bon  tinel  li  mist  par  mi  le  chef 

En  mi  le  frunt  iuste  le  surciller 

Que  11  brusat  ben  plus  que  demi  pe 

Mal  ait  le  quart  que  une  le  sent  laduerser 

3260   Sa  grant  vertu  ne  uolt  a  febleier 

Sun  fer  talent  vnc  ne  deignad  changer 
Ainz  ad  turne  sun  flael  contre  lui 
Tut  en  trauers  li  trenchad  sis  escuz 
Des  set  quil  porte  ne  li  lait  mais  vn 

3265   Cil  sait  a  riere  quinze  pez  par  uertv 

Sil  le  conseust  en  char  tut  leust  confundv 

Reneward  fud  mult  prouz  e  sene 
Al  tur  franceis  lores  si  est  turne 
Al  Haterel  de  tries  li  dunad  vn  colp  tel 

3270   Que  andous  les  oilz  li  fist  del  chef  uoler 
Mort  le  trébuche  ueant  tut  le  barne 
Este  vus  poignant  vn  fort  rei  Aildre 
Celui  fud  vncle  Reneward  al  tinel 
Vn  mail  de  fer  ad  en  sun  col  leue 

3275   Quatre  cenz  franceis  nus  ad  afronte 
Auant  ses  poinz  ne  puet  vn  eschaper 
Si  vait  querant  Willame  al  curbnies 
E  Reneward  sest  a  lui  acostez 
Sire  dist  il  a  mel  vus  combatez 

3280   Diua  lecchere  car  me  laissez  ester 

A  itel  glotun  nai  io  soig  de  parler 
Mais  mustrez  mei  Willame  al  curbnies 
Sil  aurai  io  od  cest  mail  afrontez 
Dist  Reneward  de  folie  parlez 

3286   Des  hui  matin  lunt  paiens  mort  getez 
Veez  le  la  v  il  gist  en  cel  pre 
A  cel  vert  healme  a  cel  escv  bocle 
Fiz  a  putein  dis  me  tu  dune  vérité 
Pur  sue  amur  tauerai  mort  gete 

3290   E  Reneward  est  auant  passe 

Encontremunt  en  ad  leue  le  tinel 
E  lamurafle  en  ad  le  mail  leue 
Reneward  le  fiert  sur  le  chef  del  tinel 
Fort  fu  le  healme  v  le  brun  ascer  luist  cler 

3295   Encontremunt  sen  surt  le  tinel 

Dist  Reneward  ore  sui  mal  vergunde 
Si  mielz  ni  fert  perdu  ai  ma  bunte 
Dune  se  coruce  Reneward  al  tinel 
Par  grant  uertu  li  fait  un  colp  ferir 

3300  Tut  le  combruse  mort  lad  acrauente 
E  le  chenal  li  ad  par  mi  colpe 
Vne  grant  teise  en  fert  le  bastun  al  pre 
En  treis  meitez  est  bruse  le  tinel 
Qui  donast  a  paiens  tote  crestiente 

3305   E  paenisme  e  de  long  e  de  le 

Ne  fuissent  els  si  ioianz  co  poez  sauer 
Sure  li  corent  cum  chens  afamez 
Tuz  le  uolent  oscire  e  demenbrer 
Dune  se  rebrace  Reneward  cume  ber 

3310  II  nen  ont  lance  ne  espe  adube 

Les  poinz  que  ad  gros  lur  prent  a  présenter 
Quil  fiert  al  dos  sempres  li  ad  esredne 
E  quil  al  piz  le  quor  li  ad  creue 
E  qui  al  chef  les  oilz  li  fait  uoler 

3315  Dient  paiens  or  i  sunt  vifs  malfez 
Ore  est  il  pire  quil  ne  fu  al  tinel 
A  uif  diables  le  puissum  comander 
la  nert  vencv  pur  nul  home  qui  seit  ne 
Dune  alasquid  le  nov  de  sun  baldre 

3320  Si  ad  le  punt  del  espee  troue 

Que  li  chargeât  Guiburc  od  le  vis  cler 
Traite  lad  de  forere  si  li  vint  mult  a  gre 
De  deuant  lui  garde  si  vit  le  rei  Fore 
A  munt  e  le  healme  li  ad  un  colp  présente 

3325   Tut  le  purfent  iusqual  nov  del  baldre 
E  le  cheual  li  ad  par  mi  colpe 
De  si  quai  helt  fiert  le  brant  enz  al  pre 
Dist  Reneward  merueilles  vei  par  Dev 
De  si  petit  arme  que  si  trenche  suef 

3330   Beneit  seit  lalme  qui  le  me  ceinst  al  le 
Chascun  franc  home  deueit  quatre  porter 
Si  lune  freinst  quil  puisse  recourer 

Dient  paien  mult  famés  grant  folie 
Ke  cest  diable  nus  laissum  ci  oscire 

3335  Fuium  nus  ent  en  mer  en  cel  abisme 
La  V  noz  barges  sunt  rengees  e  mises 
Mais  Reneward  les  ad  si  départies 
Ni  ad  une  suie  entere  sis  ad  malmises 
Fuient  paiens  Reneward  ne  fine  de  oscire 

3340   Ainz  quil  senturnent  lur  ad  mort  dous  mile 
Cil  senfuient  si  que  un  sul  ne  remeint  mie 

Ore  vnt  franceis  lestur  esuigure 
Kil  ne  trouent  sarazin  ne  eschler 
Grant  es  leschec  quil  vnt  conquiste 

3345  Nerent  mes  poures  en  trestut  lur  ee 

Sonent  lur  greilles  si  sen  sunt  tresturne 
Dreit  a  orenge  le  mirable  cite 
Escrient  levé  asseent  al  digner 
As  esquiers  funt  la  preie  garder 

3350  Pur  folie  i  fud  Reneward  oblie 

A  quel  que  seit  lestouerad  comparer 
Si  cum  il  durent  la  preie  returner 
Si  se  clamad  chaitif  maleure 
Allas  dolent  cum  mar  fui  unques  née 

3355   Cum  mar  fu  fiz  al  fort  rei  Derame 
E  Oriabel  ma  mère  de  ultre  la  mer 
lo  ne  fu  unques  baptize  ne  leue 
Nen  muster  nentrai  pur  peer  De 
lo  ai  uencu  le  fort  estur  champel 

Li  quons  Willame  me  tient  en  tiel  vilte 
Que  a  sun  manger  ne  me  uolt  apeler 
Ore  men  irrai  en  espaigne  le  règne 
Si  irrai  Mahomet  seruir  e  aorer 
Si  iol  voil  faire  rei  serrai  corone 

51365  Meie  ert  la  terre  tresquen  durester 
De  babiloine  desque  diiraz  sur  mer 
En  sum  mun  col  aurai  un  grant  tinel 
Ne  plus  altre  arme  un  dener  raonee 
Al  pais  uendrai  deuant  ceste  cite 

3370   Si  ferai  dune  de  crestiens  altre  tel 

Cum  ore  ai  fait  de  paiens  de  ultre  mer 

Seignurs  fait  il  esquiers  e  bachelers 
A  Dampnedev  vus  puisse  comander 

10  men  irrai  en  estrange  règne 
887B  E  vus  irrez  a  la  bone  cite 

Défiez  mei  Willame  al  curbnies 
Pur  Dev  vus  pri  Guiburc  me  saluez 
Suz  ciel  nad  rien  que  io  dei  tant  amer 
E  cil  li  responent  si  cum  vus  comandez 

3380   Les  esquiers  sunt  a  orenge  alez 
Sire  Willame  le  marchiz  al  curbnes 
Le  fort  senvait  que  ferit  del  tinel 
A  dist  Willame  leccheres  vus  me  gabez 
Nufaimes  sire  ainz  ainz  vus  dium  ueritez 

3385   Tresquen  espaigne  nert  mais  returnez 

11  ne  fud  vnques  baptizez  ne  leuez 
Nen  mustrer  nentrait  pur  orer  Deus 
Sil  le  uolt  faire  rei  serrad  coronez 
Sue  ert  la  terre  tresquen  durester 

3390  De  babiloine  tresque  duraz  sur  mer 
Puis  reuendrad  deuant  ceste  cite 
A  cent  mil  homes  sis  uolt  assembler 
E  sur  son  col  aurad  un  grant  tinel 
Si  ferad  de  crestiens  tut  altre  tel 

3395   Cum  ad  fait  de  paiens  de  ultre  mer 
Co  dist  Willame  co  fait  mult  a  doter 
Qui  le  me  irreit  hucher  e  apeler 
Io  li  durreie  grantment  de  mun  auer 

E  qui  ca  le  freit  a  mei  returner 

3400   Grant  partie  li  durreie  de  tute  me  hérite 
Seignurs  francs  baruns  car  i  alez 
Volenters  sire  quant  vus  le  comandez 
Quatre  mile  se  corent  adober 
De  halbercs  e  de  healmes  e  es  destrers  sunt  muntez 

3405   Mais  Reneward  aconsiuerent  en  un  pre 
Cum  il  deueit  en  vne  uile  entrer 
Quant  il  les  ueit  si  faitement  errer 
Ne  soit  que  faire  ne  ne  soit  que  penser 
Deuant  li  ^arde  vit  un  bordel  ester 

3410  Passad  auant  si  enracad  les  pels 

E  totes  les  furches  en  ad  acrauentes 
En  Sun  col  en  ad  le  fest  leue 
Cuntre  franceis  est  el  champ  turne 
Seignurs  dist  il  v  deuez  vus  aler 

3415  Willarae  vus  mande  que  vus  vus  enuenez 
De  Sun  tort  fait  vus  ert  gage  douez 
E  del  manger  dunt  vus  fustes  obliez 
Dist  Reneward  vnc  mais  noi  tel 
Qui  enprendrat  gage  el  col  ait  il  mal  de  he 

3420   Tresquen  verrai  morir  des  suens  e  pasmer 

Iloec  aueit  un  cheualer  felun 

Nun  out  Gumebald  frère  a  Lealme  de  clermunt 

A  lei  de  fol  comencad  sa  raisun 

A  Dev  lecchere  nus  vus  en  remerrum 

3425  Al  quons  Willame  en  la  tur  vus  rendrum 
Vus  me  ocistes  Winebold  mun  nevov 
A  la  cusine  vus  ueillad  latre  iur 
Mais  par  la  fei  que  dei  saint  Simeon 
Si  me  nesteit  pur  ma  dame  dame  Guiburc 

3430   lo  vus  ferreie  de  ma  lance  al  polmun 
Dist  Reneward  ore  oi  parler  bricun 
Mar  le  parlastes  si  Dev  ioie  me  doinst 
Halce  le  fust  sure  li  est  coru 
Sil  fert  el  chef  altresi  brait  cume  lov 

3435  Les  oilz  li  noient  la  ceruele  li  est  espandv 

Lvnsdi  al  uespre 

Dist  Reneward  recev  auez  pusteles 

Ne  sai  des  altres  mais  vus  morst  la  feste 
Franceis  senturnent  le  pendant  dun  tertre 
8440   Moerent  cheuals  e  lur  lances  i  perdent 

Reneward  tent  le  grant  fest  de  celé  bordel 
En  hait  le  porte  e  en  bas  le  fait  aualer 
Quil  consiut  en  sum  le  chef  li  crote 
Li  quons  Willame  esteit  lez  une  porte 
344B   Lui  e  Guiburc  si  se  beisent  e  acolent 
Co  dist  Willame  io  uei  uenir  li  nostre 
Menescientre  Reneward  les  afole 

Lunsdi  al  uespre 

Dient  franceis  mar  i  alames  certes 

3450  A  uif  diable  qui  porte  une  feste 

Cent  en  ad  mort  sanz  confessiun  de  prestre 
Ore  irrai  io  co  dist  li  quons  Willame 
Oue  ke  lui  ameine  la  raine  conuerte 
E  Guielin  e  dan  Walter  de  termes 

3155   E  Guischard  e  Girard  ûz  Cadele 

E  treis  cenz  frans  sanz  halbercs  e  sanz  healmes 
Mais  Reneward  trouent  sur  vn  tertre 
Dame  Guiburc  primer  len  apele 
Sire  Reneward  pur  les  oilz  de  ta  teste 

3460   Car  pren  dreit  de  mun  seignur  Willame 
Volenters  dame  par  ceste  meie  destre 
Si  mei  nesteit  pur  Guiburc  la  bêle 
loi  ferreie  ia  al  chef  de  ceste  feste 
Danduis  parz  en  charreit  la  ceruele 

3465   Ore  vus  pardoins  la  félonie  pesme 
Del  manger  dunt  vus  me  obliastes 
-    Dient  franceis  metez  dune  iuz  celé  feste 
E  dist  Reneward   uolenters  par  ma  teste 
Dune  la  ruad  quatoze  arpenz  de  terre 

3470  A  treis  cent  franceis  par  desure  lur  testes 
Mult  sunt  ioius  quant  il  guerpi  la  feste 
Tels  cent  en  i  out  qui  la  feure  enporterent 

Ore  sunt  Willame  e  Reneward  assemblez 
Par  grant  amur  se  sunt  entre  acordez 
3475   II  en  alerent  a  la  cite  de  orenge 

Poez  sauer  que  a  manger  eurent  sempres 
E  lewe  li  tint  le  paleim  Bertram 
Guiburc  li  aportad  la  tualie  deuant 
Galter  de  termes  le  sert  a  sun  talant 

3480   Quant  Reneward  ad  mange  a  plente 
Dame  Guiburc  le  prent  a  parler 
Reneward  sire  par  sainte  charité 
Fustes  vus  unques  baptize  ne  leue 
Nai  io  fait  il  par  la  fei  que  dei  De 

3485  Vnc  en  muster  nentrai  pur  preer  De 
Co  dist  Willame  io  te  ferai  leuer 
Si  te  durrai  sainte  crestiente 
Dist  Reneward  multes  merciz  de  De 
Il  le  menèrent  al  muster  saint  Omer 

3490  Vne  grant  cuue  i  vnt  fait  aporter 
Ben  i  puissent  quatre  vileins  baigner 
Willame  le  tint  e  Guiburc  sa  moillei* 
Li  quons  Bertram  le  tint  mult  uolenters 
De  dulce  france  la  flur  e  le  niiez 

3495  Poez  saueir  les  duns  furent  mult  chers 
La  li  douèrent  mil  liures  de  dedeners 
E   od  les   mil  liures  cent  muls  e  cent  destrers 
Willame  li  donad  set  chastels  en  fez 
E  Ermentrud  li  dunent  a  moiller 

3600   E  tote  la  tere  Viuien  le  ber 

Dame  Guiburc  len  apelad  primer 

Dame  Guiburc  len  ad  primes  apele 
Reneward  sire  pur  sainte  charité 
Cum  faitement  issis  de  tun  règne 

3505  Dame  dist  il  or  en  orrez  vérité 

Dame  dist  il  io  uus  dirrai  lealment 

Mun  père  ert  aie  a  meliant 

En  semble  od  lui  lalmacur  de  durant 

Si  me  comendat  a  mun  meistre  Apolicant 

3610   Cil  sen  alad  par  sum  lalbe  apparisant 
Si  me  vead  que  ne  meusse  uiant 
Tresque  il  uendreit  de  aurer  Teruagant 
Io  ne  uoleie  faise  pur  lui  tant  ne  quant 
Ainz  men  turnai  tost  e  ignelemant 

8515  Solunc  la  riue  ma  pelotte  culant 
Iloec  trouai  e  nefs  e  chalant 
En  unesnecke  entrai  par  mun  boban 
Dune  vint  vn  uent  merueillus  e  bruant 
Par  mi  la  mer  me  menad  ignelmant 

3520  Iloec  trouai  une  fuie  de  marchanz 
Si  hurta  ma  esnecke  a  lur  chalanz 
Si  depecat  en  peces  plus  de  cenz 
Sempres  i  neiasse  si  ne  me  fuissent  aidanz 
En  vne  barge  me  traistrent  quatre  par  les  mains 

3625   Si  me  menèrent  en  une  terre  grant 

Si  mistrent  sur  mun  chef  vn  raim  estant 
Si  me  clamèrent  chaitif  vénal  enfant 
Vnques  ni  out  ne  tieis  ne  romant 
Ne  aleman  ne  bretun  ne  normant 

5330  Qui  me  peust  achater  a  lur  talant 

Quant  par  la  feire  vint  li  reis  cheualchant 
Il  me  esgardeit  si  me  vit  bel  enfant 
Si  me  achatad  mil  Hures  de  besanz 
Fist  me  leuer  sur  un  mul  ambiant 

5335   Puis  me  menad  a  paris  lealment 
Demandât  mei  si  ère  de  halte  gent 
E  io  li  dis  ne  li  celai  nient 
Que  ère  fiz  Derame  e  ma  mère  Oriabel 
Quant  il  oi  que  io  ère  de  halte  gent 

3540   Si  suz  crieust  mun  père  e  mes  parenz 
Si  me  coraendat  a  sun  cv  iacerani 
E  iurad  Deu  Père  omnipotent 
Mieldre  mester  nauereie  a  mun  viuant 
En  la  quisine  ai  io  este  set  anz 

3545.  Freit  i  oi  io  mais  unques  ni  oi  faim 

Tant  que  Willame  me  menad  en  larchamp 
La  li  ai  mort  trente  de  mes  parenz 
Guiburc  loi  si  passad  auant 
Baisez  mei  frère  ta  soror  sui  naissant 

3550  Lunsdi  al  uespre 

Estes  vus  dune  mun  soruge  Willame 

Se  iol  seusse  en  larchamp 

Bien  vus  ualui  mais  plus  vus  eusse  este  aidant. 


Namenregister. 


Adam  805. 

Aelran,  père  Aelred  2060. 
Aelred  2060.   3017.   Ailré  3022. 
Aildré,    oncle    Reneward    3272. 

vgl.  Aenré  Al. 
Afrike  s.  Alfrike. 
Aimeris  298.  Aemeris  1437.   cf. 

Neimeri. 
Ais  2802. 
Alderufe  376.  636.  f  641.  —2095. 

2102.  2110.  2124.  2129.  2133. 

2177   de  Palerne  2277.  f  2208. 

vgl.  Aerofle EV.  CV.  Al.  E. of le 

Gautier  III,    371.  Vgl.  Adal- 

rot  Kol? 
Aleis  2170,  Sprache.  Angleis? 
Alelme  s.  Lealme. 
Aleman     3529.  Alemandeis, 

Sprache  2170. 
Alfaïs,  Heide  1710. 
Alfame,  Heide  2061. 
Alfrike  2059.  2210.  2783. 
Amoravinz  (AlmoravideD)  2441. 
Andafle,  Heide  2062. 
Ander,  Heide  1711. 
Ansune  cf.  Garin. 
Aiitecrist  2137.  3228. 
Apolin,  Gôtze  2282.  3253. 
Apolicant,  Heide  3509. 
Arabe  1124.  chevals  de  227. 1114. 

or  de  373.  or  de  Arabie  2192. 
Arabiz    60.   65.   71.   74.   83.  91. 

540.  751;  vom  Pferd  1906. 
Archamp    o.    Larchamp    5.    19. 

37.    146.   149.    245.   546.   676 

716.  724.  727.  741   u.  ff  pas- 

sim. 
Aristragot,  Heide  1712. 
Astarut,  Gôtze  2138. 


Asturges  (Astorga)  1710. 
Aver  (Avaren)  2057  =:  Roi. 

Babiloine  3366.  3390. 

Bagot,  Gôtze  (=  Magot  =  Ma- 

gog)  2137.  2282.  3228. 
Balan,  ami  rail  3208. 
Balcan  s.  Balzan. 
Baldewin  de  Flandres  2566.  2575. 
Balzan,  Pferd  1547.  lô5H.  Balcan 

1660.  1666.   1741.  18«.5.  1932. 

1941.  2053.  2161.  2163.  2178. 
Barbarin  788.    912.    916.    1211; 

Sprache  2169. 
Barzelune  633.  931.  932. 
Bassumet,  Heide  2058  =  Bafomet. 
Beleem  2036.  3507. 
Belzebu,  Gôtze  2136.    Belzebun 

3229. 
Bereal  s.  Burel. 
Bernard  de  Bruban    669.    2256. 

Brusban  2344.    père   Bertram 

2519. 
Berri  159.  357. 
Bertram     67 1 ,     nies    Willelme 

1720;  2097    2255.  2343.  2355. 

2465.  2483.  2518.  2524    3025. 

3033.  3049.  3056.  3066.  3079. 

3092.  3107.  3109  etc. —  3152. 

3224.  li  palezis  3477.   3493. 
—  de  Brusban,  1.  Bernard  2519. 
Boeve   de  Comarchis,   père   Vi- 
vien 297.  père  Gui  1436.  frère 

Willelme  2560.  2930.  2985. 
Breher(le  grant  port)  989.  cf.  651. 
Bretun  3529. 

Brusban  s.  Bernard  2344.  2519. 
Burdele  934    V-l.  CV.  839. 
Burel,  li  duze  fil  377.  642. 

lim-gcs  (lii-our-cs)   21.   23.   a;iî>. 

352.  400. 
Hutif.T.  H.-id.'  I7<t9.  nostifiorFC. 

('al)uol  lieidc  1712.  et.  Eaduel 
2050,  (Wduel  3113.  --^^  Capuel 
J{ol.  o.  (^adroer  Al. 

('analoine  3169.  Canolie  o.  Cata- 
loigiie. 

(Jharlemaigno  1267.2141.  Charles 
327.  2938. 

Chastele,  destrier  de,  2788. 

Certaine    terre   227.    1116.   t.  c. 

,  1095.  1686.  17U3  (+1).  01)  = 

Festlaud?  Vgl.  Zts.  29,  654. 

Clamador,  Heidt*  1713.  Clama- 
dos  EV.  Claniadeiis  I^ercev. 
3197. 

Clermunt  3422. 

C^lodoveu  1261. 

(yomarcliis  s.  Boeve. 

Corberan  d'Oliferno  2299.  Vgl. 
Foerstorband  S.  223.  Cordroan 
CV. 

Cordres  12.  38.  960.  1195.  3017. 

Corduel,  Hoide  3113. 

Cornebut  (1.  ('oiiuirchis)  s.  Bove. 

Dasturges  s.  Asturges. 
Defame  2058,  1.  Deramé. 
Deramefd]    2.    12.    36.    .58.  126. 

143.  146.   182.  212.  960.  1058. 

1089.  1230.  1340.  1368.  1507. 

1.592.   1679.   1685.   1706. 

t  1888  tt".  1918.  1953.  1957. 

1972.  2058.  2181.  2277.  2844. 

2873.  3355.  3538. 
Desturbed,  Heide  2061. 
Durant,  l'aniacnr  de  3508,  =  Du- 

raz  (Durazzo)  3366.  3390. 

Eaduel  s.  Cabuol. 

Egypte  1708. 

Encas  d'Egypte  1708. 

Ernientrud,  Gattin  Viviens  dann 

Renewards  3499. 
Ernard  li  barbez  2986.    s.   Her- 

nald. 
Escler  2055.   2294.   2655.   2715. 

2777.  2899  etc.  Escliler  3343. 

Esclavon  2361. 
Espagne  2469.  2475.2510.2583. 

2823.  3385. 
Estefne  (S.)  544. 


Kstuniii,    nies  Tedbald    24.    29. 

33;    59.   75    90.  95.   123.  240. 

241.  254.  262.  265.   281.  407. 

410.  412.  416.  970.  2604. 
Eva  805. 

Feragu,  Heide  3234. 

Ferebrace  447.  479. 

Flamenc.  un  2746. 

Flandres  2566. 

Florescele,    Fferd    2150.    2179. 

2200. 
Fluri    652.    Flori    990.     Pferd? 

Suchier:  Fleury. 
Flovent,  fiz  (Modoveu  1263. 
Fore  (Fourré)  Heide  3323. 
France   475.     825.     962.     1258. 

1262.  1264.  1371.  1606.  1788. 

2091.  2245.  2260.  2612.  2795. 

2798.  2928.  2936.  2938.  2940. 

2951.  2955.  3494. 
Fraiiceis     191.    518.    599.    982. 

1123.  1719.  1726.  2091.  2724. 

2770.  2784,  2901.  2913.  2934. 

3013.  3213.  3227.  3268.  3275. 

3342.  3413.  3439.  3449.  3467. 

3470.      Fraunceis     294.     452. 

455.  605.    tour  franceis  3268. 
Furie  s.  Sirie. 

Galter  s.  Walter. 
Garin  d'Aiisune  2553.  2559. 
(larmais,  Heide  1709. 
Gascoin,    cheval    2767.    Gascuii 

2360. 
Girard  349.  350.  353.  355.  366. 

Ger.  384—405.  411.  417    430. 

435.  457.  459.  461.  463.  465. 

600.  620.  622.  etc.  cosins  Vi- 
vien    361.    649.      nies    Dame 

Gui  bure    1172;     1786.     2099. 

3154    3455. 
—  de  Viaue  1268. 
Girunde(Fluss)  14.  40.  375.  934. 
Girunde  :=  Gerona  2551.    Vgl. 

Gautier  III,  371. 
Gloriant  de  Palerne  3156. 
Golias,  Heide  2062. 
Grezeis,  Sprache  2170. 
Gui,    iiz  Boeve,    nies  Willelme, 

frère    Vivien     1435ff.-2082. 

Guiot  678.    998.    1509.    1514. 

1524.  1532.  1550.  1556.   1560. 

1614ff  —2071.  Guiotun2357. 

Guielin  1721.  2098.  2257. 2372. 

2466.  2485.  2520.  8055.  3153. 

3174.  3454.  (=  Gui  trotz  1721 

gegen  1737.) 
Guibelin  li  enfes  2565. 
Guiberc  682.    953.    1003.    1010. 

1175.  1228.  Guiburc  939.  992. 

1026.  1041.  1050  u.  ff.  —  1130; 

1230—1550;  1622.  1736.  1754. 

1868. 2221  —  2453.  2486.  2521. 

2527.  2580.  2590.  2594;   2793 

—2858.      3321.     3377.    3385. 

34-29.  3445—3548. 
Guischard  1030.  1032.  1033.  nies 

dame    Guiburc      1180.    1175; 

1184  f.    1187.    nez    a   Cordres 

1195.   1217.  1225.  1287—1721. 

2099.  2257.  2485.  2520.  3055. 

3154.  3455. 
Gumebald  2422.   1.  etwa  Guine- 

mand. 

Hennin,  Sprache  2170. 
Hernald  de  Gininde  2551.  2564. 

2986. 
Huges  3216.    fiz  Bertram  3224. 

cosinWillelme  3223  =  Huonde 

Melans  Al.? 
Hungre  374.  637.  644.  3199. 

Jaceran  (Koch)  3541. 

Inde  1711. 

loiuse,  Schwert  Karls  2141. 

Lealme  de  Clermunt  (=  Alelme) 

3422. 
Liard,  Pferd  AVilhehn.s  1805. 
Limenes,  Stadt  650.  988.  | 

Loun  2423.  2437  2468.  muntleun 

2646.    munt  loun  2691.  2742. 

2876.  2999.  3035.  3225.  i 

Lowis    3.    506.    563.   659.    750.    i 

792.  797.  825.  895.  981.  1254.   ' 

1606.  1788.  1915.  2525.  2534. 

2642.  2877.  Liwes  453. 

Mabmi(?)  2359. 

Macabeu,  Gôtze  2282.    Heiden- 

konig  EV.  CV.  (vgl. Macabre?)    , 
Mahomet  1198.     1785.     2115—   ! 

2119.  2172.  2281.  3252.  3363 

Mahun  2172. 
^^falagrant,    Heide    3134.  Mala 
:;tras,EV.  Malacras  CV. 


;    Marie  (S.)  796.  812.  2576.  2776. 

I    Martin,  Saint,  de  Tours  2261. 

î  Mathamar,  Heide  2057.  3234. 
Mathamas  EV  Marteuas  CV 
Matamars  Al.  cf.  Ant. 

I   Meliant  s.  Beleeui. 

;   Michel,  Saint,  al  péril  2584. 

;    Moraus,    Heide    1712.      Biirger 

i        EV  Kônig  PrOr. 

I    Moravinz  s.  Amoravinz. 

j   Neimeri    de  Xerbune,    Naimeri, 
'        Neemeri,  frère  Hernald  2552; 

père    Garin    2556;    père  Wil- 

lelme  2625;  pero  Boeve  2931. 

2986.  3166.  cf.  Aimeri. 
Nerbune  2252.  2625.  2931. 
Xichodeme     (Nikoniedia)    2210. 

2783. 
Normanz  673.  3529. 
Nubie  1714. 
Nubles,  Heide   1711. 

Oliferne  2299. 

Olivier  1268.   le  gascun  2360. 

Orner  (S.)  3489. 

Orenge  667.    2054.    2211.  2278. 

2470.  2513.  2527.  2.580.  2583. 

2791.  3347.  3380.  3475. 
Oriabel,    mère    Reno^Yard  2825. 

2874.  3356.  3538. 
Ostramai,  Heide  1708  =  Estra- 

mariz  Roi. 
Overter,  Heide  3095. 

Palerne  2160.  2209.  2277.  2582. 

2782.  3156    Hors  de  2104. 
Paris  2585.  3535. 
Peitier  2540. 
Pépin  1266. 
Persans  1711.  1723. 
Pilate,  Gôtze  2136. 
Pincenarz   (Pctschenegen)   2441. 

Raher,  f edeils  Vivien  662.  Rahel 
984.  Rabel  o.  Rahier? 

Rainald  de  Peiter  2540. 

Reiner  1722.  2372.   2484.  3054. 

Reneward  2659.  2665.  2680  ff". 
passim  —  3503.  fiz  Derame  e 
Oriabel  2824/5.  frcre  Guiburc 
2830.  3548. 

Rin  82.  1598. 

Rolant  1267. 

Romanz  621.  1330.    1420.  1567. 

Saint  Denise  (Stadt)  2585. 
Saint  Giles  (Gard)  2584. 
Salamoneis2169  Sprachc,  l.Sara- 

zineis. 
Salcealme,  Heido  20B1. 
Salvaius,  Heide  1713. 
Saraj^^uce  219.  222.  635. 
Saraziii  2.  103.    219.    394.    .551. 

566  u.  ff.  o.,    adj.  198.    Sara- 

/ineis  2169. 
Segunc  tere  1107.  1.  sarazine. 
Simeon  (S.j  3428. 
Sirie  2578.  2581. 
Soldaii,  Heide  2059. 
Somarchis  1.  Comarcliis. 
Superbe,  Heidenland  2210.2783. 

Tabarie  (Tiberias)  2582. 

•ra))ur,  Heide  3169.  3200. 

Tartariu.  Got/.e  2137.  Tartaruii 
3228. 

Tedbald  de  Burges  (H  coeiis) 
21  tr.  de  Berri  159,  vgl.  EV. 
Tidbald  435.  Tedb.  461.  646. 
970.  2603.  Tedricus  imdEstur- 
mitus  gehoren  nebeneinaiider, 
Pseudoturpin  29  (vgl.  ib.  11) 
zu  den  in  Ailis  Campis  Bei- 
gesetzteu  und  siud  vielleicht 
identisch  mit  der  liier  ge- 
gebenen  Paarimg.  Der  Gane- 
lonbekampfer  ist  verscliicden. 
Verbimdon   sind  Tiobant   und 


Estornii  aucli  in  (Jar.  L.  N'ach- 

geahmt  ist  Alori  iui  Ogier, 
Tedbald    l'Esturman    667.    675. 

l'escler  2311.  l'esclavon  2361. 

Vgl.  aucli  Fantosnie  733  Erec 

5778. 
Termes  2002.    cf.  Walter. 
Tervagant  3253.  3512. 
Tieis,  Sprachc  2169.  Volk3528. 
Tornas,  Heide  1714. 
Turlen,  Heide  655.  Turleis978; 

reis  d'Asturges  1710.  =  Tor- 

leus  Roi. 
ïuronie  (Touraine)  2261. 
Tnrs  1797.  2441. 

Varians,  Heide  1713. 

Vinno  1265. 

Viuien  8.  24,  nies  "Wiilelme  30 

-48.  .50.  70.  80  ff.  —  fiz  Boeve 

297.  t  861.  971  —  1683.    18.53. 

1897-2051.  2254.   2340.  2466. 

2482.  2512.  2517  u.  ô.  —  3.500. 

Walter  de  Termes    2098.    2371. 

2484.  3054.  3153.  34.54.  (Walter 

1722.  3479. 
Wanibled,  Heide  2062. 
AVillelme  4fl-.   932  ff.    Ferebrace 

447.     al  curb  nés,  passim.   le 

marchis,  passim. 
Winebold  3426. 

Der  Chiswicker  Abdruck  ist  hier  genau  wiedergegebén, 
mit  den  mehrfach  unriclitigenMajuskeln  undWorttrennungen 
und  gewif5  manchen  andern  Verselien  des  Kopiersklaven. 
Nur  nicht  der  Titel.  ,,Wilhelmslied"  konnte  nach  Exordium 
und  Inhalt  das  Moniage,  nach  dem  Inhalt  das  Couronne- 
ment mit  gleichem  oder  besserem  Recht  genannt  werden, 
der  Name  wirkt  schâdlich,  weil  er  eine  bestimmte  epen- 
geschichtliche  Hypothèse  suggeriert,  die  wohl  vertreten, 
aber  nie  bewiesen  werden  kann.  „ Vivien",  trotz  des 
ScheintodesV.  924  der  urspriingliche  Protagonist,  paHt  nicht 
mehr  recht  zu  dem  bis  zur  Selbstandigkeit  erweiterten 
Schlufi.  Der  Name  der  Schlacht  hat  den  Vorzug,  dafi  er 
zugleich  die  Stellung  zur  Aliscansgruppe  kennzeichnet. 
Die  gewahlte  Form  bedarf  der  Rechtfertigung.  Bei  der 
Erklârung  als  largus  campus  ist  nicht  darauf  geachtet 
worden,  dafi  largus  in  franzosischen  und  romanischen  Orts- 
namen  sonst  nicht  vorkommt,  largum  pratuni,  campus 
largus  etc.  fehlen  hier  wie  Uberall.  FUr  sie  spricht  die 
Schreibweise  unseres  Textes,  die  heutige  Schreibung  bei 
Larchamp  dép.  Mayenne  samt  der  Latinisierung  im  13.  Jh. 
vgl.  Zts.  29,  654,  Larchamp  dép.  Orne,  Archamps  Haute- 
Savoie.  Dagegen  Larcan  dép.  Haute- Garonne,  Larchant 
Seine-et-Marne,  nebst  Larchant  St.  Martin  in  den  Hss.  der 
Saisnes  33,  34,  Larchant  in  Roi.  Chateaur.-Ven  7,  der 
ganzen  Aliscansgruppe  samt  Enfances  Vivien.  Das  ist  das 
stârkere,  viel  zu  viel,  uni  ans  etwaigem  ps  zu  ts  sich  er- 
klâren  zu  lassen.  Die  Annahme  eines  urspriinglichen  mn 
nach  dan  dant  dam  damp,  Interamnis  Antran,  Fiscamnum, 
Fescamp  hat  erhebliche  Bedenken,  das  wahrscheinliche  ist, 
dafi  im  13.  Jh.  champ  aus  chans  geschlossen  ward  nach  dem 
Verlust  der  appellativen  Bedeutung.  DaB  eine  solche  (etwa 
lande,  nicht  ,,Kirchhof")  im  12.  Jh.  noch  nicht  ganz  er- 
loschen  war,  zeigt  besonders  les  Archans  in  Enfances  und 
Aliscans,  in  A.  Aliscans. 

Guillaume  (Chanson  de  geste) 

L*Archanz   (La  chançon 
de  Willelne) 

